
Stoicismul este o şcoală celebră în istoria gîndirii europene. 
A fost întemeiată la Atena, în anul 300 a.Chr. Numele ei, ne 
spune Diogenes Lartius (VII, 5), se trage de la cuvîntul ororii , 
„portic", sub care oamenii de cultură purtau conversaţii. Acest 
portic, pictat de Polygnotos, a adăpostit, între colonadele sale, 
„dialogurile" primei şcoli filosofice stoice. 

în istoria stoicismului antic, s-au delimitat trei mari etape: 
stoicismul vechi, reprezentat de Zenon din Kytion şi discipolii 
săi, stoicismul mediu, ilustrat de Chrysippos şi succesorii săi, şi, 
în sfîrşit, stoicismul roman, în fruntea căruia se aflau Seneca, 
Epictet şi Marcus Aurelius. 

Filosofia stoică a înrâurit învăţătura creştină, de la Augustin 
la Luthcr, şi filosofia laică, din Renaştere la epoca Luminilor şi, 
mai departe, pînă în secolul nostru. Vitalitatea acestei filosofii 
constă în doctrina sa ontologică şi gnoseologică, dar, mai ales, 
în învăţătura sa morală, pe care filosofii din epoca romană o 
restaurează şi o adaptează la societatea imperială, care va trece 
treptat de la păgînism la creştinism. 

Viaţa lui Epictet este puţin cunoscută. Sursele vechi (Aulus 
Gellius, Noctes Atticce, II, 18 şi XV, 11; Simplicius, în Epicteti 
Enchiridion şi Suidas, Lexicon ) sînt sărace 1 . A trăit, probabil, 


1. Sursele vechi pentru viaţa şi opera lui Epictet au fost tipărite de H. Schenkl, 
Epicteti Dissertationes, editio major, LipsiŢ, Teubner, 19l6, p. III-XV. 

între 50-130 p.Chr. S-a născut în Frigia, la Hierapolis, dintr-o 
familie umilă. A fost adus la Roma, ca sclav, şi a slujit, în casa 
lui Epaphroditos, libert al lui Ncro şi ostaş în garda de corp a 
împăratului. Acest stăpîn, uimit de inteligenta sclavului său, l-a 
eliberat şi l-a sprijinit să urmeze lecţiile filosofului stoic 
Musonius Rufus 1 . Eliberat, Epictct a profesat filosofia. împăratul 
Domitian a exilat, printr-un senatus consultum, toţi filosofii din 
Roma şi din Italia. Atunci, Epictct s-a retras în Epir, la 
Nicopolis, unde a întemeiat o şcoală de filosofie. Aici l-a vizitat 
împăratul Hadrian (v. Vita Hadriani, 16, 10). Viaţa lui austeră 
şi elocvenţa sobră au impresionat auditorii şi discipolii săi. 

Opera lui Epictet ne-a fost transmisă în trei forme diverse: 
I. Diatribe sau Disertaţii (4 c.), alcătuite din discursuri, dialoguri 
şi comentarii de texte, 2. Enchiridion sau Manual (1 c.), care 
este o antologic a Diatribelor şi 3. Fragmente, culese din inai 
mulţi autori: Stobaios (23), Marcus Aurelius (3), Aulus Gellius 
(2), Arnobius (I). Aceste lucrări ne pun în relaţie cu învăţămîntul 
stoic oral, practicat de Epictct care, ca şi Socrate, n-a scris nimic. 

Lucrările lui Epictet - Diatribe şi Enchiridion - au fost puse 
în circulaţie de Flavius Arrianus 2 , originar din Nicomcdia, care 
era discipolul al lui Epictet în vTcmea împăratului Traian. Sub 
domnia lui Hadrian, Arrianus a ajuns guvernator în Capadocia. 
El a stenografiat 3 cursurile lui Epictet şi ne-a transmis fidel 
gîndul şi stilul magistrului său. 

Termenul grec 5iaxpi[)T| 4 are semnificaţie complexă şi 


1. Stoicismul lui Seneca şi Musonius Rufus cucerise aristocraţia disidentă romana. 
Nero, după descoperirea conjuraţiei lui Piso, a exilat pc Musonius Rufus în 
insula Gyaros din Ciclade (cf. Tacitus, Anual es, XV, 71). După moartea lui 
Nero, a fost rechemat de Galba, s-a bucurat de favorurile lui Vespasian şiTitus; 
cînd Domitian a devenit împărat, Musonius decedase. 

2. Arrianus a ordonai Diatribele în 8 cărţi, din care s-au păstrat pîn3 azi numai 
4, iar Enchiridion- ui într-o singura carte. Simplicius, filosof care studia la Alena 
în vremea lui Justinian, a compus un comentariu amplu la Enchiridion. Despre 
titlul, data redactării şi despre compoziţia lucrărilor lui Epictet, v. J. Souilhe, 
La vie et l'auvre d’Epictete, Paris, Les Belles Lettres, 1948, p. Xll-XXll. 

3. Stenografia era practicata frecvent în Grecia şi la Roma (cf. Manlius, Astron., 
IV, Marţial, XIV, Seneca, Ep., 90 etc.); v. şi k. Hartman,, Aman und Epictet. 
în „Neue Jahrbiicher fur das KJassische Altentum", XV, 1905, p. 257 s.v. 

4. Termenul 6iaTpi0iţ, sinonim cu Xoyoq sau SiaAoyoq, are sens didactic, filosofic 
şi literar. Scrierile lui Aristip, care imitau dialogurile socratice, erau numite 
5iaipi(Ja{ (cf. A. Oltramare, Les Origincs de la diatribe romaine, Geneve, 1926). 

desemnează o specie didascalică promovată de filosofii cinici, 
pentru popularizarea învăţăturilor morale. Ctitorul diatribei 
literare în literatura greacă este Bion. Dialogurile socratice care 
purtau numele de Svaxptpal sînt acum, în sec. al III—lea p.Chr., 
metamorfozate. Acest termen se referă acum la compoziţii 
literare cu teme şi forme diverse. Trăsătura distinctivă a diatribei 
rămîne, însă, relaţia ei cu învăţămîntul, dialogul între magistru 
şi discipol, scopul ei pedagogic. Acest fapt l-a determinat pe 
Suidas să definească diatriba ca „loc în care se învaţă" 1 . Funcţia 
didascalică a diatribei a influenţat, de-a lungul secolelor, opere 
varii: satira lui Horatius, scrisorile lui Sencca, predicile lui 
(irigore din Nazians. De aceea, Hermogenes înţelegea prin 
diatribă „dezvoltarea unei scurte teme morale cu scopul de a 
Iransfera etosul vorbitorului în sufletul ascultătorului" (Ch. Walz, 
Retores greci, III, p. 406). 

Diatriba didascalică, circumscrisă prin această definiţie, va 
li îmbogăţită de şcolile filosofice - stoice, epicureice, academice, 
peripatetice - care vor cultiva diatriba ca mijloc de popularizare 
a doctrinelor. Diatriba didascalică utilizase, cu precădere, un 
scenariu judiciar în care interlocutorul era, preponderent, fictiv 
si impersonal, fapt care diferenţiază această diatribă de dialogul 
socratic. Adversarul, desemnat printr-un pronume nehotărit, 
reprezenta opinia comună pe care locutorul o va combate. 
Figurile retorice sînt cumulate. Prezenţa personajelor mitologice 
sau istorice, anecdotele, sentenţele, tonul familiar şi satiric, 
patetic sau polemic - toate acestea conferă diatribei didascalice 
un profil particular. 

Diatriba 2 filosofică a lui Epictet se deosebeşte însă de 
diatriba literară, pentru că este un discurs care se adresează unui 
auditoriu real, nu fictiv, şi cultivă colaborarea activă dintre 
magistru şi discipol. Epictet nu vorbeşte în faţa unui auditoriu 
resemnat, ci lecţiile sale sînt o perpetuă desfăşurare de întrebări 
şi răspunsuri, de obiecţii şi replici, care conferă profil dinamic 

1 . Definiţia lui Suidas - Tonoq 6v 0 ) Ttveq pavfkrvoumv - confirma sinonimia dinlrc 
Sicrrpifjq şi oxoA-4 Sensul de polemică sau satiră al termenului diatribd, prezent 
in limbile modeme, reflecta o extindere semantica, pornita de la o nota 
particulara, încă din Antichitate. 

2. Utilizarea diatribei în învatămîntul filosofic, ca procedeu didactic, este con¬ 
firmată de Aulus GeHius, Noctes Attica, I, 26. 





8 


EPICrET 


prelegerilor sale. Urmărind convingerea preopinentului, Epictet, 
ca şi Socrate, formulează Întrebări savant gradate, care obligă 
interlocutorii să intre In contradicţii şi să accepte opinia 
locutorului. Alteori, interlocutorul e anonim, iar prezenţa lui e 
marcată printT-un pronume nehotărit. Locutorul se dedublează, 
discută cu un personaj fictiv, Înlocuind pe yvtiBi oroorrov cu 
XoArt OTOiraiS (IV, 4, 25). Discursul lui Epictet ia, deseori, forma 
unei drame, personajele fictive se confruntă ca actorii pe scenă, 
iar în urma controverselor magistrul degajă concluzii (v. dispute 
dintre Achile şi Agamemnon, D., I, 22, 5-9). Trăsăturile care 
definesc diatriba lui Epictet o apropie, alteori, de un discurs 
judiciar. Epictet devine atunci avocat şi susţine elocvent, cu 
resurse retorice bogate, ideile sale. 

Auditorii lui Epictet erau diverşi. Unii erau călători, care 
veneau la cursuri pentru a vedea pe magistrul celebru dincolo 
de zidurile cetăţii. Alţii veneau pentru a cere sfaturi In probleme 
de filosofic sau de viaţă. Discipolii săi erau din diverse cetăţi 
ale imperiului şi urmăreau o formaţie filosofică solidă. Intre 
aceşti tineri se aflau şi discipoli care se remarcau prin vocaţia 
lor. Pentru instruirea acestor auditori diverşi, Epictet utiliza o 
metodă pedagogică adecvată. Cursurile lui cuprindeau de¬ 
clamaţii şi dialoguri, dar şi exegeze de texte selectate din opera 
stoicilor Zenon şi Chrysippos, sau din mari autori de altă 
orientare filosofică, precum Platon, Dyogcnes sau Epicur. De 
aceea, Epictet este un veritabil pedagog. Magistrul din Nicopolis 
nu urmărea să construiască un sistem de filosofie 1 , ci să 
disciplineze inteligenţa discipolilor săi şi să formeze caractere. 

I. Despre problema unităţii şi evoluţiei doctrinei stoice, v. E. Cizek, Epictete et 
t'herilage stoicien, în „Studii Clasice**, 17, 1977, p. 71-87. Exegeţii filosofiei 
stoice au păreri divergente: unii susţin că doctrina Porticului a râm as unitară, 
alţii că doctrina a evoluat în timp şi, în sfîrşit, alţii ca tradiţia şi inovaţia 
reprezintă o unitate dialectica evidentă. Apără unitatea doctrinei stoice: M. 
Pohlenz, DieStoa, Gottingen, 1948; E. Brehier, Chrysippe et t'ancien stoicisme, 
Paris, 1970 şi G. Rodis-Lewis, La morale sloicienne. Paris, 1970; constată 
metamorfoza doctrinei stoice: V. Goldschmidt, Le systeme stoicien et t'idee de 
temps. Paris, 1965 şi G. Germain, Epictete et ta spiritual ite sloicienne. Paris, 
1964; constată dialectica dintre tradiţie şi inovaţie: R. Chevalier, Le milieu 
stoiciene â Rome au premier siecte p.Ch., în „Bulletin de l'Association 
Guillaume Bude**, 1960, p. 534 şi A. Goedeckemeyer, Preface la ediţia P. Barth, 
Dic Stoa, Stuttgart, 1946. 




MANUALUL. FRAGMENTE 


9 


Cartea lui Epictet numită Enchiridion este o excelentă 
antologie a Diatribe-\oi. Acest manual se adresează unui 
discipol care aspiră să devină filosof. Doctrina comună a 
Porticului dobîndeşte o expresie nouă şi energică. Epictet adoptă 
ontologia şi gnoseologia stoică, dar renovează etica. în ontologic, 
stoicii sînt materialişti, dar admit existenţa unui principiu activ, 
imanent materiei, numit Xoyoţ, identificat cu divinitatea. Stoicii 
sint panteişti, iar divinitatea este imanentă. Situarea zeului în 
afara lumii nu e proprie gîndirii stoice. în gnoseologie, stoicii 
consideră că percepţiile şi reprezentările sînt ordonate de raţiune 
şi astfel se poate disocia adevărul de neadevăr. Etica 1 stoică 
propune omului „arta de a trăi" conform legilor naturii, principiu 
care asigură autonomia spirituală a individului. Idealul stoicilor 
e omul înţelept, sophos, care cunoaşte legile universului şi, 
condus de raţiune, stăpîneşte pasiunile, realizînd dxapaţta sau 
drtcrtEia, care echivalează cu virtutea supremă. 

Etica stoică nu exclude însă îndeplinirea datoriilor obşteşti. 
7.enon, fondatorul şcolii stoice vechi, propusese o doctrină 
socială utopică, fără disocieri etnice şi de clasă, abandonată de 
urmaşii săi, sub presiunea statelor monarhice în care trăiau. 
Stoicii predică autodesăvîrşirea în singurătate, dar susţin şi 
solidaritatea umană. în acest sens, recomandarea participării la 
politica cetăţii 2 este edificatoare. 

Doctrina stoică a lui Epictet, reflectată în Enchiridion, ajută 
omul să înţeleagă faptul că universul este bun aşa cum este, că 
totul se petrece sub legea unei raţiuni imanente superioare, care 
conduce lumea cu înţelepciune. Aderarea la voinţa Providenţei 
îl face pe om liber 3 şi fericit, în pofida oprimării şi suferinţei 
din jur. Epictet îndeamnă discipolii săi să gîndească şi să simtă 
ca el, căci el este un magistru al „artei de a trăi" în concordanţă 


1. A. Bonhofter, Die Ethik des Stoiker Epiktet, Stuttgart, 1894; Th. Colardeau, 
Etude sur l'Epictete, Paris, 1903; A. Bodson, La morale sociale de demiers 
Stoidcns: Seneque, Epictete, Marc-Aurele, Paris, 1967; 1 Brun, Le stoicisme, 
Paris. 1969. 

2. C. Nicolet, Les idees politiques â Rome sous la Republique, Paris, 1964; A. 
Michel, La philosophie poStique â Rome d‘Auguste ă Marc-Aurele, Paris, 1969 
şi idem, Histoire de docm'nes politiques â Rome, Paris, 1970. 

.1. J. Moreau, Epictete ou le secrete de la liberte. Paris» 1964. 

cu legile naturii. Aşadar, cunoaşterea condiţiei umane, res¬ 
ponsabilitatea datoriilor, examinarea conştiinţei, rezistenţa în 
primejdii, voinţa de a face bine - toate acestea dezvăluie forţa 
şi nobleţea sufletului omenesc. 

Deschiderea spre social şi politic confirmă mobilitatea 
doctrinei stoice Epictet ierarhizează datoriile sociale şi reco¬ 
mandă supunerea faţă de suveranul luminat. Stoicii luptă contra 
alienării sociale şi pentru perfecţionarea morală a omului, 
apăsînd pe toleranţă, echitate, solidaritate, atribute ale unui 
umanism fervent. în vTemea lui Nero, stoicismul era o filosofie 
de opoziţie, dar în vremea lui Hadrian şi Marcus Aurelius devine 
o filosofie de guvemămînt 1 . 

Pendulările stoice între materie şi metafizică, între individ şi 
obşte 2 , între elită şi mulţime, între însingurare şi solidaritate nu 
sînt contradicţii ireconciliabile, ci ipostaze dialectice ale unui 
sistem filosofic dinamic, susţinut şi de un umanism peren. în 
Enchiridion-u\ lui Epictet bate inima înţelepciunii 3 De aceea, 
această carte a fost citită cu pasiune de păgîni şi creştini, din 
Antichitate pînă azi, înălţînd omul la conştiinţa demnităţii sale 
divine. 

Lectura pripită a operei lui Epictet a determinat pe unii 
exegeţi să considere că acesta nu preţuieşte studiul teoretic, ci 
exerciţiul practic. Epictet reproşează discipolilor săi ruperea 
teoriei de practică, limitarea la asimilarea doctrinei şi la arta 
retorică, fapte care nu formează filosofi. Tot el însă a afirmat 
că trebuie să cunoaştem legile naturii pentru a trăi conform cu 
natura. De aceea trebuie să consultăm opera lui Zenon, 
Chrysippos, Cleanthe, ca să învăţăm să judecăm drept (£T., 49). 
Formaţia spiritului rămîne, totuşi, un mijloc, căci nu teoria, ci 
practica desăvîrşeşte filosoful. Filosofia e ca medicina sau 
muzica. Discipolii vin să-şi fortifice sănătatea morală, să înlăture 
patimile iraţionale, să disocieze lucrurile dependente sau inde- 

1. F. Miliar, Epicletus and ihe Imperial Court, în „The Journal of Roman Studies", 
55, 1965, p. 140 s.v. 

2. G. Rodis Lewis, La morale sloicienne. Paris, 1979, p. 130 s.v. 

3. Pentru înţelegerea doctrinei stoice a lui Epictet, v. şi sinteza lui E. Zeller, Die 
Philosophie der Ghechen, III, 1, p. 765-781 şi, de asemenea, sinteza lui H. 
Amium, Epiktetos, în Pauly-Wissowa, Realencikopddie der Clasischen 
Alterlumwissenscha/t, VI, col. 126-130. 

pcndente de om, să-şi înalţe sufletul şi faptele la armonia divină 
a naturii. Filosofia este o pregătire complexă pentru viaţă, iar 
filosoful stăpîn pe sine şi pe legile naturii, Îşi păstrează cumpătul 
în orice împrejurare, fericită sau tragică, dovedind eficienţa 
doctrinei stoice. 

Propensiunea lui Epictet pentru principii este atestată de 
atitudinea faţă de doctrina altor şcoli filosofice. El consideră 
filosofi autentici pe stoicii Zenon şi Chrysippos, şi critică pe 
Cameade şi Epicur. La epicurei, Epictet contestă echivalarea 
plăcerii cu scopul vieţii, egoismul dur şi absenţa unui sens social. 
La neoacademici, Epictet combate pendulările lor intelectuale şi 
morale, iar la sceptici - negarea adevărului în pofida afirmării 
existenţei sale. Epictet confruntă principiile cu practica, bazat pe 
bunul simţ sau pe raţiune. El cultivă raţionamentele logice şi 
face din raţiune norma adevărului şi criteriului valorii. Educaţia 
filosofică implică organizarea prenoţiunilor şi disocierea va¬ 
lorilor, luminate de raţiune, întru descoperirea şi supunerea la 
legile naturii. în felul acesta, omul devine o „persoană morală", 
un npoatpEcru;. Termenul lui Aristotel xo dv0pu>it£iia0ai, „a 
umaniza", reflectă adecvat sensul teoretic şi practic al raţio¬ 
nalismului stoic. 

Raţionalismul lui Epictet propagă doctrina acţiunii. Exer¬ 
ciţiul raţiunii se aplică în trei domenii: dorinţă, opţiune şi 
judecată. Precizăm că aceste etape tripartite sînt formulate 1 de 
Epictet şi nu le întîlnim la alţi stoici. In prima etapă, educaţia 
filosofică ne îndeamnă să stăpînim dorinţele, să le limităm la 
bunurile interioare, să înţelegem că realitatea independentă de 
puterea noastră este „indiferentă" şi că nu constituie pentru noi 
un bun sau un rău. în a doua etapă, trebuie să direcţionăm 
propensiunile noastre, spontane sau meditate, după legile naturii. 
Omul trăieşte în relaţii determinate din care derivă datorii faţă 
de zei, cetate, familie, rude, prieteni etc. Toate aceste datorii 
trebuie împlinite, la timpul şi locul potrivit, conform raţiunii 
universale. A treia etapă succesivă, raţionamentul, asigură 
fermitatea judecăţilor şi a reprezentărilor noastre, controlate de 
voinţa şi Xo^oţ-ul nostru. 

Trecînd prin aceste etape, omul devine stăpîn pe sine şi liber 
I. v. A. BonhofTcr, Epiktet unddie Stoa, Stuttgart, Enke, 1890, p. 27. 

în acţiune. Un exeget 1 al lui Epictet a observat că, în Diatribe^ 
termenii „liber" şi „libertate" revin de 130 ori, de şase ori mai 
mult ca în Noul Testament şi de 2 ori mai mult decît la Marcus 
Aurelius. Doctrina lui Epictet nu este o doctrină a „salvării", ci 
o doctrină a „liberării", în care sufletul învaţă să opteze pentru 
libertatea neştirbită de evenimente, de oameni, sau de zei. Nici 
naşterea, nici bogăţia, ci independenţa spiritului şi abolirea 
dorinţelor iraţionale asigură libertatea omului. 

Opera lui Epictet implică o dublă viziune asupra vieţii: una 
pesimistă, bazată pe condiţia tragică a omului comun; obsedai 
de incertitudine, fatalitate şi moarte, iar alta, optimistă, generată 
de viaţa înţeleptului stoic, stăpîn pe sine si pe legile naturii. 
Acest înţelept învinge răul prin forţa morală^, ca Heracles care, 
săvîrşind isprăvile sale, îşi pune în valoare darurile de la natură. 
Aceste viziuni asupra lumii nu se înfruntă în sufletul filosofului, 
pentru că prima este gîndirea unui profan, ÎSuanţt;, dominat de 
afecte, pe cînd cea de a doua este gîndirea unui iniţiat, 
TOTtat&upfvoţ, înarmat cu secretul „artei de a trăi" suveran. 

Sentimentul religios fervent, întîlnit în opera lui Epictet, 
conferă acesteia originalitate- 1 . Epictet este ccl mai religios dintre 
toţi stoicii. în gîndirea sa, zeul nu mai este impersonal, ca la 
Seneca sau Marcus Aurelius, ci personificat. Zeul supraveghează 
universul şi viaţa omului, este imanent, locuieşte în noi , vede 
şi înţelege tot. Omul, pentru a fi liber 5 , trebuie să trebuie să 
trăiască în conformitate cu legea divină a naturii. Viaţa noastră 
este un dar vremelnic al naturii, şi omul trebuie să-) restituie 
acestei divinităţi (cf. D., IV, 10, 14). Divinitatea nu se distinge 
de natură sau univers, căci zeul este inteligenţa care guvernează 
cosmosul în mişcarea sa necontenită. Omul, prin trup şi suflet, 
participă la unitatea şi mişcarea universului (£>., I, 14, 1-7). 
Acesta, cînd moare, se desface în elementele din care a fost 

1. v. W.A. Oldfather, Epictetus , London - New Yoik, 1926, voi. I, p. XVII. 

2. D. Pesche, La Morale de Epicteto, în „Rivista de Filosofia* 4 , XXX, 3, 1939, p. 
250-264. 

3. C. Martha, Le stoicisme sous lEmpire romaine , Paris, 1886, p. 207. 

4. E. Bossard, Epictete, în „Revue de Theologie et Philosophie", Lausanne, XVII, 
1929. p. 202.216. 

5. V. Agostino, /nlemo alconcetto delta liberia in Epicteto, In „Arch. ital. psicol.**, 
8, 1930, p. 298-231. 

alcătuit (£>., III, 13-14). Aşadar, Epictet se distinge de stoici 
prin personificarea divinităţii şi prin tonul religios fervent, dar 
lămîne fidel doctrinei panteiste a şcolii stoice 1 . Epictet nu 
concepe un zeu transcendent 2 , generator şi hegemon al uni¬ 
versului, şi nici nu crede în nemurirea sufletului, precum 
creştinii. Prin gîndirea sa religioasă şi prin etica sa austeră, 
lămîne un păgîn şi un precursor al creştinilor. 

Ideile şi atitudinea religioasă a lui Epictet a făcut posibilă 
leza relaţiei sale directe cu învăţătura creştină 3 . Erudiţi ca Th. 
Ziihn 4 şi K. Kuiper 5 consideră că Epictet a citit Noul Testament, 
ilar A Bonhoffer 6 şi Douglas Sharp 7 resping aceste supoziţii, 
alirmînd că stoicismul şi creştinismul au fost mişcări paralele şi 
independente. Noi considerăm că există interferenţe, dar acestea 
sînt subordonate unor concepţii diverse despre lume. între 
sloicismul tîrziu şi creştinism au existat certe influenţe reciproce. 
Epictet îi numeşte pe creştini Galileeni şi-i admiră pentru 
eroismul lor în faţa primejdiilor, dar consideră atitudinea 
acestora ca o stare de suflet iraţională. El cere discipolilor săi 
stoici devoţiunea creştinilor, dar condusă de raţiune. Aşadar, 
interferenţele existente fac parte din sisteme de gîndire opuse. 
I.a stoici, zeul se confundă cu natura, raţiunea guvernează 
universul, individul e independent şi detaşat de vulgul stăpînit 
do patimi şi interese, pe cînd la creştini, zeul e relevat, viaţa 
pămînteană pregăteşte viaţa eternă, iar credinţa, smerenia, 
iubirea, speranţa cuceresc mulţimea. Ambele învăţături se 
intîlnesc întru dispreţuirea bunurilor materiale, vremelnice. 
Sloicismul rămîne, totuşi, o filosofie a elitei, pe cînd creştinismul 
este o credinţă a mulţimii. 

Tonul fervent religios al lui Epictet se înalţă, uneori, la un 

I. G. Pepe, La filo sofia religiosa di Epicteto, în „Rivista di Filosofia Neo- 
scolastica“, 8, 1916, p. 2-20. 

I. v. A. Bodson, La morale sociale des dentiers St oi dens: Seneque, Epic tete, 
Marc-Aurele, Paris, 1967, p. 54 s.v. 

I M.J. Lagrange, La philosophie religieuse d’Epictete et la Christianisme, în 
„Revue Biblique‘\ t. IX, 1912, p. 5-21 

4. Th. Zahn, Der Stoiker Epiktet und sein Verhâltnis zum Christentum, Erlagen, 
1894 

N K. Kuiper, Epictetus en de Christelijke moraal. Amsterdam, 1906. 

f* A. Bonhoffer, Epiktet und das Neue Testament, Gicssen, Topelmann. 1911. 

/ Douglas Sharp, Epictetus and The New Testament, London, 1914. 

imn de iubire faţă de un zeu personal, dar zeul acesta este mereu 
imanent, nu transcendent ( D ., II, 18; III, 22 etc.). Filosoful are 
atunci vibraţia unui apostol şi ridică discipolii săi - care înfruntă 
vicisitudinile destinului şi dispreţuiesc bunurile materiale - la 
înălţimea martirului creştin. Parabola de pe munte a lui Iisus 
întru detaşare de bunuri vremelnice, sau pledoaria lui Pavel 
pentru renunţare la familie şi cultivarea celibatului, sunt similare. 
Ideea filiaţiei bazată pe iubire, ca în sentenţa în care Heracles e 
proclamat fiu al lui Zeus - pentru că îl iubeşte pe Zeu mai mult 
decît orice pe lume - este, de asemenea, un indice care ne 
determină să credem că între stoicismul tîrziu şi creştinism au 
existat influenţe reciproce. 

!n vremea lui Epictet, creştinismul se consolida la oraşe şi 
cucerea nu numai mulţimea, dar şi înalta societate. Paralel, 
stoicismul fusese renovat de Seneca şi Musonius Rufus. Aceste 
mişcări, care urmăreau moralizarea societăţii, nu se ignoră 
reciproc. Stoicismul şi creştinismul folosesc metode comune de 
propagare a doctrinei. Începînd cu Epictet şi Marcus Aurelius, 
religia păgînă începe, treptat, să valorifice modelul creştin 1 . 

Apropierea lui Epictet de creştinism e certă, dar nu trebuie 
exagerată. Să nu uităm că Manualul lui Epictet va fî adoptat de 
discipolii Sf. Ion Chrysostom la viaţa anahoreţilor şi, apoi, la 
viaţa eremiţilor de la Muntele Sinai, devenind un îndreptar 
pentru monahismul creştin. în Renaştere 2 , Loyola îl citea cu 
fervoare pe Epictet. Să nu uităm, de asemenea, că învăţătura 
creştină se bazează pe sentiment, pe iluminare, pe intuiţie, pe 
cînd etica stoică se sprijină pe raţiune, pe voinţă, pe silogisme 
succesive. Virtutea iubirii de aproapele tău se întîlneşte atît la 
stoici, cît şi la creştini. La creştini, rezultă din convingerea că 
sîntem fiii aceluiaşi părinte spiritual, pe cînd la stoici, din 
conştiinţa că sîntem părţi ale aceluiaşi univers. Atitudinea 
binevoitoare faţă de cei răi rezultă din încredinţarea că răul e 
necesar şi are rostul său în lume. Bunăvoinţa nestrămutată 
dezarmează orice răutate umană. Atitudinea morală a lui Epictet 
a creat „religia datoriei şi a solidarităţii umane'*, care este cel 
mai înalt crez al condiţiei de cetăţean şi de om, şi acest adevăr 
are valoarea unui testament spiritual. 

1. G. Boissier, La religion romaine d Auguste aux Antonins , Paris, 1917, p. 9 s.v. 

2. L. Zanta. La Renaissance du StoicLsme au XVf siecle, Paris, Champion, 1914. 

Limbajul filosofic al lui Epictet reliefează ideile sale 
umaniste. Magistrul din Nicopolis scrie în Kotvtl, dar intr-un 
registru popular, similar cu cel din Noul Testament 1 . în raport 
eu limbajul atic 2 , se diferenţiază prin abuz de cuvinte compuse, 
udverbe neuzitate, dispariţia dualului, introducerea latinismelor, 
confuzia între prepoziţii, nediferenţierea negaţiilor, frecventarea 
diminutivelor, graniţe labile în folosirea modurilor la su¬ 
bordonate. Toate aceste mărci sînt proprii limbajului popular, 
nu literar, căci Epictet vorbea mulţimii, nu retorilor, cu forţă şi 
savoare specifică. 

Stilul lui Epictet este un stil oratoric, prelucrat, oral, adecvat 
scopului său pedagogic. Frazele sînt construite pentru a fi pro¬ 
nunţate, nu citite. De aceea nu trebuie să ne surprindă repetiţiile, 
obscurităţile, solecismele. Epictet nu e un scriitor, ci un profesor 
de filosofie care se adresează unui auditoriu eteroclit. Discipolul 
său, Arrianus, publică lecţiile magistrului fără să sacrifice 
elocvenţa lor naturală, care captivează interlocutorii. Această 
elocvenţă e variată: gravă, dramatică, ludică, pitorescă, trivială, 
iar fiaza se înalţă la perioada largă şi sonoră, sau coboară la 
propoziţia scurtă ori eliptică. Procedeele retorice folosite par¬ 
cimonios, mai ales în topica discursului - simetrii, antiteze, 
repetiţii, clauzule etc. - nu sînt artificiale, ci însoţesc fluxul 
natural al gîndirii. Stilul lui Epictet are „nuditate atletică*', spune 
Martha , şi e bine potrivit „moralei militante" stoice. Întîlnim, 
lotuşi, imagini frapante, formulări incisive şi pitoreşti, comparaţii 
din viaţa comună, ironii savuroase, dar toate aceste mijloace de 
expresie, de la cuvîntu] trivial la metafora rafinată, sînt puse în 
slujba raţiunii şi a pedagogiei. Epictet nu prinde interlocutorii, 
ea Socrate, în plasa dialecticii, ci ridică spada gîndirii şi retează 
fulgerător. 

în urma acestor reflecţii provocate de lectura operei lui 
Epictet, putem conchide că filosofia sa este, prin excelenţă, 
paideică. Aceasta urmăreşte iniţierea, dar, mai ales, formarea 
unui om care cercetează şi înţelege legile naturii şi ale societăţii. 


1. Douglas Sharp, Epictetus and The New Testament, London. 1914, passim. 

2. P. Melcher, De sermone Epictetes quibus rebus ab Attica regula discedat, Diss., 
Phil. Halcnses, voi. XVII, 1907. 

.1. C. Martha, Le stoicisme sous l'Empire romaine. Paris, 1886, p. 9. 




16 


EPICTET 


Filosofia este o condiţie necesară pentru a cerceta şi pentru a 
urma legile naturii, este, în ultimă instanţă, „arta de a trăi" o 
viaţă autentică. Filosofia nu promite omului bunuri exterioare, 
căci materia sa este alcătuită din bunuri interioare. După cum, 
pentru dulgheri, materia pe care se exercită este lemnul şi pentru 
sculptor - bronzul, arta de a trăi arc ca obiect de explicaţie viaţa 
(D., 1, 15). Pentru acest motiv, filosofia are funcţie dublă: să ne 
dezvăluie legile naturii şi ale societăţii şi, în acelaşi timp, să ne 
educe. Înţelegînd legile naturii şi ale societăţii, descoperim 
limitele libertăţii noastre. Omul, în sens ontologic, este o parte 
a naturii şi, prin natura sa, necesitate şi universalitate. Dez¬ 
văluirea acestor elemente imanente asigură libertatea în univers, 
înalţă condiţia sa ontologică din modul de a fi în sine la modul 
de a trăi în societate. Epictet, aşadar, promovează o filosofie 
dinamică şi fortifîcatoare, bazată pe cercetarea naturii, pe 
cunoaşterea de sine şi pe libertatea asumată, în cadrul de¬ 
terminismului cosmic şi social. De aceea Epictet este un filosof 
peren şi contemporan cu noi. 

Manuscrisele Diatribelor lui Epictet derivă din arhetipul 
Bodleianus , care se află la Oxford, în Biblioteca Bodleiană, în 
Codex Grtrc. Miscellani 251, şi datează din secolul al XH-lea. 
Copiile după acest arhetip, conservate în diverse mari biblioteci 
europene, datează din secolele XIII-XVII şi sînt în număr de 
20 . 

Ediţiile operei lui Epictet sînt numeroase. Editio princeps a 
fost tipărită la Veneţia, în anul 1535, de Trincavelli. Azi e 
cunoscut cu numele de Codex Uptonis, pentru că J. Harris a 
comentat la Upton un exemplar. Alte ediţii: Băle, 1554, cu 
versiune latină de Schegk; Băle, 1560, cu comentarii de Ch. 
Wolf; Londra, 1739-1741, ediţie critică de John Upton, cu 
comentarii de mai mulţi erudiţi; ediţii monumentale au fost 
tipărite de J. Schweighăuser, 1799-1800, cu 5 v. şi H. Schenkl, 
în colecţia Teubner, Leipzig, 1894 şi, apoi, în 1916. 

Traduceri în limbi modeme, din secolul al XVIII-lea pînă 
azi, se întîlnesc în toate marile culturi europene: în Germania, 
Schultess (1766) şi R. Miike, Heidelberg, 1916; în Anglia, E. 
Carter (1749-1756), G. Long (1877), P. Matheson, Oxford, 

1916, W. Oldfather, The Loch Classical Library, 1926; în Franţa, 
.1. Goulu, Paris, 1609 şi 1630, A.P. Thurot, Paris, 1838, V. 
( ourdaveaux (1862 şi 1908). 

în cultura românească, versiuni din Epictet s-au realizat încă 
din secolul al XVIlI-lea (v. Biblioteca Academiei, Mss. rom. 
27). în secolul XX, au fost publicate mai multe traduceri din 
linchiridion. Cronologic, acestea sînt: versiunea tipărită, fără 
numele traducătorului, la Bucureşti, Socec, 1900, traducerea lui 
N Iacovescu (Bucureşti, Speranţa, 1901), versiunea lui C. 
l cdeleş (Bucureşti, Cultura Naţională, 1925), traducerea lui Al. 
Pop (în „Ramuri", VI, 1969, nr. 4, c. I-XXIV şi în nr. 5, c. 
XXV-XXXIII, şi, în sfârşit, versiunea lui D. Burtea (Bucureşti, 
Minerva, 1977). Filologii români nu au tradus încă Diatribele 
lui Epictet. Sperăm că într-un viitor apropiat se va tipări, într-o 
ediţie bilingvă, întru binele culturii noastre, opera omnia a 
marelui filosof grec. 


TRAIAN DIACONESCU 




NOTĂ 

ASUPRA EDIŢIEI 


1. Opera lui Epictet însumează astăzi trei lucrări: Diatribe, 
i'juhiridion şi Fragmente. Operele de bază - Diatribe şi En- 
i tund ion - au fost transmise posterităţii de Flavius Arrianus din 
Nicomedia, discipol al lui Epictet în vremea împăratului Traian. 
Aceste opere au fost editate, traduse şi comentate de numeroşi 
erudiţi, din Renaştere pînă azi, în toate marile culturi europene. 
Importanţa filosofiei stoice în gîndirea europeană i-a determinat, 
in mod firesc, pe erudiţii români să valorifice moştenirea 
spirituală a lui Epictet. 

2. Filologii români au tradus din opera lui Epictet numai 
I nrfuridion-ul. Prima traducere a fost realizată in secolul al 
XVIU-lea şi se află, în manuscris, la Biblioteca Academiei 
Române (Mss. rom. 27). în secolul XX, au fost realizate şi 
publicate patru traduceri. în ordine cronologică, aceste versiuni 
nu fost tipărite de N. Iacovescu (Bucureşti, Speranţa, 1901), de 
<Fedeleş (Bucureşti, Cultura Naţională, 1925), de Alexandru 
l’op (în „Ramuri", 1969, nr. 4 si 5) şi, în sfîrşit, de Dumitru 
llmlca (Bucureşti, Minerva, 1977). 

3. Ediţia de faţă reproduce versiunea Enchiridion-u\ui 
publicată de regretatul Dumitra Burtea (1977) şi versiunea mai 
veche a lui C. Fedeleş (1925). Aceste traduceri, realizate de un 
lilolog (D. Burtea) si un filosof (C. Fedeleş), se completează 
reciproc şi se adresează, printr-un limbaj expresiv şi clar, 
prelucrând textul original, unui cititor comun, deschizînd astfel 
culca unei receptări fertile în cultura noastră. 

4. Filologia clasică românească are, însă, datoria de a publica 
lucrările lui Epictet într-o ediţie bilingvă, însoţită de note şi 

comentarii academice, la nivelul culturii europene. Revizuirea 
versiunii Enchiridion-u\m şi traducerea integrală a Diatribe-\or 
va reprezenta, desigur, un act de cultură major, care va spori 
patrimoniul spiritual românesc. 

Traian DIACONESCU 




Epictet 


MANUALUL 


si 

Traducere de C. FEDELEŞ 



MANUALUL 


î. 

înainte de toate, din lucrurile lumii acesteia, unele stau în 
puterile tale, altele nu. Aşa, peste părerea, voinţa, dorinţa şi 
aversiunea ta, tu eşti mai mare. De ce? Fiindcă acestea sunt 
supuse voinţei tale. Din contra, peste corpul, averea, faima şi 
rangul tău, tu nu ai nici o putere. De ce? Fiindcă acestea nu 
ascultă de voinţa ta. 

După aceea, cele ce stau în puterile tale le poţi realiza când 
vrei, fără rezistenţă ori piedică străină de tine. Din contra, cele 
ce trec de cercul puterilor tale vin şi se duc la întâmplare, după 
conjuncturi şi fatalităţi străine şi mai presus de tine. 

Prin urmare, ia aminte. De vei confunda sfera libertăţii cu 
ii necesităţii, sau sfera suveranităţii tale cu a fatalităţii uni¬ 
versale, să ştii că mergi de-a dreptul la ciocniri, amărăciuni şi 
nenorociri inevitabile şi, deci, la conflicte şi cu omenirea şi cu 
zeii. Din contra, dacă vei distinge cu preciziune sfera ta proprie 
ile cea străină ţie, faptele tale nu vor cunoaşte nici început, nici 
oprire forţată din afară; nu te vei plânge de nimeni, nici nu vei 
di) vina pe nimeni; şi, contând în toate numai pe voinţa ta, nu 
te poate nici atinge, nici duşmăni nimeni; căci n-are nici cum, 
nici de ce. 

Şi acum, dacă ai dat sufletului tău această orientare, să nu 
cumva să crezi că poţi aştepta toate fără muncă încordată; ci 
chiar în sfera putinţei tale, vei vedea îndată că faţă de unele se 
impune renunţarea, iar faţă de altele amânarea. Căci fără 
această gradaţie, alergând, în acelaş timp, şi după adevăratele 
bunuri ale vieţii, şi după măriri, şi după avere, se prea poate să 
n-ai parte nici de unele, dar este sigur că vei pierde pe cele 
dintâi, singurele dătătoare de libertate şi fericire. 

Când, dar, câte o idee neagră începe a întuneca cugetul tău, 
zi-i îndată aşa: Tu eşti părere amăgitoare, nu adevăr. Cer- 
ceteaz-o, apoi, la lumina principiilor de mai sus, începând cu 
primul: Stă ea in sfera putinţei taie. ori dincolo de dânsa ? Şi 
dacă stă dincolo, zi-i: Du-te în drumul tău, căci pentru mine 
eşti ca şi cum n-ai fi. 


2 . 


Ia aminte că rostul dorinţii este căpătarea lucrului dorit şi 
rostul urei e îndepărtarea lucrului urât. Cine n-are parte de ce 
doreşte, nenorocit este; şi cine se izbeşte de ce nu doreşte, tot 
nenorocit este. Şi, de aceea, dacă tu fugi numai de ce este în 
puterea ta, nu vei da niciodată peste ce n-ai dori; iar dacă fugi 
de boală, de moarte, ori de sărăcie, e vai şi amar de tine. 
întoarce-ţi, dar, teama de la cele ce nu sunt în puterile tale şi 
îndreapt-o spre cele nefireşti, dar care stau în puterea ta. Cât 
despre dorinţă, smulge-o din tine imediat. Căci dacă doreşti ce 
nu depinde de tine, eşti, in mod fatal, nenorocit: iar ca să alegi 
din cele ce depind de tine, nu eşti încă în stare, fiindcă nu ştii 
cum să alegi. Ţine-te, dar, faţă de toate, la distanţa impusă de 
voinţa ta, liniştit şi măsurat. 


3 . 

în faţa oricărui lucru, ce te atrage, te satisface, ori ţi—« drag, 
nu uita a te întreba, privindu-1 cu de-amănuntul: La urma urmei, 
ce este acest lucru? Ţii la o oală? Zi: îmi place o oală. S-a 
stricat cumva? Nu-i mai mult decât o oală. îţi săruţi copilaşul 
sau soţia? Zi: sărut o făptură omenească. Moare cumva? N-ai 
de ce-ţi pierde cumpătul. 


4 . 

înainte de a începe o treabă, deapăn-o, mai întâi, cu de-a- 
mănuntul în gând. Vrei, bunăoară, să mergi la baie? Gândeşte-te 
la baie, la cei ce se împroaşcă acolo cu apă, la cei ce-şi dau 
brânci, la cei răi de gură, la cei lungi de mână. Şi mai sigur te 

vei apuca de lucru, dacă zici de la început: vreau să mă scald, 
ilar în acelaşi timp eu vreau să-mi păstrez şi sfera libertăţii mele 
iintiirale. Şi aşa la toate. Şi atunci, la orice ţi s-ar întâmpla la 
Imie, vei zice îndată: eu nu voiam numai baia, ci şi păstrarea 
libertăţii mele naturale; întrebarea este: o mai am eu acum, dacă 
las să mă supere cele ce se întâmplă aici? 

5 . 

Nu fenomenele naturii chinuesc pe oameni, ci părerile oa¬ 
menilor despre dănsele. Aşa. bunăoară, moartea n-are nimic 
ile temut, cum găseşte şi Socrate. Dar părerea noastră, arătând-o 
îngrozitoare, o face într-adevăr îngrozitoare. De aceea, la orice 
piedică, durere sau nenorocire, tu nu da vina pe altul decât pe 
line, adică pe părerea ta. Căci prostul la toate dă vina pe alţii; 
cel ce începe a se lumina dă vina pe sine; iar înţeleptul nici pe 
uliul, nici pe sine. 


6 . 

Nu te mândri cu ce nu-i al tău. Când calul tău, nechezând, 
tir zice ,,ce frumos sunt eu", ar merge. Dar când tu zici cu 
mândrie „ce frumos cal am eu", te mândreşti cu o calitate a 
t alului. Căci ce este al tău într-însuP Aspectul sub care îl vezi. 
Iii bine, numai când vei ajunge să vezi toate sub adevăratul lor 
aspect, poţi, într-adevăr, să te mândreşti: pentru că atunci te 
distingi printr-o calitate a ta. 


7 . 


Când corabia ta aruncă, uneori, ancora, oprindu-se pe lângă 
ţărmuri străine, poţi prea bine să te dai jos pe uscat, pentru un 
pahar cu apă, ori o scoică lucitoare, ori o floricică, ce-ţi iese în 
cale. Dar gândul tău să rămâie veşnic sus şi urechea la semnalul 
cârmaciului; şi cum l-ai auzit, lasă toate şi fugi la locul tău, ca 
să nu te trezeşti luat şi aruncat sus ca o vită nesimţitoare. Aşa 
şi în viaţa aceasta pământească, dacă ai dat de o soţie şi un 
copilaş, prea bine. Dar dacă te cheamă cârmaciul de sus, fugi 

la corabia ta fără a întoarce măcar capul înapoi. Şi, mai ales, 
când eşti bătrân, nu te îndepărta deloc de corabie, ca nu cumva 
să te prăpădeşti pe meleaguri străine. 

8 . 

Nu căuta să meargă lumea după voia ta, ci îndreaptă voia 
ta după mersul lumii. Şi vei ieşi bine. 

9 . 

Boala poate învinge corpul, dar nu şi voinţa, dacă aceasta 
nu se dă învinsă. Şchiopătarea împiedică piciorul, dar nu voinţa. 
Urmează aşa înainte şi vei vedea că pentru toate există o limită 
undeva, dar pentru tine nu există. 

10 . 

La toate greutăţile vieţii tale, caută în tine puterea cu care 
să le poţi ţine piept. La ispita frumuseţii, tu ai înfrânarea; la 
greutatea muncii, curajul; la vorba rea, răbdarea. Şi când ai ajuns 
la această deprindere, nimic nu mai poate rezista în calea ta. 


11 . 


Nu zice niciodată: „am pierdut cutare lucru", ci „l-am dat 
înapoi". Mi-a murit copilaşul? L-am dat înapoi. Mi s-a stins 
soţia? Am dat-o înapoi. Mi-au luat ogorul? L-am dat înapoi. 
Dar nu-i drept să mi se ia lucrul meu. Asta-i altă vorbă, prin 
cine dai înapoi un lucru care nu era al tău. Atâta timp, însă, cât 
este în păstrarea ta, să ai grijă de dânsul, aşa cum drumeţul lasă 
casa ce l-a găzduit o noapte. 


12 . 


Dacă vrei să înaintezi în înţelepciune, nu te frământa cu 
gânduri de acestea; „dacă nu mă ocup de averea mea, rămân 
pieritor de foame", ori „dacă nu-mi ţin din scurt servitorul, se 

face un rău”. Căci mai bine să mori de foame, senin şi liniştit, 
ilccât să înoţi în belşug cu sufletul ros de griji; şi mai bine să 
ajungă servitorul tău un rău, decât tu un nenorocit. Începe, dar, 
cu cele mici. Ţi s-a vărsat cumva untdelemnul? Ţi-a curs vinul? 
I ii zi aşa: acesta este preţul liniştei mele; cu dânsul îmi cumpăr 
cu seninătatea de cuget. Căci gratis nu poţi avea nimic. Când 
clicmi, dar, servitorul, zi în gândul tău: întâi se poate ca el să 
iui audă; iar dacă aude, se poate să nu asculte, cum zic eu. Dar 
ca în mâna lui să stea pacea sufletului meu, aceasta nu se poate. 

13 . 

Dacă vrei să înaintezi în înţelepciune, nu te uita de te ia 
lumea de prost, ori de nebun. E treaba ei, nu a ta. Din contra, 
când le vezi deodată lăudat, uită-te bine dacă n-ai greşit 
cărarea ta. Căci nu-i uşor să poţi împăca o voinţă liberă, 
conform naturii, cu cele materiale; şi se prea poate ca, alergând 
după una, să uiţi de alta. 


14 . 


Dacă vrei ca soţia, copiii şi prietenii tăi să trăiască atât cât 
lumea, eşti un prost. Căci ceri să fie în puterea ta, cele ce nu 
sunt, şi al tău, ceea ce nu-i al tău. Şi iarăşi, dacă vrei ca servitorul 
lău să nu greşească, tot un prost eşti; căci vrei ca răutatea să nu 
lîe răutate, ci altceva. Dacă însă vrei să te abţii de la ceva, cu 
toate ispitele poftei tale, aceasta poţi. De aceea, întăreşte-te, dar 
/>rin exerciţiu neîntrerupt, ca să faci cete ce poţi. Căci acela este 
domn peste tot şi peste toate, care şi când vrea şi când nu vrea 
ceva, găseşte în voinţa lui şi energia de realizare şi frâna de 
renunţare. Cine vrea să fie liber, nu se ia după ce fac ori nu 
fac alţii, căci atunci sclav rămâne. 

15 . 

Gândeşte-te la bunacuviinţa unui ospăţ. A venit blidul în 
dreptul tău? întinzi mâna şi iei fnimos, cât pofteşti. A trecut de 
tine? Nu-1 mai chemi înapoi. N-a ajuns încă la tine? Nu-1 sorbi 
cu ochii, lâsându-ţi gura apă, ci aştepţi să vie rândul tău. Fă aşa 

şi cu copiii şi cu soţia şi cu măririle şi cu averile; şi vei merita, 
astfel, a sta la masă cu zeii. 

Iar dacă ai ajuns chiar ca, din bucate înşirate dinaintea ta, 
să nu iei nimic, atunci nu eşti numai oaspetele zeilor, ci egalul 
lor. De aceea, Diogene şi Heradit şi alţii au fost aşezaţi intre 
zei, fiindcă erau, într—adevăr, de natură divină. 

16 . 

Când vezi pe cineva bocindu-se că-i pleacă feciorul la drum 
lung, ori că a rămas pe drumuri pierzându-şi tot ce avea, 
fereşte-te a crede pe acest om drept un nenorocit; căci nu 
întâmplările externe, ci părerile lui despre dânsele îl doboară 
pe dânsul. Oricum, însă, pleacă-ţi urechea la durerea lui, 
mângâie-l cu vorba şi, la nevoie, varsă o lacrimă cu dânsul: 
dar nu din toată inima. 


17 . 

Nu uita că eşti un actor într—o dramă aleasă de cineva mai 
mare decât tine. Vei juca puţin, dacă a ales-o scurtă, mult, dacă 
a ales-o lungă. Ţi-a împărţit rolul unui sărac? Joacă-1 bine, cu 
tot farmecul lui. Ţi-a căzut rolul şchiopului, al magistratului, al 
plebeului? Aceeaşi datorie. Căci atâta e al tău: să joci frumos 
rolul primit. Dar alegerea lui nu e treaba ta. 


18 . 


Când auzi corbul croncănind, nu-ţi strica inima, ci zi îndată: 
pentru mine n-are ce meni a rău; dar pentru corpul meu, pentru 
averea mea, pentru reputaţia mea, pentru copiii mei, ori pentru 
soţia mea, se prea poate. Mie însă nu-mi poate prevesti decât 
bine, dacă vreau eu; căci orice întâmplare m-ar lovi, ştiu cum 
s-o înfrunt şi să fac dintr-însa ce vreau eu. 


19 . 

Eşti invincibil dacă nu te prinzi in lupte dincolo de sfera 
puterii tale. Se poate să vezi pe cineva întrecând pe mulţi în 
mărire şi putere; dar fereşte-te de a-l crede fericit. 

Dacă binele adevărat stă in cele ce depind de noi, ambiţia 
ţi gelozia nu mai au nici un rost. împărat, prefect, consul, - 
nimicuri. Om liber, aceasta e totul. Şi aici nu duce decât o 
«iiigură cale: dispreţuirea celor ce nu stau in sfera puterii tale. 

20 . 

Nici vorba rea şi nici băţul care te loveşte nu te doare, ci 
părerea ta despre dânsele. Şi aşa, la Începutul oricărei dureri, 
vei găsi Îndată, nu un lucru, ci o părere a ta despre acel lucru. 
I mită dar, înainte de toate, să nu te răpească imediat părerea', 
căci dacă tu capeţi puţin răgaz de gândire, mai uşor iţi vei păstra 
cumpătul. 


21 . 


Moartea şi exilul şi toate ororile să le ai deapururi Înaintea 
ochilor tăi. Dar mai ales moartea. Şi atunci nici nu vei cădea 
prea jos, nici nu te vei înălţa cu gândul prea sus. 


22 . 


Dacă ţi—ai închinat viaţa filosofiei, pregăteşte-te a asculta 
Iniijocuri şi ghiduşii ca acestea: „Da de unde a mai răsărit şi 
filosoful acesta? Şi de ce ne ia aşa de sus? Ia să ne lase mai 
doinol.“ Tu însă nu lua pe nimeni de sus, ci susţine cele ce crezi 
drepte ca şi cum ai fi trimisul lui Dumnezeu pe lume. Şi dacă 
rămâi neclintit în atitudinea ta dreaptă, vei vedea, în scurt timp, 
batjocoritorii devenind admiratorii tăi; pe când, dacă te-ai 
intimidat de la început, vei culege râsul lor îndoit. 

23 . 

Dacă te trezeşti uneori cu gândul la cele materiale, de dragul 
cuiva, să ştii că te-ai abătut din calea dreaptă. Căci oricând şi 
oriunde tu trebuie să fii filosof. Nu-i vorba să pari altora aşa, 
ci să fii în faţa conştiinţei tale şi în toată sinceritatea. Căci poţi. 

24 . 


Nu-ţi întuneca sufletul cu gânduri ca acestea: „Voi trăi 
necunoscut, ca un om de nimic." Căci a te crede mic, fiindcă 
nu ai o funcţiune înaltă, este a crede că răul şi binele tău depinde 
de lumea externă. Ce? Măririle şi banchetele sunt, oare, menirea 
ta? Nu. Atunci de unde ruşinea că nu le ai? Şi cum să te socoţi 
un om de nimic, când ştii că valoarea omului nu stă in ce pare, 
ci in ce este el, şi ştii bine că, în această privinţă, nu te întrece 
nimeni. 

Dar îmi rămân amicii fără ajutor. Cum fără ajutor? Nu le 
dai bani? Nu-i faci cetăţeni romani? Şi, oare, acestea depind de 
noi ori de altul? Şi apoi, cine poate da altuia ceea ce el singur 
nu are? 

Adună, deci, bani, zic ei, ca să avem şi noi. Dacă pot face 
avere, păstrându-mi simplitatea, credinţa şi bunătatea, arătaţi-mi 
cum, şi voi aduna. Dar dacă voi îmi pretindeţi să dau aceste 
bunuri ale mele ca să vă procur vouă nişte lucruri de nimic, 
sunteţi şi nedrepţi şi nebuni. Căci, la urma urmei, ce vreţi voi? 
Bani ori un amic credincios şi sincer? Atunci, aici ajutaţi-mă 
să ajung şi nu-mi cereţi lucruri care să mă silească să pierd 
tocmai această calitate. 

Dar, zici tu, rămâne patria fără ajutor. Mă rog, de ce ajutor 
este vorba? Nu va căpăta de la mine nici colonade, nici băi, 
după cum nu va avea nici încălţăminte de la fierar, ori arme de 
la croitor. Dar nu e, oare, mai bine ca să-i dea cine poate? Şi 
dacă tu i-ai da un alt cetăţean credincios şi supus, n-ar fi un 
bun dar din partea ta? Desigur. Şi atunci vezi că n-ai trăit fără 
a aduce folos ţării tale. 

Ce slujbă voi ocupa eu, dar, în ţara mea? Aceea care îţi 
îngăduie să-ţi păstrezi credinţa şi simplitatea neatinse. Iar dacă, 
dorind să-ţi serveşti ţara, le pierzi pe acestea, întreabă-te ce 
câştigă ea din pierderea ta? 


25 . 


Ţi-a trecut cineva înainte la un banchet, la o recepţie, la un 
consiliu? Dacă crezi acestea lucruri bune, felicită—1 că i-au căzut 

lui; dacă sunt rele, să nu-ţi pară rău că nu ţi-au căzut (ie. Vezi, 
că tu, nefâcând cele ce fac alţii pentru căpătarea celor ce nu 
depind de noi, n-ai nici dreptul la parte egală cu dânşii. 

Căci nu poate fi egal cel ce nu bate la uşa nimănui, cu cel 
re roade pragurile tuturora; cel ce-şi caută numai de drumul lui, 
ru cel ce conduce întotdeauna pe altul; cel ce nu ştie decât de 
vorba dreaptă, cu cel ce aruncă numai complimente linguşitoare. 
I'.şti, dar, şi nedrept şi lacom dacă, fără a achita nimic din preţul 
nircnt cu care se cumpără aceste lucruri, vrei să le capeţi gratuit. 

Cam cât costă o lăptucă? Un obol, nu-i aşa? Şi acum dacă 
umil dă obolul lui şi cumpără lăptuca, iar tu nu-1 dai pe al tău 
şi laşi la locul ei lăptuca, să nu crezi că cel ce a luat-o are mai 
mult decât tine. Căci, după cum el are lăptuca cumpărată, tu ai 
olxilul cruţat. Aşa-i şi aici. Nu te-a poftit cineva la masă? Vorba 
r: dar tu i-ai achitat lui preţul cu care el îşi vinde masa, adică 
landele şi complimentele aşteptate? Crezi că face? Atunci dă-i 
preţul. Nu face? Nu dai nimic şi nu aştepţi nimic. 

Şi la urma urmei, n-ai tu nimic în locul banchetului pierdut? 
Socoteşte numai atâta: n-ai lăudat pe cine nu se cuvine şi n-ai 
răbdat aroganţa slugilor lui. 


26 . 

Scopul naturii se vede din lucrurile recunoscute de toţi. A 
Nlricat, bunăoară, sclavul vecinului tău un pahar? Zici: nimic 
imii banal. 

Dar, atunci când se sparge şi al tău, zi tot aşa. Şi aplică apoi 
incloda şi la lucruri mai mari. A murit feciorul ori soţia cuiva? 
/.ici iar: întâmplare omenească. Dar ia să moară unul dintr-ai 
iâi: Vai de mine sunt zdrobit. Ei, de ce să schimbi îndată şi 
expresia şi tonul întrebuinţat faţă de alţii ? 

27 . 

Dacă nimenea nu-şi poate fixa un scop spre a nu-1 realiza, 
munci, desigur. Răul nu există în Univers. 

28 . 

Dacă cineva ar pune corpul tău la dispoziţia primului venit, 
te-ai indigna, cu drept. 

Dar când tu singur îţi pui sufletul la dispoziţia oricui, pentru 
ca de insulta lui să se tulbure şi să-şi iasă din fire, nu ţi-e oare 
ruşine de tine? 


29 . 

La orice lucru, cântăreşte bine şi începuturile şi urmările 
lui. Altfel, vei începe multe cu entuziasm, ca acela ce nu ştie 
încotro merge, dar la prima greutate te vei lăsa de toate. 

Vrei, bunăoară, să ieşi triumfător la jocurile olimpice? Prea 
bine, dragă. Face. Atunci cumpăneşte antecedentele şi urmările 
şi apoi te apucă hotărât de treabă. Trebuie supunere la rigorile 
disciplinei, regim special la mâncare, abţinerea de ta lucruri 
dulci, exerciţiu încordat ta ore fixe, pe arşiţă ca şi pe frig, 
abţinerea de la apă rece şi de la vin, când ţi-e sete, într-un 
cuvânt, să te dai cu totul pe mâna maestrului de gimnastică şi 
a doctorului. Apoi, în timpul luptelor, tăvăleală prin nisip, când 
şi când câte o mână julită, câte un picior scrintit; pulbere pe gât, 
oricând, câte un bici la spinare, uneori, şi la urma urmei poate... 
învins. 

După ce le-ai numărat pe toate acestea, dacă tot crezi că 
merită, apucă-te de atletism. Dacă începi, însă, fără a te fi gândit 
la ele, eşti ca acel copil care, acum se joacă de-a atleţii, acuşi 
de-a gladiatorii; acum suflă din trompetă şi acuşi declamă 
tragedii. Aşa şi tu: azi atlet, mâine gladiator, poimâine orator, 
răspoimâine filosof. Şi la urma urmei - o secătură. O maimuţă 
ce imită tot ce vede şi trece mereu de la o maimuţărie la alta. 
Pentru că n-ai început nimic cu socoteală, şi n-ai îmbrăţişat 
nimic din tot sufletul tău, ci după toane, cum ţi-a venit într-un 
moment sau altul. 

Şi aşa vezi pe câte unul care, fiindcă a văzut şi el un filosof 
sau a auzit pe unul care vorbea de Euphrat (mai vorbeşte oare 
cineva ca acela?) îi vine în minte să se facă şi el filosof. 

Dragul meu, ia seama bine ce faci. Şi vezi dacă umerii tăi 

sunt făcuţi pentru o sarcină ca aceasta. Vrei să fii pentatlu sau 
iillot? Cercetează-ţi bine braţele şi coapsele, încearcă-ţi tăria 
şalelor. Căci nu toţi avem toate darurile, ci unii unele şi alţii 
altele. 

Crezi tu că, devenind filosof, mai poţi să mănânci ca înainte, 
bea ca înainte, pofti ca înainte şi căsca de urât ca înainte? Ei, 
nu. Vine vegherea, meditaţia, munca, despărţirea de ai tăi, râsul 
sclavului şi batjocura prostului faţă de omul care, de acum 
incinte, rămâne cel din urmă în onoruri, în demnităţi şi în afaceri, 
mergând până în cele mai mici lucruri. 

Cumpăneşte bine toate acestea. Şi, dacă socoţi că în 
Nchimbul lor poţi să capeţi pentru sufletul tău invulnerabilitatea, 
libertatea şi imperturbabilitatea, începe. Dacă nu, caută-ţi de 
treabă. Căci vei fi ea şi un copil, azi filosof, mâine publican, 
poimâine retor şi răspoimâine procurator imperial. Şi cum se 
potrivesc toate acestea, una cu alta? Dacă eşti bărbat, trebuie să 
Iii acelaşi, bun sau rău, până la capăt; să alegi între sufletul tău 
şi lumea externă, să te concentrezi în sfera ta proprie sau să 
ilibueşti pe dinafară, într-un cuvânt, să fii filosof ori nătărău. 

30 . 

Fiecare datorie a ta rezultă dintr-un raport în care te afli. Ai 
un tată. Eşti dator a-l îngriji, a-i asculta cuvântul, a-i răbda 
vorba rea şi chiar lovitura dacă ţi-o dă. Dar tata e rău. Ei şi era 
necesar ca Natura să-ţi dea numai decât un tată bun? Ea ţi-a 
dat un tată, atâta. Tot aşa: frate-tău se poartă rău cu tine. 

(Jricum, tot frate rămâne faţă de tine; şi nu căuta ce face el, ci 
cc trebuie să faci tu pentru a rămânea în armonie cu Natura. 
Căci tu eşti invulnerabil atâta cât ai voinţa tare şi nu laşi părerea 
să te amăgească. Şi astfel orice datorie a ta către naţiunea ta, 
către mai marele tău, o vei deduce îndată din raportul ce te 
fixează faţă de dânsul. 


31 . 


Pietatea faţă de zei stă în ideile exacte ce le avem despre 
dânşii, în convingerea că ei există şi cârmuiesc toate cu 




34 


EPlCTET 


frumuseţe şi dreptate; că şi existenţa ta este în voia lor şi a 
curgerii universului înaintea căreia trebuie sâ te închini umilit, 
ca înaintea unui decret al Conştiinţei Cosmice. Şi aşa vei fi 
totdeauna împăcat cu zeii care nu pot să uite şi să neglijeje ceva 
în lume, oricât de mic, necum pe tine. 

Şi aici nu ajungi decât dacă ştii bine că răul nu poate veni 
niciodată din sfera lumii externe care nu depinde de noi. Altfel 
este inevitabil ca atunci, când pierzi ce ţi-i drag ori te izbeşti 
de ce ţi-i urât, să te revolţi protestând în contra celor ce duc 
cârma Universului. 

Căci aşa este urzită substanţa vieţii, ca să fugă de ce-i strică 
şi să caute ce-i prieşte. Şi nu se poate ca cel torturat să privească 
cu admiraţie spre torturator, ori să-i mulţumească bucuros pentru 
orice lovitură. 

De aceea, feciorul se ridică asupra tatălui, când nu i se dă 
ce crede el că-i drept şi bine; de aceea Polinice şi Eteocle au 
ajuns duşmani de moarte, socotind că domnia este un bine. De 
aceea se ceartă mereu cu zeii ţăranul, de aceea marinarul, de 
aceea negustorul, de aceea părintele ce şi-a pierdut copii, ori 
soţul rămas fără soţie. Căci pietatea se îndreaptă spre izvorul 
binelui. Şi când ai distins bine sfera suveranităţii tale de a 
necesităţii universale, silindu-te a stabili armonia lor, ai dat şi 
pietăţii o bază eternă. 

Adă, dar, totodeauna, libaţiunile, ofrandele şi sacrificiile 
după datinele ţării, curat, punctual şi după puterile tale. 

32 . 

Când te duci la oracol, gândeşte-te că tu nu ştii ce are să 
aducă viitorul şi vii să afli aceasta de la dânsul. Dar cam ce 
poate să aducă viitorul, aceasta o ştii de mai înainte, dacă eşti 
cât de puţin filosof. Şi dacă evenimentele nu depind de noi, sunt 
ca şi cum n-ar fi. 

Nu veni, deci, la oracol nici cu dorinţă, nici cu frică, nici 
cu cutremur. Ci ca omul care ştie că tot ce aduce viitorul este 
indiferent şi trebuie privit cu nepăsare. Că oricum ar fi el, nimeni 
nu te poate opri de a trage folos dintr-însul. Vino dar la zei cu 
sufletul plin de încredere, ca la sfătuitorii tăi; iar după aceea, nu 

uliii cu cine te-ai sfătuit şi pe cine n-ai ascultat, dacă nu te-ai 
«apus la timp. 

Vino la oracol, în sensul lui Socrate, adică atunci când este 
«Ic aflat un eveniment ce nu se poate determina nici cu raţiunea, 
nici altmintrelea. Dar când ai de înfruntat un pericol pentru un 
muie, ori pentru patria ta, ar fi absurd, să mai întrebi oracolul 
ducă trebuie să faci oceasta, ori ba? Căci chiar de ţi-ar spune 
i'l că semnele arată rău şi că te aşteaptă moartea, schilodirea ori 
priusoarea, raţiunea porunceşte, cu toate acestea, să te arunci în 
primejdie pentru amicul ori patria ta. Răspunsul l-a dat aici un 
oracol mai mare, Apollon Pythianul, când a alungat din templul 
lui pe acela care lăsase fără ajutorul cuvenit pe prietenul său 
căzut in mâini de ucigaşi. 

33 . 

Fixează-ţi în minte, chiar de acum, o regulă şi un ideal de 
pi mare cărora să te conformezi riguros, atât în singurătate cât 
şl intre oameni: 

Taci cât mai mult; vorbeşte numai când trebuie şi scurt. 
1 )ncă împrejurările te aduc să vorbeşti mai mult ceva, nu te ocupa 
nici de evenimentele externe, nici de gladiatori, nici de repre¬ 
zentaţiile de la circ, nici de atleţi, nici de mâncare şi băutură; căci 
despre acestea are cine vorbi. De oameni, iar nu grăi, nici cu 
mustrare, nici cu laudă, nici cu comparaţii între unul şi altul. 

Pe cât poţi, îndreaptă, cu cuvântul tău mereu vorba spre 
chestiuni alese; iar intre persoane necunoscute să taci. 

Nu râde mult, nici de multe, nici fără seamă. 

Nu jura niciodată, dacă pofi; dacă nu, cât mai puţin. 

La petrecere cu oameni străini şi neciopliţi nu te pune; iar 
ducă cumva vine VTemea şi aşa, ia seama, să nu te porţi ca şi 
dânşii. Căci, oricât de curat ai fi din fire, dacă ai a face cu 
ouineni necuraţi, te pătezi şi tu, fără voia ta. 

în mâncare, băutură, îmbrăcăminte, locuinţă, gospodărie 
ţinc-te de strictul necesar. La lux şi la plăcerile simţurilor renunţă 
ni totul. 

De plăcerile sexuale rămâi, pe cât poţi, străin până la 
căsătorie pentru a te bucura de ele după lege. Dar nici nu ataca 
mereu pe cei ce fac altmintrelea, nici nu te lăuda mereu cu 
castitatea ta. 

De ţi se suflă în ureche că cutare te-a vorbit de rău, nu te 
apăra de vorbele auzite, ci răspunde aşa: „Ehei, de ştia el săracul 
şi alte păcate ale mele, nu spunea numai atâta." 

Nu te prea ţine de teatru. Iar când se întâmplă să mergi 
acolo, nu te pasiona pentru nici o partidă, ci ai grijă de tine, 
adică fii mereu mulţumit cu cele ce vezi şi ia-le aşa cum se 
prezintă, ca să nu fii contrariat. Nu aplauda pe nimeni, nu râde 
de nimeni şi nu lua parte la manijestaţiunile mulţimii Când ai 
ajuns acasă nu vorbi mereu de cele văzute, fiindcă ele nu ajută 
cu nimic la îndreptarea ta; ba chiar s-ar părea că spectacolul 
te-a făcut să-ţi cam ieşi din fire. 

La şedinţe literare nu te duce nici oricum, nici oriunde Dar 
dacă ai apucat a intra, stai serios şi liniştii, ca să nu turburi 
pe nimeni. 

Când ai de întâmpinat vreun om mare. gândeşte-te ce—ar 
face în locul tău Socrate, ori Zenon, şi vei vedea îndată ce ai 
de făcut şi tu. 

Când te duci la un om mare, gândeşte-te că poate să nu fie 
acasă, ori să nu te primească, ori să-ţi trântească uşa în nas, ori 
să nu vrea nici să ştie de tine. Dar dacă, cu toate acestea, este 
nevoie să te duci, du-te, şi primeşte cu răbdare orice ar fi, fără 
să zici în tine: „Mai bine nu mai veneam." Căci aceasta e vorbă 
de om prost, care se simte rănit de întâmplările externe. 

în conversaţie nu aduce vorba la tot pasul cu rost sau fără 
rost, de isprăvile şi întâmplările tale, căci plăcerea ce o ai tu 
de a povesti, n-o au şi cei dimprejur de a te asculta. 

Nu umbla după haz cu orice preţ. E un pas alunecos şi uşor, 
te duce la vulgaritate; ba poate chiar să te scadă în ochii 
prietenilor tăi. 

E periculos să arunci în conversaţia ta obscenităţi. Iar de se 
întâmplă să auzi şi de acestea de la alţii, dezaprobă cu toată 
energia pe aceia de la care ele pornesc, dacă poţi; dacă nu, atunci 
arată din tăcerea ta, din roşeaţa feţei tale, din încruntarea şi 
severitatea ei, că tu nu permiţi astfel de apucături. 


34 . 


Dacă ispita vreunei plăceri răsare în inima ta, nu te lăsa răpit 
imediat, ci ţine-o în aşteptare şi ia-ţi puţin răgaz de gândire. 

l’une apoi faţă în faţă aceste trei momente: al gustării ei, al 
căinţii ce o urmează şi al satisfacţiei ce te aşteaptă, dacă îi rezişti, 
meritând toată lauda. Crezi că e bine să începi ceva? Dă întâi 
Iii o parte toate farmecele şi ademenirile plăcerii şi pune-le în 
laţă ceva superior: conştiinţa că lu trebuie să decizi în această 
luptă. 


35 . 


Te-ai gândit îndeajuns şi te-ai hotărât să faci ceva? Din 
nccst moment nu-ţi mai pasă nici de lume şi nici de ce crede 
uri de ce zice ea. Căci dacă vezi că porneşti strâmb, de ce nu 
ic opreşti de la început? Iar dacă te ştii pe calea dreaptă, cine 
Ic mai poate împiedica? 


36 . 


Propoziţiuni ca „Acum e ziuă“ ori „Acum e noapte", au 
licoare înţelesul lor luate separat; dar, contopite într-un tot, dau 
o absurditate. Aşa şi la un banchet. A lua pentru tine partea cea 
mai bună ţi se pare evident din punct de vedere al corpului tău. 
I )ar dacă ai în vedere şi datoria bunei cuviinţe, vezi că purtarea 
aceasta este absurdă. Când eşti, dar, la masa cuiva, nu uita că, 
pc lângă punctul de vedere al corpului tău, mai este şi respectul 
pentru gazdă. 


37 . 

Dacă iei un rol peste puterile tale, ai să-l joci rău; iar cel 
/ie care l-ai fi putut juca bine, nejucat rămâne. 

38 . 

După cum mergând îţi fereşti bătătura de orice atingere ori 
piciorul de orice scrintire, tot aşa pururea să iei aminte, ca nu 
cumva să atingi ce este mai înalt în tine: raţiunea. Dacă pui 
acest gând înaintea tuturor faptelor tale, să ştii că le-ai pus o 
lemelie mai sigură. 

39 . 


Măsura avuţiei este nevoia corpului, după cum măsura 
sandalei este mărimea piciorului. Ai înţeles aceasta? Vei avea 
o limită în toate. Nu? Atunci prăpastia te aşteaptă. Bunăoară, 
încălţămintea. Ai uitat cumva nevoia piciorului? Vei zice îndată: 
de ce n-ar fi ea aurită, de ce n-ar fi de purpură, de ce n-ar fi 
brodată? Vezi! O clipă ai uitat măsura şi oprirea a devenit 
imposibilă. 


40 . 

Femeile n-apucă a împlini 14 ani fi bărbaţii încep a le 
desfăta cu cuvântul „Domnişoară". E natural, dar, nece- 
rându-li-se decât a fermeca pe bărbaţi, ele încep a se găti peste 
măsură, punându-şi în aceasta speranţa lor. Mare lucru ar face 
însă cine le-ar aduce la convingerea că nimic nu înalţă mai mult 
în lume decât măsura şi modestia. 


41 . 


E semn de animalitate a avea în vedere mereu corpul, cu 
sport mult, mâncare multă, băutură multă, petrecere multă. 
Vorba e: toate la rândul lor, şi cu măsura lor; dar la începutul 
tuturor grijilor tale trebuie să fie sufletul. 


42 . 


Te amârăşte cineva cu răutatea lui, ori te ponegreşte în ochii 
altora? Aşa e organizarea sufletului său. Şi nu poţi cere ca el 
să lucreze după părerea ta, ci după a lui. Iar dacă părerea lui 
este greşită, a lui este şi durerea, de a sta închis într-o eroare. 
Liber este oricine să considere un raţionament drept fals, dar 
puţin îi pasă raţionamentului de aceasta; durerea rămâne aceluia 
ce l-a luat pe dos. Plecând de aici ,fti bun cu cine te insultă. Şi 
zi oricând: Aşa i s-a părut lui. 




MANUALUL. FRAGMENTE 


39 


43 . 


Orice lucru are două tor fi: de una poţi să-l ridici; de alta 
nu Ţi-a făcut fratele tău vreun rău? Nu apuca numai de răul 
Ifluil, căci ai prins chestiunea de toarta cea rea. Apuc-o mai 
lilne dc toarta cealaltă: ţi-i frate şi ai crescut cu dânsul împreună. 
Şl ut unei ai dat de toarta dreaptă. 


44 . 


liu sunt mai bogat, prin urmare sunt mai sus decât tine; eu 
>imi mai meşter la cuvânt, prin urmare sunt superior ţie. 
Hnţionamentele acestea sunt greşite şi trebuiesc îndreptate aşa: 
I'.ii sunt mai bogat decât tine, prin urmare averea mea e mai 
•mire decât a ta; eu sunt mai meşter la cuvânt, prin urmare 
vorbirea mea e mai bună decât a ta. Căci una este bogăţia şi 
uvcica şi alta eşti tu. 


45 . 


Se scaldă cineva în zori de ziuă? Să nu zici: „rău face" ci 
„nc scoală prea de dimineaţă". Bea cineva vin mult? Să nu zici: 
„rău face", ci „bea mult". Căci, până nu cunoşti motivul faptei 
lui. de unde ştii dacă face rău? Şi atunci scapi de a vedea şi 
constata una, şi a aprecia alta. 

46 . 

Nu vorbi mult de filosofie şi teorii filosofice înaintea 
mulţimii, ci tradu principiile tale în fapte. De ce să discuţi !a 
ninsă asupra modului cum trebuie mâncat? Mai bine mănâncă 
nun trebuie, fără nici o vorbă. Socrate se lepădase până 
intr-atâta de orice ostentaţie, încât venind la el odată nişte tineri 
pentru nişte recomandaţii către alţi filosofi, a mers el singur şi 
i—ii condus la adresele căutate. Aşa ştia el să se scoboare. 

Când între oameni inculţi vine vorba de vreo teorie, taci mai 
loldeauna; căci nu-i bine ca stomacul să arunce ce n-a mistuit 
încă. Iar de cumva vreunul te face prost şi tu nici nu-i dai 
ulenţie, să ştii că eşti la începutul înţelepciunii. Oare oaia arată 

ciobanului câtă iarbă a mâncat? Nu. Dar după ce a mistuit-o, 
dă atâta lână şi atâta lapte. Aşa şi tu. Nu ameţi lumea cu filosofia 
ta, ci arată la ce fapte ai ajuns, după ce ai pus-o în practică. 

47 . 

Dacă ţi—ai deprins corpul cu puţin, nu te lăuda; şi dacă bei 
apă, nu spune la toată lumea: eu beau apă. Vrei să te deprinzi 
cu durerea? Să fie pentru tine, nu pentru ochii lumii. Nu căuta, 
dar, să uimeşti pe nimeni; şi chiar de mori de sete, ia apă rece 
în gură şi apoi arunc-o; şi tot nu spune nimănui. 

48 . 

Semnul prostului: nici binele, nici răul el nu-l aşteaptă de 
la dânsul, ci numai de la alţii. 

Semnul înţeleptului: şi binele şi răul el îl aşteaptă numai de 
la dânsul. 

Semnul celui ce înaintează pe calea înţelepciunii: nu ocărăşte 
pe nimeni şi nu laudă pe nimeni, nu se plânge de nimeni şi nu 
dă vina pe nimeni; nu vorbeşte nimic de sine, nici că este mare, 
nici că ştie multe. Nu i-a mers bine o treabă? El este cauza. îl 
lauzi? Râde de tine. îl ocărăşti? Tace şi nu se apără. Se pipăie 
numai şi se observă mereu, ca cel ce se scoală după boală lungă, 
cu grijă ca sănătatea pe care o simte întărindu-se într-însul să 
nu se oprească înainte de a-şi fi împlinit măsura. 

El a smuls din sine toată dorinţa şi şi-a îndreptat toată 
energia către îndreptarea slăbiciunilor firei sale omeneşti. 

Măsura este armonia sufletului său şi puţin îi pasă dacă 
lumea îl ia drept un prost ori un incult. Intr-un cuvânt, el nu se 
mai teme decât de sine, ca de un duşman, care mereu îi pune 
laţuri înainte. 


49 . 

Când auzi pe cineva lăudându-se că el înţelege şi poate 
comenta pe Chrysip, tu zi aşa: Dacă Chrysip n-ar fl scris încâlcit, 
omul acesta n-ar avea nici un rost în lume. Dar eu ce vreau? 
Să cunosc Natura şi să urmez căile ei. Cine le poate, oare, 
lămuri? Aud de Chrysip: mă duc la dânsul. însă nu-i înţeleg 

scrierile. Caut pe cineva să mă introducă în tălmăcirea lor. Până 
nici nu-i mare lucru. Dar după ce mi-am găsit interpretul, 
rămâne să pun în practică principiile explicative. Ei, aici începe 
tulul Căci dacă mă mulţumesc a admira interpretarea, oare 
cc-am făcut eu alta decât că am pus filologul în locul filosofului, 
ru singura deosebire că, în loc să traduc pe Homer, traduc pe 
t lirysip? Ba chiar, de m-ar ruga cineva: explică-mi pe Clirysip, 
mi-ar fi mai mare ruşinea să nu pot arăta decât vorbe netraduse 
incii în faptele corespunzătoare. 

50 . 

Rămâi credincios acestor principii ca unor legi pe care nu 
Ic poţi călca fără a săvârşi un păcat. Iar de gura lumii să nu-ţi 
pese, căci nu-i în puterea ta s-o opreşti. 

51 . 

Când vei ajunge tu, oare, să înţelegi ce multe stau în puterea 
Iii. să faci şi să nu te mai abaţi de la poruncile raţiunii? Ţi-ai 
nlcs principiile de urmat şi le-ai aprobat. Pe cine mai aştepţi 
ncinn ca să te scuture şi să te împingă la lucru? Nu eşti doar 
im băiat, ci bărbat în toată firea. Dacă te dai lenei şi indolenţei, 
nnifinând tot de azi pe mâine, şi de mâine pe poimâine, 
momentul deşteptării tale, nu-i nădejde să ajungi la lumină şi 
vei trăi şi vei muri tot cum ai apucat - inconştient. 

Eşti un om în floarea vârstei şi capabil de orice progres. 
Aspiraţiunea spre perfecţiune este tendinţa neînvinsă a firii tale. 
Muncă sau plăcere? Glorie sau infamie? Nu uita că acum se dă 
lupta ta, acum sunt jocurile tale olimpice, şi nu mai poţi da 
înapoi; de ziua de azi şi de lupta de acum depinde sau biruinţa 
unu înfrângerea ta definitivă. 

Aţa a ajuns Socrale perfect: ascultând veşnic şi pretutindeni 
mimai glasul raţiunii. Tu nu eşti Socrate, se înţelege; dar e bine 
Hă trăieşti ca şi cum ai vrea să devii un alt Socrate. 

52 . 

Partea întâi şi cea mai necesară din filosojie este aceea 
Iirivitoare la punerea in practică a teoriilor. Bunăoară: Să nu 

spui minciuni. A doua, se raportează la demonstraţiuni. Bu¬ 
năoară: De unde urmează că nu trebuie să spui minciunii A 
treia, confirmă şi explică pe aceste două. Bunăoară: Pe ce se 
bazează această demonstraţie? Ce este oare demonstraţia? Ce 
este un raţionament consecvent? Ce este o discuţie con¬ 
tradictorie? Ce-i adevărul? Ce este eroarea ? 

Cum vezi, importanţa părţii a treia rezultă din importanţa 
părţii a două, iar importanţa acesteia, din aceea a părţii întâi. 
Partea cea mai necesară dintre toate şi care trebuie luată de 
bază întotdeauna este partea întâi. 

Iar noi facem pe dos. Căci ne oprim atât de mult la a treia 
şi-i închinăm tot studiul nostru, încât prima rămâne, regulat, 
dată uitării. De aceea noi spunem minciuni, dar avem totdeauna 
la îndemână argumentele pentru a dovedi că nu trebuie să 
spunem minciuni. 


53. 


Pentru orice întâmplare să ai la îndemână gândiri ca acestea: 

„Du-mă, Doamne Sfinte, du-mă, tu, Ursită, 

Pe calea-mi de veci însemnată". 

„Şi merg cu tot dragul; dar chiar de n-aş vrea, 
în manile voastre stă viaţa mea toată". 

* 

„Căci cine se pleacă în faţa Ursitei 
Acela cuminte-i şi acela înţeleptu-i“. 

* 

„Apoi, dragă Criton, dacă aşa este voia zeilor, aşa să fie." 

* 

„Pe mine, Anytos şi Melitos pot să mă piardă, dar rău nu-mi 
pot face." 




FRAGMENTE 


i. 


Viaţa la voia întâmplării, ca apa revărsată: tulbure, glo¬ 
rioasă, greu de răzbătut, vajnică, zgomotoasă şi repede 
trecătoare. 


2 . 


Viaţa orientată după un ideal, ca izvorul nesecat: cutat, 
limpede, gustos, răcoritor, înviorător, căutat de toţi, bogat şi 
pururea fără de sfârşit. 


3 . 

Dacă vrei să devii bun, dă-ţi seama întâi că eşti rău. 


4 . 


Mai bine să recunoşti că greşeşti uneori, dar binele să fie 
nota generală a vieţii tale, decât să susţii că greşeşti rar şi nota 
generală a vieţii tale să fie răul. 

5 . 

Pune frâu patimilor, până nu-ţi pun ele ţie. 


6 . 


Părerea oamenilor ia-o cum vrei; dar de adevăr teme-te. 

7 . 

De vrei să auzi bine de tine, învaţă-te a vorbi bine de alţii; 
apoi de la vorbă bună treci la faptă bună şi, In curând, vei ajunge 
să auzi bine de tine. 


8 . 


Libertate şi sclavie - două nume: unul inseamnă virtute, altul 
viţiu. Dar amândouă răsar din voinţă, fără de care nu există nici 
una, nici alta. Sufletul, însă, este mai mare şi peste corp şi peste 
lumea materială lipsită de voinţă. Nimenea nu esie, deci, sclav, 
atâta timp cât voinţa lui e liberă. 


9 . 


Ca un lanţ peste lumea materială stă Fatalitatea; peste cea 
sufletească. Răutatea. De aceea cel liber la corp, dar legat la 
suflet, sclav este, iar cel legat la corp, dar liber la suflet, liber 
este. 


10 . 


Legăturile trupului le desleagă ori natura prin moarte, ori 
mituirea prin bani; ale sufletului, însă, numai virtutea prin 
învăţătură, experienţă şi exerciţiu. 


11 . 


De vrei să trăieşti în pace şi cu voie bună, fă ca toţi în casa 
ta să fie oameni buni. La aceasta ajungi ori luminând pe cei 
care vreau, ori alungând pe cei care nu vreau. Şi atunci cu cei 
fugiţi a fugit inferioritatea şi sclavia, iar cu cei rămaşi a rămas 
superioritatea şi libertatea. 


12 . 


Nu-i ruşine, oare, ca tu, care, cu darul dulce al albinelor, îţi 

îndulceşti băutura, cu răutatea ta să amărăşti darul Domnului - 
Naţiunea? 


13 . 

Nimenea din cei închinaţi banului, plăcerii ori ambiţiei nu 
cunoaşte dragostea de om, ci numai sufletul ales. 


14 . 


După cum n-ai dori ca mergând cu o corabie mare, 
Inimoasă şi aurită, să te duci la fund, tot aşa fereşte-te de palatul 
luare şi fericit care te îneacă în griji fără număr. 

15 . 

Când suntem invitaţi la masa cuiva, mâncăm ce ni se pune 
dinainte; a cere gazdei peşte, ori plăcinte, ar fi curată nebunie. 
Numai în lume noi cerem mereu de la zei cele ce nu se dau, 
deşi sunt nenumărate cele ce ne-au dat. 


16 . 


Să te strici de râs de cei ce se laudă cu cele ce ies din sfera 
linierii lor. Eu, zice unul, sunt mai straşnic decât tine, fiindcă 
iun moşii multe, iar tu eşti lihnit de foame. Eu sunt consul, zice 
uliul. Eu procurator, un altul. Şi eu am părul creţ, un altul. Dar 
unde este calul, care să zică altui cal: eu sunt mai sus decât tine 
fiindcă am păşune multă şi orz din belşug, şi hăţuri aurite şi 
lînmuri cu zorzoane? Din contra, el ar zice: fiindcă sunt mai 
hun la fugă decât tine. Căci superioritatea sau inferioritatea unui 
iinimal se judecă după o calitate sau un defect al lui. Numai la 
iun calitatea lui distinctivă, virtutea, se trece cu vederea. De 
uceea, la noi părul, hainele, neamul sunt totul. 

17 . 

Când doctorul clatină din cap, tăcut, bolnavul oftează 

văzându-1 că-şi ia nădejdea de la dânsul. Dar când filosoful se 
uită lung la tine, strângând din umeri, simţitu-te-ai, tu, vreodată 
aşa de atins la suflet, că el şi-a luat nădejdea de a se mai înţelege 
cu tine? 


18 . 

Cel cu trupul bine zidit rabdă şi arşiţa şi gerul. Tot aşa cel 
cu sufletul bine cumpănit îndură şi mânia şi supărarea şi veselia 
şi orice. 


19 . 

întreabă-te singur: vreau eu să fiu bogat ori fericit? Dacă 
zici bogat, aceasta nici nu-i mare lucru şi nici nu depinde numai 
de tine; iar dacă zici fericit, aceasta este şi lucru mare şi stă 
numai în puterea ta. Pentru că averea este darul trecător al 
împrejurărilor, iar fericirea este darul voinţei talc. 

20 . 

Când vezi vipera, aspida ori scorpia în cutie de abanos sau 
de aur, observă că, cu toată strălucirea cadrului în care apar, nici 
nu te atrag, nici nu le admiri, ci cunoscând firea lor veninoasă, 
întorci capul cu fior. Ei bine, tot aşa când vezi răutatea 
lăfâindu-se în avere şi în splendoarea norocului, nu rămâne 
uimit de strălucirea decorului dimprejur, ci scârbit de ticăloşia 
celor dinăuntru. 


21 . 

Averea nu este un bine; luxul este un rău; cumpătarea este 
un bine. Căci ea îndeamnă la economie şi la sporul celor bune, 
pe când bogăţia împinge la risipă şi la călcarea măsurii. De 
aceea, greu este şi ca bogatul să ajungă la înţelepciune şi ca 
înţeleptul să ajungă la bogăţie. 

22 . 

De te-ai fi născut intr-o corabie, oare ar trebui să aspiri 
necontenit ca să devii cârmaciul ei? Iar pe pământ, să alergi 
veşnic după avere? Căci nici corabia, nici avuţia nu sunt ale 
tale, ci numai raţiunea. Ea singură fiind esenţa firii tale, a ta 
rămâne şi, deci, la dânsa să-ţi stea gândul deapururea. 

23 . 

Oare dacă te năşteai în Persia, te-ai fi grăbit să vii îndată 
în Grecia? Nu, ci ţi—ai fi petrecut viaţa acolo. Dar dacă te-ai 
născut în sărăcie, de ce alergi îndată după bogăţie, în loc să-ţi 
petreci viaţa cu bine într-însa? 


24 . 


Mai bine să fii sănătos într-un culcuş mic şi strâmt, decât 
să zaci de boală, într-un pat larg şi mare. Şi mai bine este ca, 
trăind cum poţi, să ai cugetul împăcat, decât, înotând în bogăţie, 
să te stingi de supărare. 


25 . 

Nu sărăcia aduce supărare, ci nemulţumirea cu puţin; şi nici 
avuţia nu te scapă de fiică, ci raţiunea. De aceea, dacă ţi-ai ales 
raţiunea, nici nu vei alerga după bogăţie, nici nu vei fugi de 
Nărăcie. 


26 . 


Nici calul nu se alege şi nu se laudă după iesle, hamuri, ori 
cergă, nici pasărea după hrană ori cuib; ci calul după iuţeala 
picioarelor, pasărea după iuţeala aripilor. Aşa şi tu: nu prin hrană, 
haine ori aparenţe exterioare te vei impune, ci prin onestitate şi 
fapte bune. 




48 


EPICTET 


27 . 


Una este a trăi frumos şi alta a trăi fălos. Căci prima vine 
din cumpătare, măsură, ordine, cuviinţă şi mulţumire cu puţin; 
a doua din desffânare, risipă şi abatere de la ordine şi 
bunăcuviintă. Prima merită laudă, a doua dispreţ. Dacă vrei, dar, 
să trăieşti frumos, nu ameţi lumea cu lux şi aparente mari. 

28 . 

în mâncare şi băutură, măsură să—ţi fie, înainte de toate, 
satisfacerea necesităţii. Aceasta depinde de plăcerea şi gustul 
tău, care, la rândul lor, sunt condiţionate de foamea ta. Şi atunci 
nici nu vei consuma peste nevoia ta, nici nu vei umbla după 
bucătari rafinaţi, iar la băutură te vei mulţumi cu orice. 

29 . 

Nu umbla după masă mare cu supărare, ci, mai degrabă, după 
masă simplă cu voie bună. Şi atunci sufletul tău scapă o clipă de 
grijile materiale, fără a cădea în ispita periculoasă a plăcerilor; căci 
corpul dat azi plăcerilor, este mâine prada durerilor. 

30 . 

Nu te aprecia după bucatele ce le consumi, ci după voia 
bună ce o ai în suflet. Căci bucatele, trecând prin tine, ajung la 
gunoi şi s-a sfârşit; pe când voia ta bună, chiar când sufletul ţi 
s-ar despărţi de corp, tot voie bună rămâne. 


31 . 

La ospeţe nu uita că ai doi cu tine: corpul şi sufletul. Şi tot 
ce dai corpului te trage în jos; iar ce dai sufletului te îndreaptă 
în sus. 


32 . 


Nu arăta oaspeţilor tăi mânie în mijlocul splendoarei. Căci 

splendoarea, ca orice reflex material, trece repede, pe când 
mânia, dacă a intrat odată în suflet, acolo rămâne. Vezi de nu 
înţepa, aşadar, cu vorbe mânioase, pe oaspeţii tăi la masă 
strălucită, ci mai bine mâncare puţină, dar multă voie bună. 

33 . 

Să nu fie cumva la masa ta mai mulţi servitori decât oaspeţi, 
căci e păcat ca pentru câteva scaune să se ostenească o mulţime 
do suflete. 


34 . 

Bine este ca în toate ale tale să pui singur umărul la lucru 
şi chiar masa s-o iei o dată cu sclavii tăi. Iar când aceasta nu 
se poate, nu uita că atunci când tu stai degeaba, eşti servit de 
alţii care muncesc; când mănânci, de alţii care nu mănâncă şi 
când bei, de alţii care nu beau; când vorbeşti, de alţii care tac; 
când te odihneşti, de alţii care se ostenesc. Şi atunci îţi vei 
înfrâna şi accesele de mânie şi asprimea cu alţii. 

35 . 

Cearta şi gâlceava sunt absurde oriunde, dar, mai ales, la 
masă n-au ce căuta niciodată. Căci, cum să lumineze cel beat 
pc cel treaz, sau să convingă cel treaz pe cel beat? Şi când 
înţelegerea este imposibilă, toată munca rămâne penibilă. 

36 . 

Greierul e cântăreţ, iar scoica e mută Unul umblă după 
căldură, cealaltă după umezeală. Pe unul îl cheamă soarele 
lîerbinte, ca să dea drumul muzicii; pe cealaltă rouă, ca să 
pornească târâş la drum. De aceea şi tu, când îţi simţi sufletul 
muiat de vin, nu-1 lăsa să cânte, ca să nu te faci de râs. Iar când 
ic afli în adunări cu sufletul încălzit de raţiune, pune-1 să enunţe 
si să cânte principiile dreptăţii. 

37 . 


Când discuţi cu cineva, ia—1 sub unul din aceste trei aspecte: 
ca superior, ca inferior şi ca egal cu tine. Este superior? Să-l 
asculţi şi să-l urmezi. Este inferior? Să-l înveţi. Este egal? Să 
fii într-un cuvânt cu dânsul. Şi aşa ai scăpat de gâlceavă. 

38 . 

Mai bine este ca, întemeiat pe adevăr, să învingi o părere, 
decât întemeiat pe o părere să te învingă adevărul. 

39 . 

Când cauţi adevărul, se poate să învingi toate câte ţi se pun 
în cale; dar când l-ai găsit, nimeni nu te mai poate învinge pe 
tine. 


40 . 


Adevărul triumfă prin puterea lui internă; părerea, prin 
aparenţa ei externă. 


41 . 


Mai bine toată viaţa să trăieşti cu un singur om liber şi să 
rămâi şi tu liber, decât cu mulţi şi pururea sclav. 


42 . 


De ce fugi tu, nu face altuia. De sclavie, tu fugi; deci nu 
face din nimenea sclavul tău. Iar dacă umbli numaidecât să ai 
un sclav, te vei trezi, pe nesimţite, şi tu sclav. Căci nu pot sta 
laolaltă nici răul cu binele, nici sclavia cu libertatea. 

43 . 


Precum omul sănătos nu vrea să fie servit de bolnavi, nici 

să ducă boala între ai săi, tot aşa omul liber nu vrea să fie servit 
ilc sclavi, nici să fie sclavul nimănui. 


44 . 


Vrei să nu te numeri între sclavi? Liberează-te de sclavie. 
Şi atunci eşti liber, când te-ai dezlegat de dorinţă. Căci nici 
Aristide n-a primit numele de „Cel drept", nici Epaminonda de 
,,/.cul“, nici Lycurg de „Salvatorul" pentru averea ori sclavii lor; 
>i pentru că, cu toată sărăcia lor, au scăpat Grecia de sclavie. 


45 . 


Vrei să trăieşti fericit în casa ta? Fă ca Lycurg Spartanul. 
Iii n-a întărit (ara cu ziduri, ci pe cetăţeni cu vitejie, asigurându-i 
astfel pe veci libertatea. Aşa şi tu, nu-ţi bate capul cu palate 
mari şi turnuri înalte; ci pune în sufletul celor din casa ta voinţă, 
credinţă şi iubire. Şi lasă să vie toată răutatea lumii spre a o 
uscdia. 


46 . 

Nu-ţi împodobi casa cu tablouri şi picturi, ci zugrăveşte-o 
simplu. Căci primele fiind străine, pot şi dispărea uşor, pe când 
zugrăveala, făcând parte din casă, (ine cât ţine şi ea. 


47 . 


Nu aduna în casa ta toţi boii, ci numai prieteni adevăraţi. 


48 . 


După cum lupul seamănă cu câinele, aşa linguşitorul, sedu¬ 
cătorul şi parazitul iau forma amicului adevărat. Vezi, dar, ca 
mi cumva în locul câinelui păzitor să primeşti din neştiinţă în 
casa ta pe lupul răpitor. 

49 . 


A căuta admiraţie pentru zugrăveala casei tale, nu-i nimic. 
A-ţi împodobi purtarea cu blândeţe faţă de oameni e mult, căci 
aici se vede cine poate uni iubirea de inimos cu iubirea de om. 

50 . 

Dacă admiri lucrurile mici, mai mult decât pe cele mari, eşti 
de râs; iar dacă îţi înalţi sufletul deasupra celor mici, eşti de 
jadmirat. 

51 . 

Nimic mai urât decât avariţia, nesaţiul şi fala goală. Nimic 
mai presus decât mărinimia, bunătatea, omenia şi fapta bună. 

52 . 

Lumea se uită rău la filosofii care nu văd în plăcere scopul 
vieţii omeneşti, ci, mai cu drept cuvânt, îl găsesc în dreptate, 
cumpătare şi libertate. Ca şi cum de plăcerile corpului, aşa de 
neînsemnate în sine, sufletul s-ar însenina, după expresia lui 
Epicur; iar de ale sale proprii, care stau mai presus de orice, el 
n-ar lua măcar cunoştinţă. Mie, însă, mi-a dat natura ruşine, 
chiar la gândul necuviincios. Şi aceasta nu mă lasă să văd în 
plăcere scopul şi menirea vieţii noastre. 

53 . 

La Roma, femeile nu mai lasă din mână Politica lui Platon, 
în care se suţine comunitatea femeii. Pentrucă ele se opresc la 
vorbele, dar nu la înţelesul autorului: că, adică, desfiinţând 
căsătoria între doi indivizi, el ar impune comunitatea femeii; 
uitând că, în locul căsătoriei vechi, el aduce un alt mod de 
căsătorie. Vezi, cum se îndeasă oamenii acolo unde li se pare 
că află o justificare a viţiilor lor? Numai filosoful nu trebuie să 
piardă niciodată din ochi raţiunea, până şi în cele mai mici 
lucruri. 

54 . 

Cu cât o plăcere este mai tară, cu atât e mai intensă. 


55 . 


Dacă întreci măsura, faci din lucrul cel mai dorit cel mai 
nesuferit. 


56 . 

Adevărat om Agrippinus: singur nu s-ar fi lăudat niciodată; 
iar la lauda altora se înroşea. Mergea chiar până acolo, încât 
scria laude pentru toate întâmplările vieţii sale: bunăoară, dacă 
il scuturau frigurile, Frigurilor; de trăgea vreo ruşine, Ruşinei; 
ilc era adus să fugă. Fugii. Şi odată, tocmai când să se puie la 
masă, îi vine porunca lui Neron de plecare în exil. Cu atât mai 
liinc, zice el; atunci iau prânzul Ia Arida. 


57 . 


După cum cumpăna dreaptă n-are nevoie nici de o cumpănă 
dreaptă spre a fi îndreptată, nici de una strâmbă spre a fi 
judecată, aşa şi judecătorul drept n-are nevoie nici de unul drept, 
ca să-l îndrepte, nici dc altul nedrept, ca să-I aprecieze. 


59 . 


Nici linia dreaptă n-are nevoie de îndreptare, nici justiţia de 
justificare. 


60 . 

Să nu mergi înaintea judecăţii până nu te-ai judecat singur 
înaintea dreptăţii. 

61 . 

De vrei să judeci drept, nu căuta nici Ia împricinaţi, nici Ia 
avocaţi, ci numai Ia fondul procesului. 

62 . 

Nu vei greşi în judecata altora, dacă duci singur o viaţă fără 
pată. 


63 . 

Mai bine să judeci drept şi să auzi vorbe rele de Ia osândit, 
decât strâmb, şi să te mustre Natura şi Adevărul cu dreptate. 

64 . 

După cum piatra de încercare a aurului nu se poate încerca, 
Ia rândul ei, tot cu aur, aşa şi raţiunea omenească. 

65 . 

Ruşine să fie judecătorul judecat de alţii. 

66 . 

Nimic mai drept decât dreptate, nici mai just decât justiţia. 

67 . 

Cum să nu admiri pe Lycurg Spartanul? Un concetăţean îi 
scoate un ochiu, poporul i-1 dă pe mână să-I pedepsească cum 
va şti, iar el începe apoi să-i dea creştere şi, după ce-I face om, 
îl aduce în teatru cu aceste vorbe: Oameni buni, mi-aţi 
încredinţat un om sălbatec şi obraznic; vi-i dau azi înapoi 
civilizat şi cuviincios. 

69 . 


Cea dintâi tendinţă a naturii este armonizarea dintre cuviinţă 
şi folosinţă. 


70 . 


A te crede scăzut în ochii lumii, fiindcă nu-ţi loveşti cu toată 
puterea duşmanul, este o părere neroadă. Căci dacă se cuvine 
dispreţ celui ce nu poate face răul, ce se cuvine oare celui ce 
nu poate face binele? 


71 . 


Când fierbi de mânie în faţa cuiva şi te simţi pornit spre 
ii.sprime şi violenţă, nu uita că eşti dator a fi blând. Şi vei scăpa 
şi dc brutalitate şi de căinţa ce vine pe urma ei. 


72 . 


Nu-i uşor să ajungi ca cineva, dacă nu zici şi nu auzi zilnic 
aceleaşi lucruri şi nu priveşti viaţa din acelaşi punct de vedere 
cu şi dânsul. 


76 . 

în tot ce faci, prima ta grijă să fie siguranţa. Şi e mai sigură 
tnccrea decât vorbirea; căci ea te scapă de multe încurcături. 

77 . 

Precum flacăra ce se ridică de la un braţ de vreascuri aprinse 
pc malul mării este nepreţuită pentru corăbiile rătăcitoare, aşa 
omul luminat, într-o ţară bătută de vremuri grele, deşi trăind cu 
ic miri ce, este nepreţuit pentru poporul Iui. 


79 . 

Nu poţi cârmui o corabie, dacă n-ai învăţat arta navigaţiei. 

şi nu poţi conduce un stat, dacă n-ai învăţat arta guvernării. 
Altfel duci corabia la înecare şi ţara la pieire. 


80 . 

Vrei să împodobeşti oraşul cu daruri? începe împodobind 
mai întâiu sufletul tău cu blândeţe, dreptate şi bunătate. 

81 . 

Vrei să faci bine ţării tale? Nu zidi case înalte, ci întăreşte 
suflete alese. Căci mai bine suflete mari în case mici, decât 
sclavi ticăloşi în palate strălucitoare. 


82 . 


Nu-ţi încrusta păreţii cu pietre din Eubeea ori Sparta, ci 
pune disciplină în sufletul cetăţenilor şi funcţionarilor. Căci cu 
înţelepciunea oamenilor aleşi se uşurează viaţa ţărilor, nu cu 
lemne ori pietre aduse de peste mări şi ţări. 


83 . 


Când eşti crescător de Iei, nu te uiţi la strălucirea cuştilor, 
ci Ia sănătatea animalelor Tot aşa când eşti om politic, nu te 
uita întâi Ia splendoarea caselor, ci Ia tăria locuitorilor. 


84 . 


Precum cei ce învaţă cai Ia călărie, nu fac deosebire la hrană 
între cel învăţat şi cel neînvăţat încă, ci urmăreşte veşnic 
perfecţionarea continuă a unuia şi deprinderea cu frâul a celuilalt, 
aşa şi omul cuminte şi cu experienţă în viaţa politică, pe cât 
caută să încurajeze pe oamenii superiori, pe atâta umblă să ajute 
dezvoltarea celorlalţi, lăsând fiecăruia felul lui de viaţă, dar 
strângând mai tare frâul şi lăsând biciul mai greu asupra celui 
ce se opune raţiunii şi legii. 

85 . 


Nici gâscă nu se teme de găgăit, nici oaia de behăit. Aşa 
nu te teme nici tu de vuietul mulţimii. 

86 . 

Oricât ţi-ar cere mulţimea ceva din ale tale, nu te îndupleca 
Mfl-i dai; tot aşa, oricât ar stărui poporul să te aducă la călcarea 
legii, fereşte-te de a-i face pe voie. 

87 . 

Dă Statului ce este al Statului, înainte de a cere el; şi nu 
mai ai nimic cu dânsul. 


88 . 

După cum soarele nu aşteaptă nici rugăciuni, nici imnuri de 
laudă spre a răsări, ci apare deodată cu lumina lui, în salutările 
şi adorarea tuturora, aşa şi tu nu umbla după aplauze, reclamă 
şi complimente pentru a face binele, ci totul să purceadă din 
bunătatea ta şi, ca soarele, vei avea iubirea tuturora. 

89 . 

Nici corabia nu se ţine într-o singură ancoră, nici viaţa într-o 
singură speranţă. 


90 . 


Nici genunchii, nici speranţele nu se pot întinde dincolo de 
limitele lor. 


91 . 

Mai urgentă este îndreptarea sufletului decât a corpului; căci 
c mai bună moartea decât viaţa urâtă. 

92 . 

Curioasă este firea şi straşnic fine la corp. Este ceva mal 
uricios şi mai nesuferit decât trupul tău? Şi totuş ţi—i drag şi eşti 
veşnic cu gândul la dânsul. închipuie-ţi, însă, că ai avea da 
îngrijit numai cinci zile trupul vecinului tău: nu-i aşa că tş| 
îngrozeşti? Bunăoară, dimineaţa să freci nişte dinţi străini, apoiJ 
după împlinirea diferitelor nevoi naturale, să speli părţile corew 
punzătoare. Nu-i acum de mirare iubirea unui lucru care îţi ceri 
atâtea servicii zilnic? Un sac care acuşi se cere umplut, acuş) 
deşertat: scârbos, nu-i aşa? Şi totuşi eu trebuie să-mi împlinesd 
menirea dată de zeu. De aceea, rămân în viaţă şi mă chinuiesc 
să spăl, să hrănesc şi să îmbrac acest biet corp; ba, când eranţ 
mai tânăr, mai aveam de îndeplinit încă şi altele. De ce, darj 
gemi de durere, când natura îţi ia înapoi corpul ce ţi-a dat? 
M-am deprins cu dânsul, zici tu. Dar, oare, deprinderea aceasta 
nu ţi-a dat-o, cum ziceam, tot natura? Şi ea acum zice: lasă da 
azi înainte corpul acesta şi fii dezlegat de povara lui. 

95 . 

Dacă moare cineva de tânăr, se plânge că zeii îi iau viaţa 
prea devreme; dacă moare de bătrân, zice că este deranjat tocmai 
când avea dreptul Ia odihnă. Şi ori când ar sosi moartea, omul 
nu se dezlipeşte de viaţă şi cheamă toţi doctorii să vie în grabă 
şi în fuga mare. Bieţii oameni, cum nu-i Iasă inima nici să 
trăiască, dar nici să moară. 


96 . 


Decât o viaţă lungă şi urâtă, mai bine una scurtă şi bună, 
iată scara preferinţei. 


97 . 


Când eram mici, părinţii ne-au dat pe seama pedagogului 
ca să ne privegheze necontenit, spre a nu ni se întâmpla nimic; 

i-llnd am ajuns mari, zeul ne-a dat in paza conştiinţei noastre. 
Nu te juca, dar, cu această strajă, căci superi şi zeul şi te declari 
şi duşmanul sufletului tău. 


101 . 

înainte de a zice ori a începe ceva, gândeşte-te bine; căci 
•lupă ce ai zis o vorbă, ori ai început o faptă, nu mai este în 
linierea ta de a o lua înapoi. 


102 . 

Când te-ai îmbrăcat în dreptate, nu te mai temi nicăieri de 
nimic. 


103 . 

Corbul scoate ochii mortului, când nu-i mai sunt de folos; 
linguşitorul orbeşte ochii celui viu spre a face dintr-însul un 
mort. 


104 . 

Mânia maimuţei şi ameninţările linguşitorului, tot una. 

105 . 

Primeşte pe cei ce caută sfaturi bune, dar fereşte-te de cei 
cu linguşirea pe buze. Căci cei dintâi caută binele, pe când 
ceilalţi se dau mereu după părerile celor mari, ca umbra după 
corpuri. 


106 . 

Când dai un sfat, uită-te întâi Ia simţul de pudoare şi 
demnitate al aceluia ce te ascultă. Căci cine nu se mai înroşeşte, 
nu se mai poate îndrepta. 

107 . 

Mai bine sfătuieşte, decât să ocărăşti. Căci sfatul e blând şi 
prietenos, iar ocara aspră şi tăioasă. De aceea, sfatul îndreaptă, 
iar ocara îndârjeşte. 

108 . 

Străinului şi săracului, dă-i cât poţi, totdeauna; căci şi tu 
poţi ajunge ca dânşii. 


109 . 


Un pirat, fiind odată aruncat de valuri pe uscat şi bătut de 
furtună, cineva i-a adus îmbrăcăminte bună şi, apoi, Iuându-1 
acasă, l-a încărcat de daruri şi bunătăţi. Şi atunci, imputându-i 
cineva că încarcă de daruri pe cei răi: „Nu acestuia, ci Umanităţii 
i-am făcut eu această onoare" a răspuns el. 

110 . 


Nu orice plăcere, d numai aceea care are la bază frumosul, 
este de preferat. 


111 . 

înţelepciunea se ara tă prin rezistenţa 1 a plăceri; prostia prin 
sclavia absolută faţă de dânsele. 

112 . 

Plăcerea, ca o nadă a răutăţii, pusă înaintea unui sufl et lacom, 
uşor îl atrage în undiţa pieirii. 

113 . 

Mai bine ţine-ţi poftele în fiâu, decât să fi pus tu în frâu^ 
pentru dânsele. j 

114 . 

Nu-i liber omul, care nu-i stăpân pe sine. 

115 . 

Trei struguri dă viţa de vie: întâiul, al plâcerii; al doilea, al 
beţiei; ţi al treilea, al obrăzniciei. 

116 . 

Nu vorbi mult la petreceri spre a—ţi arăta erudiţia, căci fără 
voie o vei amesteca şi cu firea ta. 

117 . 

Ai băut peste trei pahare? Eşti beat; şi chiar de nu te cunoşti, 
ai trecut măsura. 


118 . 


La Zeu să-ţi fie gândul, de mai multe ori pe zi, decât la 
masă. 


119 . 


Mai des să-ţi fie mintea spre zeu, decât respirările pieptului Mu. 

120 . 


Dacă-ţi aduci neîncetat aminte, că zeul este veşnic deasupra 
lu, şi că nu este gând ori faptă a ta care să rămâie nevăzută, eşti 
ncutit de greşală. Şi zeul va fie deapururi cu tine. 

121 . 

Dulce este să priveşti marea de pe uscat; şi dulce, după ce 
ui scăpat din pericol, să te uiţi înapoi, prin câte ai trecut. 

122 . 

Scopul legii este îndreptarea vieţii umane. Dar aceasta nu 
se poate cu sila şi de aceea efectul ei nu se vede decât acolo, 
unde găseşti oameni conştienţi şi convinşi. 

123 . 

Doctorii sunt mântuirea bolnavilor, iar legile scutul obij- 
duiţtlor. 


124 . 

Legea adevărată este dreaptă. 

125 . 

înaintea legii, a superiorului şi a înţelepciunii să se plece 
de-a-pumri capul tău. 


126 . 

Fără lege totul e ca şi cum n-ar fi. 

127 . 

La bine, nu poţi răsufla de prieteni; la greu, rămâi singur. 

128 . 

De durere, pe omul simplu îl vindecă timpul, pe înţelept 
raţiunea. 


129 . 

Ferice de cine nu suspină după ce n-are şi se veseleşte cu 
ce are! 

130 . 

„Cum pot eu face mai mult rău duşmanului meu?" a întrebat 
cineva pe Epictet. „Căutând a-i face cât mai mult bine“ a 
răspuns el. 


131 . 

înţeleptul să nu fugă de funcţiuni publice, căci e păcat să 
nu ajuţi cu munca ta pe cei ce au nevoie de dânsa, şi e criminal 
să rămâie acestea pe seama răilor. Căci este absurd să primeşti 
cârmuirea rea a altora, în loc să ţii tu singur cârma, îndreptând-o 
bine. 


132 . 

Ferice de omul mare, care nu se consideră nici pe sine prea 
sus, nici pe alţii prea jos şi se poartă frumos cu toată lumea. 

134 . 

Aşa a fost lumea de la început, aşa este şi aşa va fi de-a 
pururi. Şi toate câte sunt nu pot să fie altfel decât aşa cum sunt. 
Şi la această veşnică mişcare şi prefacere ia parte şi lumea 
omenească, şi lumea pământească şi lumea cerească. Căci cursul 
celor patru stihii aci se îndreaptă în sus, aci se întoarce în jos. 
Şi astfel pământul se schimbă în apă, apa în aer şi aerul în eter, 
până când, la un moment, începe schimbarea în sens invers, de 
sus în jos. Când te-ai ridicat cu mintea până aici, vezi că trebuie 
să primeşti tot ce aduce timpul cu voie bună. Şi atunci viaţa ta 
şi-a găsit măsura şi armonia. 


135 . 

Prost şi nemernic este acela care în viaţa lui protestează 
contra destinului. Vrednic şi ales este numai omul care 
întâmpină toate cu demnitate şi voie bună. 

136 . 

Toate aleargă In vârtejul universal: şi pământul, şi marea, şi 
soarele, şi stelele, şi plantele şi animalele. De aici rezultă pentru 
trupul nostru şi sănătatea şi boala şi tinereţea şi bătrâneţea şi 
toate nesfârşitele schimbări ce-l aşteaptă la tot pasul. Cuminte 
este, dar, ca singurul lucru ce stă în puterea noastră, mintea, să 
nu o ridicăm răzvrătită contra Universului. Căci este mai sigur, 
mai demn şi mai bine să-ţi îndrepţi cârma în direcţia curentului 
cosmic, decât să vâsleşti în sens contrar, ceea ce este o nebunie 
şi nu poate duce decât la zbucium deşert urmat de durere şi 
amărăciune. 


137 . 

Mintea împăcată cu ce i-a fost dat este ca o cărare scurtă 
şi înflorită: frumuseţe multă cu osteneală puţină. 

138 . 

Fortifică-ţi sufletul tău în mulţumire cu ce ţi-a fost împărţit 
Căci nu este cetate mai greu de luat. 

139 . 

Nu pune minic mai presus de adevăr; căci şi amiciţia are 
patimile şi tulburările ei care umbresc dreptatea. 

140 . 

Nemuritor şi veşnic este adevărul; căci nici nu-şi pierde 
frumuseţea cu timpul, nici nu răstoarnă afirmaţia dreaptă; ci 
stabileşte numai ce rămâne valabil şi ce nu. 

141 . 

Nici sabia tocită, nici încrederea oarbă nu-s bune. 

142 . 

Numai o limbă şi două urechi ţi-a dat natura, pentru ca să 
asculţi de două ori mai multe decât vorbeşti. 

143 . 

Nimic nu-i dulce ori amar prin sine, ci depinde de simţirea 
noastră. 


144 . 


!n viaţă să ai in vedere numai binele şi prin deprindere el 
îţi va deveni plăcut. 


145 . 

Mai bine să-ţi râmâie copiii educaţi decât bogaţi; căci mai 
mult preţuiesc perspectivele celor educaţi, decât mijloacele celor 
bogaţi. 


146 . 

O fată e un bun străin in casa tatălui ei. 

147 . 

Mai bine să laşi copiilor creştere bună decât aur. 

148 . 

Ocara părintelui, ca doctoria dulce: mai mult îndulceşte decât 
amărăşte. 


150 . 


învăţătura ca aurul, - are preţ oriunde. 

151 . 

Cine înaintează în înţelepciune se apropie de zeu. 

152 . 

Nimic mai sus pe lume decât semnul creşterii bune. 

153 . 

De dragostea răilor şi de ura oamenilor buni, să fugi. 

154 . 

Calamităţile timpului aleg prietenii de duşmani. 

155 . 

Celor de faţă fâ-le bine; de cei absenţi vorbeşte bine. 

156 . 

Să nu se creadă iubit de nimeni, cine n-a iubit pe nimeni. 

157 . 

La doctor şi la amic nu căuta la faţă, ci la faptă. 

158 . 


De vrei să duci o viaţă senină, consideră tot viitorul ca şi 
trecutul, irevocabil. 


159 . 


Fii senin, dar nu din inconştienţă, ca animalul, nici din 
neştiinţă, ca ignorantul, ci din raţiune, ca înţeleptul, care face 
din virtute bucuria supremă a sufletului său. 

160 . 

Cine nu-şi pierde cumpătul în nenorocire, este cel mai tare 
om, şi ca cetăţean şi ca particular. 

167 . 

Norocul ca şi roadele toamnei: trebuie cules la timpul lui. 

168 . 

Nebun cine se opune fatalităţii cosmice. 

169 . 

Din lucrurile lumii, zeul a pus o parte în puterea noastră, iar 
alta nu. in puterea noastră, el a dat ce a avut mai înalt şi mai 
sublim, ca un etern fericit ce este, ideea. Şi unde ea are locul 
întâi, acolo este libertatea, fericirea, seninătatea şi stabilitatea 
urmate apoi de dreptate, legalitate, cumpătare şi toate virtuţile. 
Restul nu mai este în puterea noastră. Şi de aceea, supunându-ne 
zeului şi având în vedere această linie despărţitoare, să ne 
îndreptăm sforţările spre acele care stau în puterea, în sfera 
putinţei noastre, lăsând pe cele de dincolo de dânsa în voia 
mersului universal: şi orice ar cere el de la noi, copiii, sau patria, 
sau corpul nostru, sau orice ar fi, să i le dăm bucuroşi. 

170 . 

Unui tânăr, care se lăuda la teatru, crezându-se învăţat 
fiindcă avusese ocazia să stea de vorbă cu mulţi oameni învăţaţi, 
Epictet i-a răspuns: „Şi eu am stat de vorbă cu mulţi bogaţi şi, 
iată, nu-s bogat". 

171 . 

Nu-i bine să vorbească învăţatul între neînvăţaţi, nici omul 
treaz între oameni beţi. 

172 . 

La întrebarea: „Care om este cel mai bogat?" Epictet a 
răspuns: „Cel mulţumit cu puţin". 

173 . 

Xantipa, imputând lui Socrate, soţul ei, că nu prea se 
osteneşte mult cu primirea unor prieteni, el i-a răspuns: dacă-s 
de-ai noştri, puţin le pasă; dacă nu-s de-ai noştri, puţin ne pasă. 

174 . 

Achelau, invitând la dânsul pe Socrate, ca să-l facă bogat, 
acesta i-a trimis răspuns aşa: La Athena se vând patru porţii de 
făină la un obol şi izvoarele gâlgâie de apă, iar când mijloacele 
mele nu-mi ajung, mă restrâng eu după ele până ajung la măsura 
cuvenită. Şi apoi, un actor ca Polos joacă şi pe Oedip Regele 
şi pe Oedip Exilatul şi Cerşetorul din Colonos cu acelş glas. De 
ce, dar, un om superior să fie mai prejos decât Polos şi să nu 
poată juca cum se cuvine orice rol împărţit lui de zeu? Şi, oare, 
Odiseu în zdrenţe nu este tot aşa de impunător ca şi în mantia 
de purpură regală? 


175 . 

Mie mi-e indiferent, zicea tot Socrate, dacă lumea se 
compune din atomi sau din elemente, din foc sau din apă. Căci 
este de ajuns să cunoşti ce e rău şi ce e bine, pentru ca să ştii 
încotro să-ţi orientezi dorinţele şi tendinţele şi cum să alegi şi 
să respingi motivele, pentru a avea principiile fundamentale ale 
vieţii omeneşti. Cât despre cele de deasupra noastră, ce avem 
noi cu dânsele? Poate că nici nu-s făcute ca să le cuprindă 
mintea omenească. Şi chiar de le-ar cuprinde, la ce i-ar folosi? 
Nu cumva greşesc chiar aceia care le consideră necesare pentru 
cunoştinţa filosofică? 

— Dar atunci chiar preceptul delfic: „Cunoaşte-te pe tine 
însuţi" poate e de prisos? 

— Ba aceasta nu, zice el. Căci care este puterea lui? Dacă 
unui dirigent de cor i-ar impune cineva să se cunoască pe sine, 
oare nu şi-ar da el toată silinţa şi nu i-ar prinde bine? 

176 . 

Eşti un biet suflet ce târâie după el un hoit, zicea Epictet. 

177 . 

Tot el zicea, că trebuie găsită o artă de a alege motivele de 
acţiune şi recomanda aici, drept criteriu, variabilitatea cazurilor, 
superioritatea şi moralitatea lor; în pofte, abţinerea totală; în cele 
ce trec de puterea noastră, resemnarea deplină şi senină. 

178 . 

Căci nu-i vorba aici de un lucru de nimica, zicea el; ci de 
ales între înţelepciune şi nebunie. 

179 . 

Epictet zicea că cea mai mare parte dintre acei ce se dau 
drept filosofi, sunt ai vorbelor nu ai faptei. Şi că o teorie 
filosofică dată unui şarlatan ori unei secături denaturate, întocmai 
ca o substanţă turnată într-un vas necurat, se alterează şi se 
strică până la descompunere şi putrezire. 

In fine, că sunt două vorbe pe care, dacă le are omul în 
inimă şi le dă ascultare la tot pasul, devine impecabil şi îşi 
asigură viaţa cea mai senină. 

Acestea sunt: susţine-te şi abţine-te! 

180 . 

Ideile se dezvoltă în minte, după legile lor, şi n-au a face 
nimic cu voinţa. Dar admiterea, aprobarea şi alegerea lor de 

către noi, este un act de voinţă. Oricine poate tresări o clipă la 
un zgomot neaşteptat; dar, după ce vede că aici e vorba de o 
idee care nu merită aprobare, el o respinge şi zice: nimic de 
temut. Şi de aici începe deosebirea între prostie şi înţelepciune. 
Căci prostul admite şi aprobă tot ce bate la poarta simţirii lui, 
ca şi cum ar Ti real; pe când înţeleptul, deşi zguduit o clipă, ia 
imediat atitudinea critică şi, cercetând temeiul părerii sale, îi dă 
la o parte masca, arătând-o în absurditatea ei reală, aşa că nu 
mai rămâne nimic de temut. 

1. Există printre realităţile care ne stau în faţă, unele în 
puterea ( noastră şi altele independente de vointe şi puterea 
noastră 1 2 * . Ţin de noi părerea, impulsurile, dorinţa , aversiunea, 
într-un cuvânt, tot ceea ce reprezintă propria activitate 5 . Sunt în 
afara voinţei noastre trupul, faima, forţa de conducător, într-un 
cuvânt tot ceea ce nu constituie treburi specifice nouă. 

2. Cele ce depind de noi sunt libere prin esenţa şi natura 
lor şi nu pot fi oprite sau frânate de vreun obstacol 4 . Cele asupra 
cărora nu avem nici o putere sunt lipsite de vlagă 5 , supuse robiei, 
şovăielnice în faţa piedicilor şi la cheremul unor voinţe străine. 

3. Prin urmare, aminteşte-ţi că, dacă socoteşti libere pe cele 
care, prin natura lor, sunt roabe, dacă vei considera drept proprii 
pe cele străine de tine, te vei poticni în faţa obstacolelor, vei fi 
frământat, mâhnit şi vei cârti împotriva zeilor şi a oamenilor. 
Dimpotrivă, însă, dacă socoteşti drept ale tale, numai cele ce-ţi 
aparţin şi străine de tine, cum de fapt şi sunt, pe cele din afara 
ta, nimeni nu va putea vreodată să te constrângă, nimeni şi nimic 
nu-ţi va sta piedică, nu vei cârti împotriva nimănui, nu vei 
învinovăţi pe nimeni, nu va putea să-ţi aducă vătămare 6 , 

1. Diatribele încep cu aceeaşi dihotomie fundamentală, pe cârc o dezbat în 
Diatriba 1, 22, 10. 

2. Trebuinţa sau impulsul esle o mişcare mai generală a sufletului, faţă de dorinţa 
care este o specie a impulsului, cf. Stobaios, Ed. II sau Stoicorum Veterum 
Frogmenta, III, 169, p. 40; distincţia întrc ele va apare în Manual 2, şi în 
Diatribe , III, 2, I. 

1 Pentru lămurirea termenului, esenţial pentru morala stoică cf şi Diogene 
Laenios VII, 100, şi Plutarch, De stoicorum repugnatione, 13, 1038 f. sau S. 
V. F., III, 83. 

4. Termenii enumeraţi sunt şi însuşirile înţeleptului stoic. 

5. Slăbiciunea, lipsa de vlagă, este un viciu de care înţeleptul trebuie să se ferească, 
cf. Plutarch în 5. V F, III, 177, p. 42 

f». Nimeni nu poate vătăma pe înţeleptul cârc nu dăunează cuiva, cf. Stobaios în 
5 V F., III, 578 şi 587. 

nicicând nu vei avea duşmani, niciodată nu te vei lăsa doborât 
de ceea ce este dăunător. 

4. Aşadar, tu care urmăreşti cu sârguinţă scopuri atât de 
importante , aminteşte-ţi că nu trebuie să te ataşezi de ele, 
împins de un entuziasm măsurat, ci că anumite lucruri este 
necesar să le părăseşti cu desăvârşire, iar altele, măcar în clipa 
de faţă, trebuie să le înfrăngi. Dacă, totuşi, deşi năzuieşti spre 
acestea, cu mai multă ardoare, cauţi să conduci sau să agoniseşti 
bogăţii, se poate întâmpla să nu le mai întâlneşti pe acestea din 
urmă, tocmai fiindcă ai năzuit astfel spre cele dintâi şi, fără 
îndoială, vei fi lipsit în întregime de acelea, care singure ţi—ar 
fi asigurat libertatea şi fericirea. 

5. în concluzie, faţă de tot ce dă impresia de dificultate 1 2 , 
sileşte-te să glăsuicşti aşa: „Eşti doar o închipuire şi nu ceea cc 
vrei să pari". Examineaz-o apoi cu atenţie şi pentru a o judeca, 
foloseşte-te de normele 3 pe care le ai şi mai cu seamă de această 
pnmă normă şi, anume, dacă se include în cele ce stau în puterea 
noastră sau în afara voinţei şi puterii noastre. Şi dacă se include 
în afara tăriei noastre, cu uşurinţă să-ţi vină în minte „aceasta 
nu mă afectează Cu nimic". 

6. Aminteşte-ţi că satisfacerea şi, deci, încetarea dorinţei 
înseamnă realizarea ei, iar mulţumirea şi, deci. încetarea 
aversiunii reprezintă posibilitatea de a nu întâlni cauza care o 
determină. Aşadar, cel care nu reuşeşte în dorinţa lui este 
nefericit, precum vrednic de plâns apare şi cel care dă peste 
împrejurări provocatoare de aversiune. Deci, dacă vei îndepărta 
de tine, numai pe acelea, care prin natura lor, sunt în puterea 
ta, nu vei întâmpina nimic declanşator de aversiune. Dacă, însă. 
vrei să înlături boala, moartea sau sărăcia, te vei cufunda în 
nenorocire. 

7. Prin urmare, îndepărtează aversiunea ta de lângă toate 
cele care nu se află în puterea noastră şi transferă forţa ta de 


1. Adică la însuşirea şi practicarea filosofiei. Maximele cuprinse în Manualul lui 
Epictct se adresează unui discipol care nu este înc3 filosof, dar tinde să devină 
Aici CYXCipi'Siov nu are sensul de carte totdeauna la îndemâna, ci de armă în 
lupta pentru dobândirea virtuţii. Cf. comentariului lui Simplicius, „q uimit pugiu 
niilitibus, ita hic libellusiis qui recte vivere student ". 

2. Termenul indică reprezentarea imprimată în suflet, fie de obiectele sensibile, fie 
de cele incorporate, desemnează, deci. atât imaginea cât şi ideea. 

î. Termen pentru logica stoica şi epuicureică. 

respingere asupra acelora care, prin natura lor, depind de noi şi 
trebuie date la o parte. Dorinţa însă, zmulge-o cu desăvârşire, 
in clipa de faţă. Căci, dacă ai să doreşti ceva din cele ce nu stau 
în puterea noastră, în mod obligatoriu vei fi nefericit, iar dacă 
ai să podeşti ceva din cele ce nu se află în tăria noastră şi e 
frumos şi bine să le doreşti, încă nu este vremea să le ai la 
dispoziţie. Mulţumeşte-le, deci, numai să doreşti ceea ce trebuie 
să respingi, ceea ce se impune respins, dar cu moderaţie, discret 
şi reţinut. 

8. Fiecare din lucrurile ispititoare pentru inimă, fie că 
slujeşte nevoilor tale, fie că-l îndrăgeşti, adu-ţi aminte să-l 
examinezi, după felul şi esenţa lui, începând cu cel mai puţin 
important. Dacă-ţi place o oală de pământ, spune că-ţi place 
una de lut, astfel, dacă se sparge, nu te vei tulbura. Dacă îţi 
îmbrăţişezi copilul sau femeia, spunc-ţi că cel pe carc-1 
ezi este un om, căci astfel, dacă moare, nu te vei 


îmbrăţis 

tulbura' 


9. Ori de câte ori eşti pe punctul să întreprinzi o acţiune, 
reflectează în tine însuţi, ce fel de acţiune este aceasta. Dacă 
mergi să faci baie, reprezintă-ţi dinainte încă, cele ce se petrec 
la băile publice, imaginează-ţi pe cei care-ţi aruncă apă, pe cei 
care se îmbrâncesc, se insultă, pe cei care fură. Astfel, te vei 
lua de lucru cu mai multă siguranţă 1 2 , dacă îţi spui imediat că 
vreau să jnă îmbăiez şi să-mi păstrez voinţa 3 în deplin acord 
cu natura 4 Aşa să procedezi la fiecare acţiune. Căci în felul 
acesta, dacă vreo piedică te opreşte să faci baie, vei avea la 
îndemână răspunsul: „Dar nu numai să mă îmbăiez vreau, ci 
doresc să-mi menţin voinţa în acord deplin cu natura şi eu o 
voi păstra astfel, [chiar] dacă mă necăjesc din cauza celor 
petrecute". 


1. De semnalat diferenţa faţă de filosof ia creştină care spune: „Aminleşle-ţi că e 
o fiinţă făcută după chipul şi asemănarea Domnului şi nemuritoare". 

2. Termenul ’an<paAfia se referă la caracterul care asigură pe înţeleptul stoic că 
nu a săvârşi vreo greşeală sau vreun rău, cf. şi Diatribe. Antonim este a'oOcveia 
- slăbiciunea, denunţată în Manual, 2. 

). Termenul npoaipecTu;, alegerea deliberată, deci puterea de a decide o opţiune 
justă, celelalte însuşiri se supun ei; moştenire aristotelică, termenul implică un 
plus faţă de voinţa simplă, deoarece include consideraţia posibilului; vezi 
definiţia ei în Aristotel, Etica pentru Nicomah, III, 3, 11 13. a 10. 

A. A trăi în armonie cu natura, precept stoic clasic, este considerat drept scopul 
suprem al lui Zenon, Cleanthe, Poscidonios, Hecaton, Chrysippos, Diogene din 
Babilon, Archedemus; cf. Diogene Laenios. VII. 87, 89. 

10. Pe oameni îi tulbură nu lucrurile în sine, ci părerile 1 pe 
care şi le fac cu privire la lucruri. De exemplu, moartea în sine, 
nu este o primejdie, fiindcă nici lui Socrate nu i s-a părut astfel; 
dar fiindcă opiniile asupra morţii o consideră un pericol, în 
acestea stă de fapt pericolul. !n concluzie, ori de câte ori ne vom 
poticni, ne vom tulbura sau ne vom mâhni să nu acuzăm pe 
altul, ci pe noi înşine, sau mai exact, propriile noastre opinii. A 
învinovăţi pe altul, din cauza celor pe c|re el însuşi le face greşit, 
este un lucru specific omului necultivat , a se învinui pe el însuşi 
este o caracteristică a celui care începe să se cultive şi a nji 
acuza, nici pe altul, nici pe sine, este o însuşire a celui înţelept 4 . 

11. Nu trebuie să te făleşti, in nici o împrejurare, cu merite 
ce nu-ţi aparţin. Dacă un cal se laudă, zicând „Sunt un cal 
frumos", poate fi îngăduit. Tu, însă, când o să zici, sumeţindu-te 
„am un cal frumos", să ştii că te făleşti din cauza calului frumos. 
Care este meritul tău? Obişnuinţa închipuirilor 4 . De aceea, ori 
de câte ori în folosirea obişnuită a închipuirilor te vei menţine 
în deplin acord cu natura, abia în acel moment te poţi făli, căci 
vei fi mândru de un merit al tău. 

12. După cum în cursul unei călătorii pe mare, debarcând 
din corabie, dacă mergi să faci provizie de apă dulce, te apleci 
întâmplător pe drum şi aduni câteva scoici sau plante, trebuie 
să-ţi îndrepţi atenţia către corabie şi în continuu să-ţi întorci 
privirea, ca nu cumva să te strige comandantul, iar dacă te 
cheamă, părăseşti toate acestea, temându-te să nu fii legat şi 
aruncat în cală, asemenea vitelor; la fel şi în viaţă, dacă ţi se 
dă, în locul unei plante sau a unei scoici, o femeie ori un copilaş, 
nu te va împiedica nimeni să primeşti. Dacă te va striga, însă, 
comandantul corăbiei, întoarce-te spre corabie, părăseşte toate 
acestea fără să-ţi arunci privirea înapoi 5 . Iar dacă eşti bătrân. 


1. Asupra importanţei judecaţii morale, 5oypa cf. Diatribe III, 9, 12; şi IV, 11, 

6 . 8 . 

2. Adică al unui necunoscător al comportării în viaţă. 

3. Folosirea reprezentărilor în acord cu natura este sarcina de bază a înţeleptului, 
cf. Diatribe, III, 3. 1-2. 

4. Expresia revine frecvent în opera lui Epictet, exprimă imaginile care formează 
baza materială a gândurilor omului şi se referă, în toate locurile unde e folosită, 
la puterea pe care o are omul asupra lui însuşi. 

5. Femeia şi copiii sunt tovarăşii călătoriei în viaţă, nu trebuie să debarci în pon, 
fără ci. 

nu cumva să te depărtezi de corabie prea mult, ca să nu lipseşti, 
atunci când acesta te cheamă. 


13. Nu căuta ca Întâmplările să se desfăşoare aşa cum vrei, 
ci doreşte ca evenimentele să se petreacă în mod obişnuit şi 
astfel cursul vieţii îţi va fi liniştit. 

14. Boala este o piedică pentru trup, nu pentru gândire, dacă 
gândirea însăşi nu vTea. Şchiopătatul reprezintă o piedică pentru 
picior, pentru gândire însă nu. Fă această reflecţie cu ocazia 
oricăreia din întâmplările ce ar surveni şi vei găsi că pr^ate fi 
un obstacol pentru altceva în afara ta, dar nu pentru tine . 


15. Orice te-ar întâmpina în viaţă, aminteşte-ti să te 
concentrezi asupra ta însuţi şi să cauţi să afli ce putere^ îţi e de 
folos împotriva evenimentului respectiv. Dacă te ispiteşte o 
frumuseţe împotriva acestei ispite, iei puterea de stăpânire asupra 
la însuţi 1 2 3 . Dacă o trudnică muncă ţi-e dat să înduri, ai la 
îndemână răbdarea 4 . împotriva unei jigniri, vei găsi resemnarea 5 . 
Dacă te vei obişnui astfel, nu te vor încătuşa nicicând în¬ 
chipuirile. 


16. Niciodată şi în nici o ocazie să nu-ţi spui: „Am pierdut 
aceasta", ci „Am dat-o înapoi". A murit copilaşul? L-am dat 
înapoi. A murit femeia? A fost dată înapoi. Ţi-a fost răpită 
ţarina? Nicidecum, ai dat-o şi pe aceasta înapoi. Dar cel care 
mi l-a zmuls c un răufăcător. Ce te interesează din moment ce 
acela care ţi le dăruise, ţi le-a cerut înapoi? Pentru cât timp ţi-l 
dă, îngrijeşte-l ca pe proprietatea altuia, întocmai cum se 
îngrijesc drumeţii de hanurile unde poposesc. 


1. Fatalism istoric justificat de despotismul din epoca imperiala. 

2. Adică puterea înnăscuta şi adeseori subconştientă care se face simţită când se 
iveşte ocazia să se manifeste; în acest sens cf. şi Diatribe, I, 12, 30-31; II, 16, 
13-15. 

3. Stăpânirea de sine este înclinaţia de a nu călca poruncile raţiunii drepte sau 
chiar o virtute care ridică pe om deasupra lucrurilor de la care e dificil să se 
abţina. 

<1. Răbdarea este cunoaşterea lucrurilor care trebu ie să fi e îndurate şi care nu trebuie 
sau virtutea ce ridică pe om deasupra lucrurilor dificil de suportat (pentru 
amândoi termenii cf. Sextus Empiricus Ad math, IX, 153, 154 sau în S. V. F., 
III, 274, Stobaios Ecl. II şi Diogene Laenios VII, 93); aceste două virtuţi sunt 
proprii stoicismului vechi. 

5. Resemnarea, virtute caracteristică stoicismului imperial, care va influenţa şi 
teologia creştină. 

17. Dacă vrei să progresezi 1 2 , îndepărtează cugetările de 
acest fel: „Dacă voi neglija treburile mele, nu voi avea cu ce să 
mă hrănesc", sau „Da|:ă este preferabil să mori de foame, fără 
teamă însă şi fără griji, decât să trăieşti în belşug, dar cu sufletul 
tulburat, e preferabil ca sclavul tău să fie rău decât să fii tu 
nefericit". 

18. începe, aşadar, cu cele mărunte. Ţi-au risipit untde¬ 
lemnul, îţi este furat vinul? Spune-ţi că un astfel de preţ cumpără 
calmul desăvârşit, deplina linişte a spiritului 3 . Nimic nu se 
dobândeşte pe gratis. De pildă, când chemi sclavul, gândeşte-te 
că poate n-a auzit, sau că, chiar dacă a auzit, nu face nimic din 
cele ce vrei tu. Totuşi, el nu are o situaţie atât de strălucită, încât 
să te tulburi din pricina lui. 

19 . Dacă vrei să faci progrese, îndură cu resemnare să fii 
socotit nechibzuit şi nebun, din cauza dispreţului tău pentru 
lucrurile din afară. Să nu vrei să laşi impresia că eşti atotştiutor 
şi chiar dacă unora li se pare că eşti cineva, nu te încrede prea 
mult în tine. Fiindcă trebuie să ştii că nu este deloc uşor ca să-ţj 
păstrezi în acelaşi timp şi o voinţă în acord desăvârşit cu natura 4 5 
şi preocuparea stăruitoare pentru lucrurile din afară, ci că este 
absolut obligatoriu, dacă ţi-este gândul la una din acestea, să 
neglijezi în întregime pe cealaltă. 

20. Dacă doreşti ca urmaşii tăi, soţia şi prietenii tăi dragi să 
vieţuiască de-a pururi, eşti cu adevărat nebun. Căci vrei ca cele 
din afara puterii tale să stea în tăria ta şi cele străine de tine 3 să 
fie ale tale. Eşti, de asemenea, năuc dacă ai vrea ca sclavul tău 
să nu greşească, ca şi cum ai vrea ca răul să nu fie rău, ci cu 
totul altceva. Dacă, însă, vrei ca dorinţele tale să nu fie 


1. Daoaiece stoicismul acceptă o gradaţie a viciilor (cf. Seneca Epist. ad. Lucii, 
75, 8-15), accepta şi ideea de progres moral (cf. Plutarh, în 5. V. F, III, 535). 

2. Mâhnirea şi teama sunt două din cele patru pasiuni primitive, prima, o contracţie 
iraţională a sufletului; a doua, aşteptarea unui râu. 

3. Calmul şi liniştea senină a spiritului, virtuţi fundamentale ale stoicismului, prima 
exprimă calitatea de a nu te lăsa izbit de nimic. 

4. Vezi Manualul, 9, nota 3, p. 9. 

5. „Cele proprii", „cele străine", a treia dihotomie a obiectelor şi a realităţilor 
înconjurătoare, apare în paralel cu primele două, ca noţiuni cu sfere încrucişate, 
uneori, chiar identice. 

spulberate, aceasta este cu putinţa 1 . Obişnuieşte-te, aşadar, să 
doreşti numai ceea ce se poate 2 . 

21. Stăpânul fiecăruia este cel care are putere asupra celor 
dorite sau nedorite de cineva, pentru ca să le producă sau să le 
împiedice. Aşadar, cel care vrea să fie independent, nici să nu 
râvnească, nici să nu respingă ceva din cele ce stau in puterea 
altora. Dacă nu face astfel, în mod obligatoriu, devine sclav 3 . 

22. Aminteşţe-ţi că în viaţă trebuie să te comporţi întocmai 
ca la un banchet . Dacă un platou cu bucate, care face înconjurul 
mesei, este adus până la tine, întinzi mâna şi te serveşti cu 
modestie şi cumpătare. Se îndepărtează de lângă tine, nu-l reţii. 
Nu vine încă? Nu-ţi trâmbiţezi dinainte dorinţa, ci rabzi până 
este adus lângă tine. Fii la fel faţă de soţie, de copii, de înaltele 
dregătorii, la fel faţă de bogăţii 3 5 şi cândva vei deveni vrednic 
să fii tovarăş de ospăţ al zeilor 6 7 . Iar dacă, deşi aceste bunuri 
ţi-au fost oferite, tu nu le iei, ci, dimpotrivă, le dispreţuieşti, 
atunci vei fi nu numai tovarăş de ospăţ cu zeii, ci vei împărţi 
cu ei chiar.puterea lor cârmuitoare. Căci astfel au făcut Diogene 
şi Heraclit şi cei asemenea lor, pe drept numiţi oameni divini, 
după cum şi erau. 

23. Ori de câte ori vezi un om tânguindu-se, fiind îndurerat, 
tic din cauză că este departe de fiul său, fie pentru că şi-a pierdut 
bunurile sale, fii atent să nu te înşele închipuirea şi să atribui 
nenorocirea unor motive exterioare. Dimpotrivă, să ai la înde¬ 
mână replica promptă: Acesta nu este strâmtorat de eveniment 

1. Dorinţa intra în categoria celor ce sunt în puterea noastră, cf. Manualul, 1. nota 

2 p. 5. 

2. „Doreşte numai ceea ce este cu putinţa 1 *, recomandaţie frecventă la Epictat. 

1. Opoziţia libertatc-sclavie, frecventă în opera stoicilor. Omul bun este liber, cel 
rău este sclav, cf. 9, Stobaios în 5. V F, III, 593. 

4 Comparaţia vieţii cu un banchet e des folosita de filosofia amică. 

5. Aceasta maximă, care asimilează pe soţie şi pe copii unor bunuri exterioare, 
este o lipsă evidentă a stoicismului. Ea se datoreşte, cu siguranţă, condiţiei pe 
care o aveau femeia şi copiii în orânduirea sclavagistă antică, 

fi. Era o onoare deosebită. Comesean al zeilor era, de pildă, unul din titlurile de 
glorie ale lui Tantal; pentru ilustrare, cf. Pindar, Olimpice, I, v. 60-62 şi 
Euripide, Oreste, v. 4-10. 

7. Diogene Cinicul, nu Diogene din Apollonia, care era materialist, precum şi 
Heraclit din Efes, erau invocaţi de stoici ca precursori ai şcolii, cf mai ales 
Diatribe, III, 22, 80, panegiricul lui Diogene sau Cdrfile asupra lui Heraclit, 
ale lui Cleante, menţionate de Diogene Laeriios în S. V. F, I, 481 

în sine, căci pe un altul nu l-ar împiedica evenimentul, ci părerea 
asupra evenimentului. Până să-i vorbeşti însă, nu pregeta să te 
adaptezi acestuia şi chiar, dacă aşa trebuie, să gemi şi să te 
vaieţi, împreună cu el. Iii atent însă, totuşi, să nu te vaieţi şi în 
interiorul sufletului. 

24. Adu-ţi aminte că eşti interpretul rolului 1 2 dorit de 
maestru. Dacă este scurt, ca pe unul scurt, dacă este lung, ca pc 
unul lung. Dacă doreşte să interpretezi rolul unui cerşetor, 
joacă-1 şi pe acesta, aşa încât să pară cât mai natural. Dacă vrea 
să joci rolul unui şchiop, al unui magistrat sau al unui simplu 
particular, fă la fel. Căci datoria ta este să interpretezi rolul ce 
ţi-a dat, într-o prezentare cât mai potrivită, dar să aleagă acesl 
rol stă în puterea altuia. 

25. Când un corb a scos un croncănit de rău augur 3 , să nu 
te cuprindă închipuirile negre, ci, în tine însuţi, fă distincţiile 
necesare 3 şi spune-ţi: „Aceasta nu are nici o însemnătate pentru 
mine, ci, fie pentru bietul trup, fie pentru bunurile mele, fie 
pentru mărunta mea reputaţie, pentru copii sau pentru soţie". 
Pentru mine, însă, toate au o însemnătate de bun augur, dacă 
vreau. Căci oricare eveniment, dintre acestea, dacă s-ar produce, 
stă în puterea mea să trag un folos din fiecare. 

26. Este cu putinţă să rămâi neînfrânt, dacă nu intri în nici 
o luptă, în care nu stă în tăria ta să fii învingător 4 5 . 

27. Bagă de seamă ca nu cumva să te laşi târât de închipuire 
dacă vezi vreun om copleşit de onoruri, ori cu o mare putere şi 
autoritate, ori preţuit in orice alt fel şi să-l fericeşti. Căci dacă 
substanţa binelui 3 se află în cele ce stau în forţa noastră, nu este 


1. Lumea este pentru stoici un teatru în care are fiecare locul său, cf. Cicero, De 
fini bus, III, 20, 67 etc. 

2. Strigătul păsărilor şi mai cu seamă al corbului era socotit o prezicere, cf. 
Xenofon Memor, I, |, 3; Josephus C. Apion, I, 22, 203-204; Clement 
Alexandrinul, Protrept, II, 1 1, 3; X, 104, 12; Cu privire la ghicitori şi prezicători, 
Epictet şi Marcus Aurelius aveau o atitudine mai negativă decât stoicii anteriori, 
dintre care o parte (Sphairos, Chrysippos, Diogene din Babilon etc.) a consacrat 
o operă acestui aspect al vieţii, gâsindu-i chiar merite. 

3. Adică între cele care sunt în puterea noastră şi cele care nu sunt. 

4. Cf. Chrysippos, citat de Gallianus, în 5. V. F., III, 229 a. 

5. Substanţa binelui = inteligenţa, dreapta raţiune, ştiinţa, buna folosinţă a ideilor, 
aceasta deosebesc omul de anima], cf. Diatribe, III, 3, 1-2. 

loc nici pentru pizmă, nici pentru gelozie 1 2 . Ju însuţi nu vei dori 
să fii nici general, nici senator, nici consul , ci liber. Ori, către 
acest ţel, există o calc unică: dispreţuirea tuturor celor ce nu 
sunt în puterea noastră. 

28. Aminteşte-ţi că nu cel care te insultă sau te loveşte, 
săvârşeşte ceva necugetat la adresa ta, ci părerea 3 îi arată ca pe 
unii care au făptuit îndrăzneli nesăbuite contra ta. Ca urmare, 
ori de câte ori cineva îţi stârneşte mânia, să ştii, că, de fapt, 
părerea te-a făcut să te înfurii. Aşadar, încearcă din toate 
puterile, să nu te laşi târât de închipuire. Căci, dacă, dintr-odată, 
ai câştigat timp şi ai obţinut şi o amânare, îţi va fi uşor să te 
stăpâneşti 4 . 

29. Moartea, exilul şi toate câte par teribile omului să-ţi fie 
în fiecare zi înaintea ochilor; moartea, însă, mai mult decât toate. 
Căci astfel niciodată nu vei gândi ceva josnic, nici nu vei pofti 
ceva cu prea multă ardoare. 

30. Dacă ai o deosebită râvnă pentru filosofie, pregăteşte-te 
încă din această clipă să fii luat în râs, batjocorit de către cei 
mulţi 3 6 7 , care să zică despre tine: „Iată că ne-a şi picat un filosof , 
sau „de unde ne-a venit această măreaţă trufie'?“ Tu însă nu 
ie înveşmânta cu trufie, ci păstrează ce-ţi pare a fi mai bun, aşa 
cum ai fost rânduit de zei, în acea poziţie 8 . Aminteşte-ţi că dacă 
rămâi legat de acestea, cei care te-au luat în râs, la început, te 
vor admira mai târziu. Dacă te laşi, însă, despărţit de acestea, 
eşti de două ori mai expus ridicolului şi batjocurii. 


1. Pizma, mâhnirea provocată de bunurile altora, gelozia, durerea provocată de 
alţii care au aceleiaşi bunuri ca noi, sunt două aspecte ale patimii fundamentale 
„durerea 41 . 

2. înalte magistraturi ale cetăţilor greceşti sau ale Romei. 

3. Părerea, specie a ideii, are drept cauză reprezentarea, cf. Stobaios în S. V. F., 
III, 548. 

4 Retragerea departe de patrie recomandată înţeleptului (Epictet, Diatribe III, 12). 

5. Pentru Epictet şi pentru stoici în general, filosoful este un sacerdot, un iniţial, 
mulţimea, însă, care nu are acces spre tainele filosofiei, nu înţelege superioritatea 
seninătăţii lui şi-l dispreţuieşte de la nivelul necunoaşterii. 

6. Cf. Diatribe, III, 16, II, unde retragerea, schimbarea mediului este recomandată 
pentru redobândirea liniştii, întocmai ca schimbarea climei pentru un bolnav. 

7. Cuvânt cu cuvânt, „sprânceană ridicată 1 *, metonimie, concret pentru abstract - 
sprânceana ridicată fiind semnul concret al unei semeţii dispreţuitoare. 

K. O idee asemănătoare şi în capitolul al XVII-lea. 

31. Dacă se întâmplă vreodată să te preocupe lucrurile 
exterioare, din dorinţa de a plăcea cuiva, să ştii că încercarea o 
deja pierdută. Mulţumeşte-te de aceea să fii filosof în toate 
împrejurările. Iar dacă vrei să pari filosof cu tot dinadinsul, 
descopăre-te astfel ţie însuţi şi aceasta să-ţi fie de ajuns. 

32. Să nu te tulbure raţionamente de felul acestora: „Voi 
trăi lipsit de preţuire, voi fi un nimeni, nicăieri . Căci dacă lipsa 
de preţuire constituie o nefericire, nu este cu putinţă ca din cauza 
unora să cazi în nenorocire, mai mult decât din pricina altora, 
să te prăbuşeşti în ruşine şi viciu 3 . Stă în puterea ta, oare, să fii 
invitat la un ospăţ sau să exerciţi autoritatea de stat? „Bineînţeles 
că nu!“ „Cum pot, deci, să constituie acestea lipsă de preţuire? 
Şi cum poţi reprezenta nimeni şi nimic, tu care trebuie să fu 
cineva numai în ceea ce îţi stă în putere, în cele în care eşti în 
stare să fii vrednic de mai multă preţuire". 

33. Amicii tăi însă vor fi lipsiţi de orice sprijin. Ce vrei să 
spui prin „lipsiţi de sprijin"? Njr vor avea de la tine nici un ban? 
Nu-i vei face cetăţeni romani 4 ? Cine ţi-a spus, însă, că aceste 
lucruri sunt dintre acelea care stau în puterea ta şi că nu 
constituie, dimpotrivă, treburi străine de tine? Cine poate da 
celuilalt, ceea ce el însuşi nu are? Se va spune: „Adună tu, deci 
bunuri, pentru ca să avem şi noi". Dacă poţ să dobândesc 
bogăţia, păstrăndu-mă pe mine însumi, cinstit, om de bună- 
credinţă şi cu suflet mare, arată-mi calea şi o voi dobândi. Dacă 
pretindeţi, însă, ca eu să pierd cele ce-mi sunt bunuri, pentm 
ca voi să vă însuşiţi lucruri care, de fapt, nu constituie bunuri, 
băgaţi de seamă că sunteţi nedrepţi şi nechibzuiţi. Ce doriţi mai 
mult: arginţii sau un prieten de bună credinţă şi cinstit? 
Ajutaţi-mă, deci, să-mi ating acest scop şi nu-mi pretindeţi să 
fac nişte lucruri, din a căror pricină să le pierd pe toate cele 
dintâi. 

1. Text contradictoriu, lacunar şi obscur, am optat pentru lecţiunea Nil. 

2. Este redarea unui dialog între maestru şi discipolul aspirant la filosofie. 

3. Nimeni nu este nefericit decât din cauza greşelii sale, dar exişti o strânsă legătură 
între viciu şi ruşine, ca şi între bun şi frumos, cf. Stobaios în S. V, F., III, 16. 

4. Cetăţenia romană era considerată o favoare deosebită pentru supuşii de altă 
origine ai imperiului pentru că acorda importante garanţii juridice, cf. Plinius 
cel Tânăr, Epistulae ad Traianum, 96, 4. 

5. Termenul original grec înseamnă „prudenţa cu care este ales momentul unei 
drepte mustrări** şi face parte din virtutea, esenţială pentru stoici, a cumpătării, 
cf. Stobaios, în 5. V. F., III, 264; este frecvent folosit de Epictet. 

34. Se va spune, însă, că şi patria, în măsura în care-mi stă 
în putere, va fi lipsită de orice ajutor. Din nou întreb, în ce chip 
şi de ce fel de ajutor? Nu va avea, datorită ţie, nici portice, nici 
băi. Şi ce-i cu asta? Cu siguranţă, nu va avea încălţări datorită 
cizmarilor, nici arme, datorită fierarilor. Este de ajuns, dacă 
fiecare îşi împlineşte munca. Iar dacă tu îi formezi (acestei 
patrii) vreun altul, ca cetăţean de bună credinţă şi integru, nu-i 
faci, oare, nici un serviciu? Fără îndoială, că da. Prin urmare, 
nici tu însuţi, nu eşti nefolositor patriei. 

35. Cumva o să spui: „!n concluzie, ce loc voi deţine în 
cetate?" Acela pe care ai să-l poţi avea păstrându-te, în acelaşi 
timp, om integru şi de bună credinţă. Iar dacă, vroind să foloseşti 
patriei, vei pierde toate aceste virtuţi şi dacă vei deveni de rea 
credinţă şi fără ruşine, în ce fel vei fi de folos? 

36. A fost preţuit, la un ospăţ, cineva, mai mult decât tine, 
sau a fost salutat înaintea ta, ori i-a fost mai apreciată părerea, 
la acel ospăţ? Dacă acestea reprezintă bunuri, trebuie să te bucuri 
că el le-a dobândit; dacă sunt rele, nu regreta că nu le-ai 
dobândit. Aminteşte-ţi, însă, că e cu putinţă să le meriţi 
deopotrivă cu ei, dar nu faci aceleaşi eforturi cu ei, ca să 
dobândeşti cele ce nu stau în puterea noastră. 

Căci, cum se poate să fie, deopotrivă, cel care nu calcă 
pragul cuiva, cu cel care îl cercetează într-una, cel care nu l-a 
însoţit niciodată cu cel care-1 urmează pretutindeni, cel care nu 
i-a adus laude, cu cel care-1 laudă 1 2 ? Prin urmare, vei fi un 
nedrept şi un nesătul, dacă, fără să dai în schimb cele cu care 
se vând acestea, vrei să le culegi gratuit. 

Dar, cu cât se vând lăptucile? Cu un obol, să zicem. Deci, 
cine dă un obol, primeşte lăptuci, tu însă, [dacă] nu dai, n-o să 
primeşti. Dar totuşi, nu ai deloc mai puţin, decât cel care le-a 
primit. Căci, după cum acela are lăptucile, tot astfel, ai tu obolul 
pe care nu l-ai dat. fn acelaşi chip se petrec lucrurile şi aici. 
N-ai fost invitat la ospăţul cuiva? Fiindcă nici tu nu ai dat celui 

1. Aducăndu-I prin recomandaţii utile şi mai ales prin exemplul propriu. 

2. Aluzie la viaţa romani, la atenţiile pe care clientul trebuia să le aibă faţă de patron, 

s3—I salute la domiciliu în fiecare dimineaţă, să-l însoţească spre For, să-l 
linguşească în orice împrejurare; pentru comparaţia cu îndatoririle liberţilor greci, 
vezi Platon, Legile, 915 a. 

care invită, atât cât preţuieşte el, ospăţul său 1 . Căci el îl vinde 
în schimbul unui elogiu, a unor linguşiri şi servicii. Dacă îţi 
convine, dă preţul pentru care se vinde. Iar dacă vrei, fără să 
dai ce poţi şi să obţii totuşi ceea ce râvneşti, eşti un nesăţios şi 
un nesăbuit. N-ai, oare, nimic în locul acestui ospăţ? Ai, 
dimpotrivă, posibilitatea să nu lauzi pe cine nu vrei şi să nu 
îngădui cuiva pretenţiile care să-ţi asigure obţinerea invitaţiei. 

37. Voinţa naturii poate fi cunoscută din faptele necon- 
troveisate între noi 2 . Spre exemplu, când sclavul altuia sparge 
o cupă, ai îndată la îndemână reflecţia că aceasta face parte din 
evenimentele obişnuite. Să ştii, prin urmare, că dacă cineva 
sparge cupa ta, trebuie să te comporţi în acelaşi fel, ca şi cum 
a fost spartă cupa altuia. Aplică această recomandaţie şi la 
evenimentele mai însemnate. A murit fiul altuia, sau femeia? 
Nu este nimeni care să nu spună că este un eveniment firesc 
pentru orice om. Dar, dacă-i moare cuiva, unul din ai săi, îndată 
se văietă: „Vai mie, cât sunt de îndurerat!" 

Se cuvine, deci, să ne amintim ce resimţim, atunci când 
auzim că aceeaşi suferinţă s-a întâmplat altora. 

38. După cum nu se propune niciodată un ţel 3 ce nu poate 
să fi atins, tot astfel nu există în univers natura răului 4 . 

39. Dacă cineva ar încredinţa corpul tău oricui îi iese în 
cale, acest lucru te-ar revolta. Nu te ruşinezi însă din cauză că 

1 . De remarcat verva şi ironia acestor sentinţe referitoare la atitudinea omului faţă 
de om, b demnitatea obligatorie pe care cel slab trebuie s-o aibă şi faţă de cel 
mai puternic, sentinţe ce fac măreţia şi actualitatea stoicismului. 

2. Acordul între înţelepţi este o dovadă a adevărului, de aceea, oamenii buni sunt 
totdeauna de acord asupra concepţiei despre viaţă, pe când oamenii răi, nefiind 
niciodată de acord, se învrăjbesc şi se sfâşie între ei, cf. Stobaios, în S. V. F, 
III, 625, 15-18, p. 160. 

3. Sucesiunea ideilor pare următoarea: când toate părţile concordă între ele, ele 
sunt în conformitate cu natura, în cadrul realităţii. Părerea individuală, a 
fiecăruia, poate fi bănuită de falsitate. Ori, dacă oamenii cad de acord că suferinţa 
este suportabilă, cel care socoteşte insuportabilă propria-i suferinţă, intră în 
contradicţie cu părerile celorlalţi şi cu propria părere exprimată înainte despre 
suferinţa altora. 

4. Cf. Diogene Laertios în S. V. F., I, 179, p. 45. „Căci natura nu călăuzeşte decât 
către virtute 4 *; răul este adus de oameni, cf. Cicero, Definibus , III, 29. Concepţia 
din această senrinţă dovedeşte, de asemenea, şi panteismul lui Epictet, măcar 
în măsura în care prozeliţii acceptă că răul din natură nu este un scop în sine, 
propus de divinitate. 

îţi încredinţezi gândirea celui care-ţi iese în cale, ca să ţi-o 
tulbure şi să ţi-o răvăşească, în momentul când te jigneşte. 

40. în orice lucrare, examine ă atent condiţiile precedente 
şi urmările acesteia şi, astfel, săvârşeşte-o. Iar dacă nu faci aşa, 
te vei avânta la început cu deosebită ardoare, tocmai fiindcă nu 
i-ai prevăzut consecinţele. Mai târziu însă, după ce apar unele 
neajunsuri, o părăseşti în mod ruşinos. Vrei să învingi la Jocurile 
Olimpice r Şi eu vreau, pe toţi zeii, căci reprezintă o podoabă 
a bărbăţiei. Examinează, însă, minuţios condiţiile precedente şi 
consecinţele 1 2 3 4 5 6 . Şi numai în felul acesta, apucă-te de lucru. Căci 
trebuie să respecţi o anumită disciplină, un regim anumit de 
hrană, să-ţi stăpâneşti orice lăcomie, să te exersezi, vrei nu vrei, 
la orele rânduite, şi pe căldură şi pe frig; într-un cuvânt, să te 
încredinţezi conducătorului jocurilor, întocmai ca unui medic. 
După^ceea, în timpul luptei, să-ţi scobeşti un adăpost în nisipul 
arenei sau, în acel moment, să-ţi scrânteşti mâna, să-dţi luxezi 
piciorul, să înghiţi valuri de nisip, să fii snopit în bătaie 3 şi după 
toate astea, să fii înfrânt. După ce ai cercetat cu atenţie toate 
acestea, dacă râvneşti, poţi să te apuci de atletism. Dacă nu le-ai 
analizat, însă, te vei retrage asemenea copiilor, care se amuză, 
imitând când pe atleţi, când pe gladiatori, când pe cântăreţii din 
trompetă, când pe actori. Şi tu, de asemenea, acum eşti atlet, 
acum eşti Radiator, apoi rector, apoi filosof, fără să aparţii, cu 
toată fiinţa , nici uneia din aceste profesii. Căci, întocmai 
maimuţei, imiţi tot ceea ce vezi, plăcându-ţi fiecare profesie, 
una după alta. Căci nu tc-ai îndreptat către vreuna, după o 
adâncă chibzuială, nici după o cercetare de ansamblu, ci la voia 

1. Confuzia, răvăşirea cugetului este un aspect al patimii fundamentale „tristeţea" 
şi consta într-o mâhnire nechibzuita care sleieşte pe om şi-l împiedică să aibă 
o privire de ansamblu; cf. Diogene Laertios în S. V. F., III, 412, 1-2, p. 100. 

2. Vezi mai sus (26), nota 4. 

3. Condiţiile precedente înseamnă scopul pe care şi-l propune cineva şi a cărui 
apreciere este într-adevăr obligatorie, înaintea tuturor consideraţiilor - urmările 
reprezintă, de fapt, mijloacele necesare pentru a fi puse în aplicare, probele care 
trebuie suportate pentru a atinge scopul. Termenii nu aparţin stoicismului clasic 
propriu-zis, Chrysippos îi foloseşte în Logica sa, ca participii substantivate dar 
la numărul singular, considerând şi, pe bună dreptate, că primul termen implică 
pe al doilea. 

4. Pentru a-şi acoperi corpul cu praf, în scopul de a înlesni apucarea inamicului, 
cf. Diogene Laertios, VI, 27. 

5. Conducătorul jocurilor olimpice putea ordona biciuirea celor care săvârşeau 
greşeli sau infracţiuni împotriva regulamentului jocurilor. 

6. Celebră formulă a lui Platon, cf. Republica, Vil, 518 c. 

întâmplării, în urma unei dorinţe deşarte. Astfel, unii, după cc 
au văzut un filosof şi după ce-au auzit vreunul vorbind ca 
Eufrdtos (dacă este totuşi cineva care poate vorbi ca acesta) 
doresc ei înşişi să facă filosofie. Omule! cercetează în pro¬ 
funzime natura lucrurilor, după aceea, ceea ce te învaţă propria 
ta fire, dacă poate să râvnească la practicarea acelei profesii. 
Intenţionezi să devii pentatlonisr sau luptător în palestră? 
Vezi-ţi de braţe, [de] coapsele tale, învaţă să-ţi cunoşti rezistenţa 
rinichilor, căci natura a croit pe fiecare cu alte aptitudini. 
Socoteşti că, practicând acestea, este cu putinţă să mănânci sau 
să bei, cum obişnuiai în trecut, să te dedai aceloraşi impulsuri, 
să te nemulţumească aceleaşi lucruri? Trebuie să veghezi, să 
înduri muncă trudnică, să te îndepărtezi de prietenii apropiaţi, 
să fii dispreţuit de sclavi, să fii luat în râs de oricine-ţi iese în 
cale, să ai întotodeauna locul cel mai neînsemnat, în ceea cc 
priveşte consideraţia, demnităţi le, justiţia, într-un cuvânt, în toate 
treburile. Chibzuieşte cu seriozitate toate obligaţiile, dacă nă- 
zuieşti să obţii, în schimbul unor eforturi, completa lipsă de grijă, 
liniştea, libertatea, statornica odihnă a sufletului . Dacă nu ai 
această râvnă, nu te lăsa atras pe o astfel de cale. Să nu fii 
asemenea copiilor, acum filosof, mai tjrziu perceptor dc 
impozite, după aceea intendent al Cezarului, căci acestea nu sc 
acordă între ele . Trebuie să fii un singur om, fie bun, fie rău. 
Trebuie, sau să-ţi desăvârşeşti partea cârmuitoare 1 2 3 4 5 6 a celor din 
tine însuţi, sau să porţi grijă numai celor din afara ta; să 
reflectezi, deci, ca un cunoscător, fie asupra celor proprii ţie, fie 

1. Filosof stoic, de origine siriană, prieten şi consilier al împăratului Hadrian 
(secolul al II—lea e. n. - prima jumătate). Plinius cel Tânăr i-a făcut panegiricul, 
cf. Episrulae ad Traianum, I, 10, 2 şi urm. 

2. Pentaihlonul antic grec conţinea cinci probe: alergări, lupte libere, luptă cu 
pumnii, săritură, aruncarea discului. 

3. Potrivit moralei stoice, acestea erau trei bunuri de primă importanţă. 

4. Intendent sau procuror al Cezarului era o sarcină, îndeosebi, de administrare 
financiară a provinciei. în diatriba a Ill-a, 4, I, Epictet menţionează pe 
procuratorul Epirului, provincia în care s-a refugiat, după ce-a fost exilat prin 
decretul lui Domiţian. 

5. Din moment ce virtutea este o stare a sufletului caracterizată printr-un acord 
permanent cu ea însăşi pe tot timpul vieţii, cf. Stobaios, în S. V. F, III, 262, 
34-35, p. 63, echivocul în alegerea profesiei este o renunţare la virtute. 

6. Raţiunea conducătoare, termen specific filosofiei stoice, este partea care 
stăpâneşte sufletul, cărmuind reprezentările, deprinderile, senzaţiile şi im¬ 
pulsurile acestuia. La naştere este asemănătoare cu o foaie de papirus imaculată, 
în care omul îşi înscrie gândurile, la început prin mijlocirea senzaţiilor, cf 
Aetius, Plac, IV, II şi 21. 

asupra celor exterioare 1 : adică, să te statorniceşti, ori pe poziţia 
filosofului, ori pe cea a omului de rând 2 . 

41. îndatoririle 3 se proporţipneazâ, în general, în raport cu 
caracterul şi calitatea persoanei 4 . Acesta îţi este tată; trebuie să 
ai grija lui, să-i cedezi în toate privinţele, să-l suporţi când te 
dojeneşte, c|nd te loveşte. - „Dar este un tată rău". Oare natura 
te-a înrudit " 1 şi te-a legat de un tată bun? Ai în vedere, totuşi, 
poziţia rânduită faţă de el. Nu cerceta ceea ce face el, ci numai, 
în ce fel trebuie să acţionezi pentru ca voinţa ta să fie în acord 
cu natura”. Căci nimeni nu-ţi poate dăuna, dacă tu nu vrei. Cu 
siguranţă însă că vei fi vătămat, ori de câte ori vei gândi că eşti 
vătămat. Aşadar, tot astfel vei afla îndatorirea ta, faţă de vecin, 
faţă de concetăţean, de asemenea, faţă de pretor 7 , dacă te 
obişnuieşti să observi raporturile care te leagă cu ei. 

42. Să ştii că cea mai de seamă trăsătură a pietăţii® faţă de 
zei 9 este aceasta: să ai, cu privire la ei, o părere™ dreaptă, încât 

1. Vezi mai sus capitolul al XlX-lea, nota I. 

2. Omul de rând, neiniţiat care nu este niciodată un filosof, prezentat ca atare în 
hamal în nenumărate locuri, vezi cap. al XXIX-lea, al XL Vl-lea, al XLVlll-lea, 
etc. cu acelaşi sens, cf; Cicero, Pro Sestio, 51; 110 şi Tusculanae, IV, 23, 51. 

3. Literal „comportările convenabile** apoi „datoriile** indică activităţile poruncite 
de raţiune. De aceste comportări convenabile sc diferenţiază activităţile drepte, 
care sunt „comportări convenabile perfecte**, cf. Stobaios în S. V. F., III, 188, 

I I, 418, p. 45; cf. de asemenea. Cicero, De officiis, I, 38. 

4. La origine, termen tehnic pentru geometrie, cf. Euclide, Elemenia, V, defîn. 3. 
Stoicii ordonau lucrurile şi fenomenele raportându-le la alt lucru sau fenomen, 
cf. Simplicius în S V. F, II, 403, 1-5, p. l33,unde foloseşte ca exemplu raportul 
tată-fîu. Epictet (Diatribe, III, 2, 4) caracterizează datoriile religioase, familiale 
şi civice ca o respectare a unor raporturi naturale sau dobândite. 

5. Termen important şi frecvent folosit de morala stoică, generator de obligaţii, 
cf. şi Cicero, De finibus, III, 5, 16. 

6. Vezi mai sus, capitolul al IX-lea, nota 3. 

7. Mai exact, fraza se referă la propretor, înalt magistrat, care reprezenta în 
provinciile de mai mică importanţă, administraţia centrală de la Roma, cf. 
Diatribe, II, 126. 

8. Pietatea, în filosofia morală a stoicilor, era un aspect al justiţiei, care la rândul 
ei, constituia una din cele patru virTuţi fundamentale ale înţeleptului. Pietatea 
se definea ca „ştiinţă a cultului faţă de zei“, cf. Stobaios în S. V. F., III, 264, 
p. 64, 40-41. 

9. Pentru lămurirea gândirii lui Epictet, în afară de acest paragraf, vezi capitolul 
următor, precum şi Diatribe, 1, 14. 

10. „Părerile drepte**, erau elementul care asigurau unei fiinţe raţionale o poziţie 
justă faţă de realitatea înconjurătoare. în raport cu punctul de vedere exprimat 
de Epictet, Epicur are o părere asemănătoare, cf. Diogene Laertios, X, 123-124. 
7-10, p. 60, Ed. Usener. 

să înţelegi că există, că ei cârmuiesc universul în chip minunat 
şi drept, că trebuie să fii supus lor, să te laşi condus de către 
aceştia, să te adaptezi tuturor evenimentelor, să te conformezi 
de bună voie acestora, ca unora rânduiţi de cea mai înaltă 
inteligenţă, astfel nu vei cârti niciodată împotriva zeilor şi nici 
nu-i vei învinui că eşti neglijat. !n alt chip, însă, nu vei ajunge 
la un asemenea echilibru, dacă nu te vei smulge din mijlocul 
celor ce nu stau în puterea noastră şi nu vei pune binele şi răul, 
numai în cele ce sunt în tăria noastră. Căci, dacă vei considera 
vreuna din cele neexistente în forţa noastră, drept bine sau rău, 
eşti cu desăvârşire constrâns, ori de câte ori eşti lipsit de ceea 
ce râvneşti sau cazi în situaţii nedorite, să cârteşti şi să porţi ură 
contra celor care-şi pricinuiesc acestea. Căci natura a sădit în 
fiecare fiinţă însufleţită, posibilitatea să fugă şi să se ferească de 
toate cele care par vătămătoare precum şi de cauzele acestora, 
iar pe cele folositoare precum şi motivele acestora să le 
lămurească şi să le admire. Este, deci, de neconceput, ca cine 
se socoteşte vătămat să se bucure de prezenţa celui pe care-1 
consideră autor al acestei vătămări, după cum este cu neputinţă 
să se bucure cineva de daună în sine. De aici decurge, deci, şi 
faptul că un tată este mustrat de către fiul său, ori de câte ori 
nu-i acordă, cele ce par copilului bunuri. Se pare că aceeaşi 
cauză i-a învrăjbit pe Polinice şi Eteocle , de au făcut război 
unul împotriva altuia: tocmai fiindcă considerau drept bun 
puterea de a cârmui. Din aceeaşi pricină şi ţăranul cârteşte 
împotriva zeilor, din această cauză şi marinarul şi neguţătorul, 
precum şi cei care şi-au pierdut femeile şi copiii. Oci acolo 
unde este interesul cuiva, acolo se află şi pietatea lui . în felul 
acesta, oricine se preocupă să-şi rânduiască bine ce poate fi de 
dorit şi de respins, prin însuşi acest fapt, se preocupă şi de 
credinţa sa Ca urmare, libaţiile, jertfele şi dăruirea primelor 
roade zeilor trebuie făcute de oameni, potrivit cu rânduiala 
tradiţională, cu inima curată, fără întârziere, fără neglijenţă, fără 
zgârcenie, dar şi fără să întreacă puterea fiecăruia. 

43. Aminteşte-ţi că, ori de câte ori mergi la un ghicitor 3 , 


1. Cei doi fii ai lui Oedip care, in urma blestemului părintesc, s-au angajat într-un 
război fratricid, pentru moştenirea tatălui lor. 

2. Epictet susţine astfel, că, în fapt, omul subordonează evlavia sa faţă de zei, 
interesului: cf. şi preceptul evanghelic: „Acolo unde este comoara voastră, acolo 
e şi inima voastră'* (Matei, VI, 2l), care vădeşte influenţa stoicismului. 

3. Stoicii credeau în presimţiri, ca şi în auguri şi oracole, în numele legăturii 
universale a lucrurilor, a necesităţii care înlănţuie fiecare eveniment, fenomen 
al întregului cu toate celelalte. 

tu nu ştii cum se vor urzi evenimentele, ci mergi la ghicitor, 
tocmai pentru ca să cunoşti aceasta. Ai fi mers. Insă, pe deplin 
lămurit în ce fel poate să fie fiecare din ele, dacă ai fi filosof. 
Căci dacă este ceva din cele aflate în puterea noastră, rezultă în 
mod necesar, că nu constituie nici bine, nici rău. Aşadar, nu 
aduce în faţa ghicitorului nici dorinţa, nici repulsia, nici nu te 
înfăţişa acestuia înfricoşat, ci ca un om cu convingerea că, orice 
s-a i petrece, îţi este absolut indiferent şi nu se referă în nici un 
fel la tine; că oricum ar fi, îţi este cu putinţă, să te foloseşti bine 
de acestea, că nimeni nu te va împiedica. Prin urmare, apropie-te 
de zei, cu inimă nînfricată, pentru a le asculta prezicerile . în 
rest, când ţi-au dat un răspuns, aminteşte-ţi pe cine ai consultat 
şi a căror autoritate o încâlci, nesupunându-te. Mergi, deci, să 
consulţi un ghicitor, numai după cum recomanda Socrate , adică 
despre acele lucruri, a căror întreagă desfăşurare este atribuită 
întâmplării şi în care, nici prin raţiune, nici printr-un alt mijloc, 
nu sunt date premisele, ca să te edifici asupra esenţei lor. Astfel, 
ori de câte ori este nevoie să înfrunţi o primejdie pentru un 
prieten sau pentru patrie, nu consulta un oracol, dacă trebuie să 
împărtăşeşti primejdia cu ei. Căci dacă prezicătorul îţi va prevesti 
că cele sacre sunt potrivnice, e limpede că aceasta însemnă ori 
moartea, ori pierderea vreunei părţi a trupului, ori exilul. 
Raţiunea, însă, te determină, ca în ciuda tuturor acestora, să stai 
alăturea de prieten şi să împărţi primejdiile cu patria. în 
concluzie, zic, supune-te celui mai de seamă prezicător, lui 
Apollo Pythianul; acesta a alungat din templul său pe cel care 
n-a sărit în ajutorul prietenului aflat în primejdie de a fi ucis. 

44. Chiar din această clipă, fixează-ţi pentru tine, un model, 
un fel de viaţă pe care să-l păstrezi cu stricteţe, atât când eşti 
singur cu tine, cât şi în relaţiile cu oamenii. Păstrează tăcerea 
cât mai mult cu putinţă, nu afirma decât cele necesare şi în cât 
mai puţine cuvinte. Rareori, câteodată, când momentul te 
îndeamnă să vorbeşti, vorbeşte, dar despre nimic din cele 
obişnuite, nici despre luptele de gladiatori, nici despre alergările 
din circ, nici despre întrecerile atletice, nici despre mâncăruri, 
nici despre băuturi, adică despre subiecte care se abordează 

1. Epictet consideră pe ghicitori inspiraţi de către zei. 

2. Socrate recomanda că nu trebuie să fie consultat un prezicător sau un oracol, 
decât în cazurile nesigure, când cunoaşterea prin posibilităţile umane este cu 
neputinţă (cf. Xenofon, Memorabilia, I, 1,6). Epictet urmează de aproape acest 
punct de vedere, cf. Diatribe , I, 1,9,; IV, 7. 10. 

pretutindeni. Şi, mai ales, nu vorbi nimic despre oameni, nu-i 
bârfi, nici nu-i lăuda, nici nu-i preţui, comparându-i între ei. 
Atât cât îţi este cu putinţă, schimbă prin discuţiile tale, 
dialogurile prietenilor tăi, îndrumându-le spre subiecte con¬ 
venabile. Să nu faci haz, nici prea mult timp, nici pentru toate 
pricinile, în toate ocaziile, iar dacă nu, foloseşte-le cât mai rar 
cu putinţă. 

45. Fereşte-te de mesele străinilor şi de ale oamenilor din 
topor, iar dacă, uneori, se iveşte un astfel de prilej, încordează-ţi 
atenţia ca să nu te complaci în obiceiuri necioplite Să ştii, în 
mod neîndoielnic, că, dacă tovarăşul este mânjit, se mânjeşte, 
ca o consecinţă obligatorie şi cel care are relaţii cu acesta, oricât 
de curat a fost, până atunci, acela. 

46. Cele care se referă la trup, acceptă-le, numai în măsura 
în care sunt strict necesare (vieţii) şi dispreţuieşte absolut tot 
ce serveşte faimei şi desfătării simţurilor. 

47. în privinţa ispitelor iubirii, înainte de căsătorie, păs- 
trează-te curat, după putere, iar când practici, pe cele necesare, 
în mod normal, practică-le cu moderaţie şi rânduială, nu fi trufaş 
cu cei care le folosesc şi nici duşmănos; nu face să se vadă 
pretutindeni, că tu însuţi nu le săvârşeşti. 

48. Dacă îţi comunică cineva că un oarecare te-a vorbit dc 
rău, nu te apăra împotriva celor spuse, ci răspunde că „acesta 
n-a cunoscut şi celelalte vicii din mine, căci altfel nu le-ar fi 
spus numai pe acestea". 

49. Nu este strict necesar să mergi prea des la spectacole. 
Dacă se iveşte totuşi prilejul, nu te arăta preocupat, decât dc 
către tine însuţi. Cu alte cuvinte, doreşte să se petreacă num|i 
cele ce se petrec, să învingă, numai cel care învinge cu adevărat 2 . 
Căci astfel, niciodată nu vei fi tulburat. Reţine-te, cu desăvârşire, 
însă, de la exclamaţii zgomotoase, de la batjocorirea cuiva, dc 
la agitaţie exagerată. Iar, după ce ai părăsit teatrul, nu te pierde 

1. Cuvântul din paranteză este completarea traducătorilor - sprijinită pe co¬ 
mentariile lui Remotius şi Simplicius: „ Quae cor pori necessaria sunt. ea anima 
i/uoque servire, qua te nas ipsum corpus instrumentum ei minister est (aut certe 
ita debet) 

2. Teatrul fiind imaginea vieţii, gândirea stoică recomandă că şi în viaţă filosoful 
trebuie să dorească o înlănţuire nealterată de vreo influenţă, a tuturor 
evenimentelor, iar învingătorul să-şi datoreze victoria propriilor sale calităţi. 

in comentarii, cu privire la cele petrecute, povestind tot ce nu 
ţi-a părut folositor pentru îndreptarea ta proprie. Căci dintr-o 
astfel de atitudine, reiese limpede că nu ai admirat decât 
spectacolul. 

50. Nu merge la recitările unora, nici în chip întâmplător, 
nici cu uşurinţă. Şi când totuşi te duci, păstrează-te grav şi demn, 
în acelaşi timp, fiiră a fi posomorât. 

51. Când ai de gând să tratezi o afacere cu cineva, mai cu 
seamă cu vreunul din cei socotiţi nobili, întreabă-te, ce-ar fi 
făcut, într-o asemenea împrejurare, Socrate şi Zenon şi nu-ţi va 
lipsi posibilitatea să te foloseşti în chip convenabil, de această 
situaţie. 

52. Ori de câte ori mergi la vreunul din cei foarte puternici, 
pune în făta ta eventualitatea că nu-1 vei găsi acasă, sau că 
poarta va fi încuiată, ori că—ţi va trânti uşa în nas, că nu se va 
preocupa de tine. Iar dacă, în pofida acestora, ai totuşi datoria 
să mergi, îndură tot ce (i se va întâmpla, dar nicidecum nu 
reflecta că „nu i-a fost prea greu să mă jugnească atât", căci ar 
fi felul de gândire al unui om simplu, al unuia prea neîngăduitor 
cu circumstanţele exterioare. 

53. în societatea prietenilor, fereşte-te să pomeneşti, prea 
mult şi fără modestie, isprăvile tale şi primejdiile prin care ai 
trecut, căci nu este tot aşa de plăcut pentru alţii să asculte cele 
ce ţi s-au întâmplat, cât este de plăcut pentru tine, să aminteşti 
primejdiile înfruntate. 

54. Fereşte-te, de asemenea, să stârneşti râsul, căci este o 
pantă alunecoasă, care duce la vulgaritate şi te poate lesne lipsi 
de respectul vecinilor faţă de tine. 

55. Este tot atât de primejdios să te antrenezi în discuţii 
obscene. Dacă se iscă, totuşi, un astfel de prilej, sau dojeneşte pe 
acela care deschide asemenea discuţie (dacă momentul este 
nimerit) sau, păstrând tăcerea, roşind şi încruntându-te cu se¬ 
veritate, arată în mod limpede că îţi displace acest gen de discuţie. 

56. Dacă te aţâţă imaginea vreunei desfătări, suprave- 
ghează-te, ca în toate celelalte împrejurări, şi nu te lăsa târât 
spre aceasta, ci întârzie înfăptuirea ei şi acordă-ţi răgazul necesar 
unei dezbateri cu tine însuţi. După aceasta, adu-ţi în minte, cele 

două momente: atât acela al înfruptării din plăcerea respectivă, 
cât şi acela in care, după ce te-ai desfătat, mai târziu, te căieşti, 
tu însuţi devenind propriul tău dojenitor. Şi opune acestor regrete 
şi remuscări, cât de mult te vei bucura şi cât de mult te vei 
felicita, după ce totuşi te-ai înfrânat. Iar dacă prilejul ţi se parc 
nimerit ca să te hotărăşti pentru ea, bagă de seamă, să nu te 
înfrângă pofta acelei desfătări, nici ca plăcere, nici ca ispită şi 
opune-i astfel, cu cât este mai folositor să-ţi mărturiseşti, 
satisfacţia că ai izbândit o asemenea victorie. 

57. Ori de câte ori faci ceva, după ce ai constatat că trebuie 
Scut, nu te feri că eşti văzut în timp ce-1 Săvârşeşti, chiar dacă 
cei mulţi vor avea intenţia să adopte o părere diferită despre 
aceasta. Căci, fără îndoială, dacă ceea ce faci nu este drept, 
trebuie să eviţi fapta în sine^ iar dacă este drept, de ce să te temi 
de aceia care îţi reproşează . 

58. După cum afirmaţia „este zi“ sau „este noapte" are o 
mare importanţă în stabilirea unei concluzii disjunctive 2 , dar 
apare absolut incomparabilă cu stabilirea unei concluzii con¬ 
junctive' 1 , tot astfel, faptul că cineva, la un ospăţ, îşi alege partea 
cea mai mare, are importanţă pentru corp, dar constituie o lipsă 
de consideraţie faţă de normele comune respectate la un banchet. 
Prin urmare, ori de câte ori eşti invitat să te ospătezi împreună 
cu alţii, adu-ţi aminte să ai în vedere, nu numai valoarea pentru 
trup a mâncărurilor etalate, ci să păstrezi şi respectul faţă de cel 
care te-a invitat. 

59. Dacă îţi asumi un rol ce depăşeşte puterile tale, totodată 
eşti şi un interpret stângaci al acelui rol şi-l neglijezi pe acela 
pe care l-ai fi putut interpreta cu îndemânare. 

60. După cum, în timpul unei plimbări, te fereşti să nu calci 
într-un cui sau să nu-ţi scrânteşti piciorul, tot astfel, fereşte-te 
să nu-ţi răneşti propria ta raţiune conducătoare. Căci dacă 

1. Epictet nu aproba fără rezerve, îndrăzneala filosofilor cinici, care recomanda 
practicarea în mod public a tot ceea ce este necesar de la natură. El vrea ca 
filosoful să fie mai auster, mai responsabil pentru faptele sale, de aici sensul 
deliberativ de introspecţie, al începutului de frază: „După cei ai constatat câ 
trebuie făcut..,** 

2. Cele în care afirmarea primei premise antrenează negarea celei de-a doua. 

3. Cele în care afirmarea primei premise antrenează afirmarea celei de-a doua, 
făcând cu neputinţă, în acest caz, stabilirea legăturii silogistice care fun¬ 
damentează concluzia. 

observăm, cu atenţie, in orice lucru, această recomandaţie, ne 
vom angaja cu mai multă siguranţă în orice activitate. 

61. Corpul, pentru fiecare, reprezintă măsura averii, după 
cum piciorul, măsura incălţămintei. Aşadar, dacă te stabileşti pe 
această poziţie, vei păstra măsura. Dacă o depăşeşti, însă, vei fi 
târât, în mod fatal, ca pe povârnişul unei prăpăstii. La fel şi în 
ceea ce priveşte încălţămintea: dacă depăşeşte ceea ce este 
necesar piciorului, doreşte o încălţăminte de aur, apoi una de 
purpură, apoi una brodată. Căci o dată depăşită măsura, nu mai 
există nici o limită. 

62. Imediat după patrusprezece ani, femeile sunt numite de 
către bărbaţi, doamne. Prin urmare, când văd că nu au nici o 
altă ocupaţie, decât să se mărite, încep să se gătească şi-şi pun 
toată nădejdea în frumuseţe şi podoabe. Este, deci, de o mare 
importanţă, să fie făcute să înţeleagă că nu se bucură de preţuire 
pentru vreun alt motiv, ci numai dacă îşi arată chibzuinţă şi 
modestia. 

63. Zăbava îndelungată în treburi care privesc trupul este 
semnul unei neputinţe naturale a spiritului. De exemplu, a hărăzi 
prea mult timp exerciţiilor de gimnastică sau mâncării, sau 
băuturii sau altor nevoi personale şi a pierde prea multă vreme 
cu împreunările sexuale. Toate acestea trebuie înfăptuite ca 
lucruri ajutătoare, de mică importanţă, întreaga preocupare însă, 
e necesar să se învârtă în jurul capacităţii de gândire. 

64. Ori de câte ori cineva îţi face un rău, ori te vorbeşte de 
rău, adu-ţi aminte că acela presupune că se cuvine să procedeze 
sau să vorbească astfel. Căci este cu neputinţă să-l determini 
să-şi însuşească felul tău de a vedea, ci îl urmează pe al lui 
însuşi, astfel că, dacă modul său de a privi este greşit, cel aflat 
în eroare, se vatămă. Căci, dacă cineva consideră fals un 
silogism, nu silogismul este cel atins, ci acela care s-a înşelat 
în interpretarea lui. Aşadar, însufleţit de aceste principii, în¬ 
totdeauna vei avea îngăduinţă faţă de ce) care te critică; repetă, 
aşadar, în tine însuţi, faţă de aceste cârteli: „Lui aşa i se pare 
firesc." 

65. Fiecare lucru are două toarte: una, prin care este uşor 
de purtat, alta prin care este greu de purtat. Dacă fratele tău îţi 

face o nedreptate, nu considera, în acest caz, că te-a nedrep¬ 
tăţit, căci aceasta este toarta, prin care lucrul este greu de îndurat. 
Mai degrabă gândeşte că—ţi este frate, că aţi fost crescuţi 
împreună; astfel, vei apuca răul de toarta de care poate fi purtat. 

66. Aceste raţionamente nu sunt concludente: „Eu sunt mai 
bogat decât tine, prin urmare sunt şi mai bun“; „Eu sunt mai 
elocvent decât tine, deci sunt şi mai bun“. Mult mai concludente 
sunt acestea: „Eu sunt mai bogat decât tine, prin urinare bogăţia 
mea este mai bună decât a ta"; „Eu sunt mai elocvent decât 
tine, vorbirea mea, deci, este mai aleasă decât a ta“; căci tu, nu 
reprezinţi nici bogăţie, nici discurs, nici persoană. 

67. Se spală cineva repede? Nu spune că s-a spălat rău, ci 
doar că s-a spălat repede. Bea cineva mult vin? Nu spune că 
bea din viciu, ci doar că bea mult vin. De unde ştii că fac rău, 
înainte de a cunoaşte temeiul gândirii lor 1 ? Căci astfel nu ţi se 
va întâmpla niciodată, ca unele să-ţi pară uşor de înţeles, iar cu 
altele să te declari de acord, prea repede. 

68. Nu te declara pretutindeni filosof şi nu flecări într-una, 
în faţa celor simpli, despre principiile filosofice. Ci săvârşeşte 
faptele tale, după aceste principii. După cum la un banchet, nu 
se vorbeşte cum trebuie să se mănânce, ci se mănâncă cum se 
cuvine. Aminteşte-ţi că Socrate, până într-atât îşi supusese 
orgoliul, încât pe cei care veneau la el, cu dorinţa de a fi 
recomandaţi altor filosofi, chiar el îi conducea la aceştia 2 ; atât 
de mare îi era indiferenţa faţă de persoana sa. 

69. Dacă totuşi, se iscă discuţia, printre oameni simpli, 
despre vreun principiu de filosofie, păstrează tăcerea cât mai 
mult cu putinţă. Căci astfel există primejdia să dai afară un 
aliment încă nedigerar. 

1. Binele există fiindcă se gândeşte bine. Răul este fiindcă e făptuit, gândindu-se 
rău. Atâta timp cât nu cunoşti ideea, In urma căreia, un om săvărşeşte ceva, nu 
critica acţiunea lui ( Diatribe , IV, 8). 

2. Cf. Platon - Protagoras (310a - 31 la) unde se spune că Socrate, personal, a 
condus pe unii din discipolii săi, la sofişti. 

3. Un principiu, o dogmă filosofică, neasimilată bine. nu produce nici un efect 
asupra spiritului, după cum un aliment nedigerat bine nu produce nici un efect 
asupra trupului. Comparaţia insistă, deci, asupra recomandatei de a nu lansa o 
sentinţă de care vorbitorul însuşi nu e suficient de influenţat pentru a deveni 
mai bun, mai înţelept. 

Şi când VTeunul spune despre tine că nu ştii nimic şi tu nu 
eşti muşcat de această afirmaţie, înseamnă că ai început să faci 
fapte de adevărat filosof. Căci oile nu aduc iarba păstorilor şi 
nici nu arată cât de multă au păscut. Ci, după ce au păscut şi 
au rumegat, dau lână şi lapte. Şi tu, prin urmare, nu arăta 
oamenilor de rând principii de filosofie, ci faptele produse de 
aceste principii bine rumegate. 

70. Când eşti uşor de mulţumit cu privire la cele ale trupului, 
nu te făli din această cauză. Şi dacă bei numai apă, nu spune 
la orice prilej, că bei numai apă. Căci dacă doreşti cumva să te 
pregăteşti pentru suferinţă, pentru tine însuţi exersezi şi nu pentru 
cei din afară. Nu merge să îmbrăţişezi statuile! 1 Iar dacă vreodată 
eşti fript de sete, udă-ţi gura cu puţină apă rece şi proaspătă, 
apoi dă-o jos şi nu vorbi nimănui despre aceasta . 

71. Aceasta este poziţia şi caracterul omului de rând: 
niciodată nu aşteaptă folosul sau paguba de la el însuşi, ci de 
la cei din afară. Poziţia şi felul de a fi al filosofului este însă să 
aştepte orice folos şi pagubă de la el însuşi. Caracteristicile celui 
care face progrese în înţelepciune: nu critică pe nimeni, nu laudă 
pe nimeni, nu mustră pe nimeni, nu învinuieşte pe nimeni, nu 
vorbeşte nimic despre el, considerându-se cineva sau că ştie 
ceva. Ori de câte ori se află într-o încurcătură sau în faţa unei 
piedici, se învinuieşte. Chiar dacă îl laudă vreunul, el râde, în 
sinea sa, de cel care îl laudă, [învinuindu-se] el însuşi, faţă de 
sine însuşi. Chiar dacă îl critică cineva, nu se apără. Se 
supraveghează sub toate aspectele, întocmai ca cei slăbiţi de 
boală, fiind foarte atent, ca nu cumva să facă vreo mişcare prea 
bruscă, înainte ca organele lui să fie pe deplin însănătoşite. 
Smulge orice poftă din el însuşi, nu are dezgust decât numai 
pentru lucrurile potrivnice naturii, din cele aflate în puterea 
noastră. Se foloseşte de dorinţa pentru orice lucru, în tihnă şi 
cu moderaţie. Iar dacă este considerat sărac cu duhul sau 
neştiutor, nu se nelinişteşte. într-un cuvânt, se păzeşte de el 
însuşi ca de un duşman, ca unul dornic să-l tragă în cursă. 

1. Aluzie la unii filosofi care, pentru a-şi arata dispreţul lor pentru durere, mergeau, 
pe timp friguros, să îmbrăţişeze recile statui de marmură. 

2. Epictet vrea sa facă diferenţa între exemplu şi ostentaţie, prin această frază, deşi 
e greu de păstrat măsura între cele două atitudini, dificultate resimţită şi de 
filosofia cinică. 

72. Când cineva se mândreşte că poate să înţeleagă şi să 
interpreteze pe Clirysippos , spune-ţi ţie însuţi că, dacă 
Chrysippos n-ar fi scris aşa de nedesluşit, omul acesta n-ar avea 
nici o pricină pentru care să se mândrească. Eu însă, ce doresc, 
pentru mine? Să cunosc natura şi să urmez legile ei. Caut, prin 
urmare, pe cineva care să mi-o explice. Şi fiindcă am auzit că 
acest cineva este Chrysippos, merg la el. Nu înţeleg, însă, 
scrierile lui. Caut, aşadar, unul care să mă facă să le înţeleg. 
Până aici nu este nimic deosebit. Când, însă, găsesc interpretul, 
rămâne să mă folosesc de cele tălmăcite. Numai acest lucru este 
deosebit de important. Dacă mă uimeşte, însă, numai aceasta, 
adică interpretarea, ce altceva am devenit, decât gramatic şi nu 
filosof? Cu diferenţa că în loc să tălmăcesc pe Homer, tălmăcesc 
pe Chrysippos. Mai ales dacă mi-ar spune cineva: f3-mă să 
înţeleg pe Chrysippos roşesc în momentul în care nu pot să arăt 
că faptele sunt potrivite cu principiile. 

74. Rămâi credincios tuturor preceptelor, câte-ţi sunt sta¬ 
bilite, asemenea unor legi, imposibil de încălcat fără a săvârşi 
o impietate. Orice-ar spune cineva cu privire la tine, nu da nici 
o atenţie, căci acest lucru deja nu te mai interesează. 

75. Cât timp vei mai amâna clipa în care să te socoteşti 
vrednic de cele mai mare bunuri şi să nu mai înfrângi vocea 
conducătoare a raţiunii, în nici un fel? Ai asculta preceptele 
cărora trebuia să te conformezi şi te-ai conformat lor. Oare ce 
fel de dascăl mai aştepţi, ca să-i încredinţezi propria ta 
îndreptare? Doar nu mai eşti un băieţandru, ci un bărbat împlinit. 
Căci dacă vei neglija şi vei rămâne inactiv, dacă o să faci planuri 
după planuri, amânări, dacă vei da zilelor rând, în grija pentru 
propria ta îndreptare, vei uita că tu însuţi n-ai făcut nici un 
progres, ci ai rămas în acelaşi stadiu, trăind şi murind ca omul 
de rând. Trăieşte-ţi, deci, încă din această clipă, viaţa ca un om 
desăvârşit înaintând pe calea spre perfecţiune şi tot ce-ţi pare a 
fi cel mai nobil, să fie pentru tine lege de neînfrânt. Şi orice 


I. Filosof stoic, a fost la început discipol al academicilor şi al lui Arcesilaos, pe 
cam îi combate apoi şi devine discipolul lui Zenon şi al lui Cleanthe. Numit 
de Cicero „coloana porticului", devine şeful stoicismului si fixează ansamblul 
doctrinei stoice. Dă un loc deosebit moralei şi este cunoscut în toată antichitatea 
pentru subtila sa dialectică, cf. Cicero, De Divinafione. De fato. De natura 
denrum, 1 15 şi Aulus Gellius, Nocles Atticae . VI. 

suferinţă sau plăcere, orice faimă sau infamie ţi se vor ivi în 
faţă, adu-ţi aminte că acum este ceasul luptei, că deja te afli în 
întrecerea olimpică şi că nu e cu putinţă nici o amânare; de 
asemenea, că pentm o singură zi sau pentru o singură faptă, 
drumul tău spre perfecţiune poate să fie nimicit sau salvat. Astfel 
s-a desăvârşit Socrate, nesprijinindu-se pe nimic din tot ce i se 
înfăţişa, decât pe raţiune. Tu, însă, chiar dacă nu eşti Socrate, 
eşti dator să trăieşti ca unul care vrea să devină un Socrate. 

76. Prima şi cea mai necesară parte a filosofiei [o] reprezintă 
aceea a folosirii preceptelor filosofice; aşa, depildă: să nu minţi. 
Cea de-a doua, [o] constituie demonstraţia - de exemplu: din 
ce cauză nu trebuie să minţi. A treia, este cea care întemeiază 
şi rânduieşte diferitele categorii - spre exemplu, cum este de¬ 
monstraţia, ce este demonstraţia, ce este o consecinţă, ce este o 
opoziţie, ce este adevărat şi ce este fals. Aşadar, cea de-a treia 
parte este necesară, din cauza celei de-a doua, iar cea de-a doua 
patie, din cauza celei dintâi. Cea mai necesară, însă, şi la care 
trebuie să ne oprim întotdeauna este cea dintâi. Or, noi facem 
dimpotrivă. Căci stăruim foarte mult, la cel de-al treilea element, 
căruia-i dăruim tot zelul şi preocuparea noastră, iar pe cel dintâi, 
îl neglijăm cu desăvârşire. 

Aşadar, cu toate că, pe de o parte, minţim, pe de altă parte, 
suntem totdeauna gata să demonstrăm de ce nu trebuie să 
minţim. 

77. în orice împrejurare să ai în minte acestea: 

„Indrumeazâ-mă, o Zeus, şi tu soartă, de asemenea, 

Oriunde îmi este hotăra), să merg potrivit hotărârii voastre 
Ca să vă urmez fără şovăire: căci dacă n-o fac de bunăvoie. 

Deşi voi fi devenit un păcătos, cu nimic mai puţin vă voi 

urma.* 41 


„Este un înţelept pentru noi şi cunoscător al tainelor divine. 
Cel care se împacă în chip desăvârşit cu necesitatea." 


1. Sentinţă a lui Cleanthe, filosof stoic, la început discipol al filosofului cinic 
Krates, apoi al lui Zenon, fondatorul stoicismului. A fost în culmea celebntăţii 
in jurul anului 266 î. e. n. Se spune că s-a lăsat să moară de foame la vârsta 
de 90 de ani. Această idee este reluată de Seneca în celebrul său vers: Fala 
volenlem duca ni nolenlem trahunt. 

2. Interpretarea unui pasaj din Euripide, dintr-o tragedie necunoscută, Hagiu. 965 
ed. Nauck. 

în plus şi aceasta, a treia: 

„O. Kriton, dacă astfel le-a plăcut zeilor, 
Facă-se în felul acesta. 

,»Anitus şi Melitus 1 2 pot să mă omoare. 

Dar nu suni in stare să-mi facă nici un iău. 3 “ 


1. Răspunsul lui Socrale, la comunicam sentinţei, citat din Platon, Criton, 43 d. 

2. Acuzatorii lui Socrate. 

3. Ultimele cuvinte ale lui Socrate, citat din Platon, Apologia lui Socrate, 30 cd. 






FRAGMENTE 


1. Viata ce depinde de întâmplare este ca un torent vijelios, 
tumultuos, plin de nămol, greu de înfruntat, dezlănţuit, zgomotos 
şi vremelnic. 

2. Sufletul care se dăruieşte virtuţii seamănă cu o fântână 
nesecată, oferă din belşug apă limpede, liniştită, bună de băut, 
înviorătoare, râvnită de toţi, bogată, nevătămătoare şi ne¬ 
pieritoare. 

3. Dacă vrei să fii bun, convinge-te mai întâi că eşti rău. 

4. Este de preferat să greşeşti cât mai rar, dar să făgăduieşti 
că vei fi temperat, decât să spui că greşeşti rar şi totuşi să 
păcătuieşti foarte des. 

5. înfrânează-ţi patimile ca să nu fii stăpânit de către ele. 

6. Nu te ruşina atât de părerea oamenilor, cât de adevăr, în 
sine. 

7. Dacă vrei să auzi vorbindu-se bine despre tine, învaţă să 
vorbeşti bine de alţii, învaţă apoi să faci bine şi în felul acesta 
ai să ajungi să auzi vorbindu-se bine şi frumos despre tine. 

8. Libertate şi robie, unul este numele virtuţii altul este 
numele viciului. Amândouă sunt determinate de voinţă, de 
elementul intenţional. Voinţa însă nu se confundă cu ele şi nici 
nu atinge pe vreunul. Sufletul, de obicei, stăpâneşte trupul şi 
toate câte se referă la trup şi nu au raport cu voinţa. Nimeni, 
deci, nu este rob, dacă îşi îndrumează, liber, voinţa. 

9. Ca o legătură primejdioasă este hazardul pentru trup şi 
viciul pentru suflet. De aceea, cel liber cu trupul, dar cu sufletul 
înlănţuit, este rob, pe când cel cu trupul înlănţuit, dar cu sufletul 
dezlegat, este un om liber. 

10. Legătura trupului o dezleagă natura prin moarte şi viciul 
prin avere, legătura sufletului o dezleagă însă virtutea cu ajutorul 
cunoaşterii, experienţei şi exersării deprinderilor. 

11. Dacă vrei să vieţuieşti netulburat şi cu voie bună, dă-ţi 
silinţa ca toţi, cei cu care trăieşti împreună, să fie oameni buni 
Vei reuşi ca aceştia să fie buni, instruind pe cei care vor şi 
îndepărtând pe cei care nu vor. împreună cu cei fugiţi, va fugi 
netrebnicia şi robia şi va rămâne, cu cei rămaşi, nobleţea 
sufletească şi libertatea. 

12. Este o ruşine ca omul care, cu darurile albinelor, îşi 
îndulceşte băutura, să amărască, cu viciile sale, darul zeilor, 
raţiunea. 

13. Nimeni nu este iubitor de avere, iubitor al plăcerii, 
dornic de faimă sau legat de cele omeneşti decât numai cel 
închinat viciului. 

14. După cum nimeni n-a râvnit, plutind într-o corabie 
mare, cizelată şi aurită, să se ducă la fiind, tot astfel nici tu să 
nu preferi, locuind într-o casă măreaţă şi costisitoare, să fii 
sufocat de tulburări şi de grijă. Căci oricine, în sărăcie, îşi poate 
petrece în chip fericit viaţa şi foarte rar, în bogăţie şi onoruri. 

15. Când suntem invitaţi la un banchet, ne înfruptăm din 
cele puse pe masă. Dacă cineva ar ruga pe gazdă să i se dea 
peşte sau prăjituri, ar fi considerat lipsit de bun simţ. în lume, 
însă, cerem de la zei cele ce aceştia ne dau, deşi sunt atât de 
multe cele deja dăruite. 

16. Se spune: „Stârnesc râsul naivii aceia care se mândresc, 
lăudându-se datorită unor situaţii ce nu depind de puterea 
noastră." Eu, zice unul, sunt mai de frunte decât tine, fiindcă 
am moşii cu nemiluita, în timp ce tu te stingi de foame. Altul 
zice, eu sunt consul, celălalt, eu sunt pretor, iar un altul, eu am 
părul buclat. Calul însă nu spune altui cal, eu sunt mai de frunte, 
fiindcă am dobândit nutreţ mai mult, mai mult ovăz, şi fiindcă 
am zăbala de aur ori chingă brodată cu fir, ci dimpotrivă, fiindcă 
sunt mai iute decât tine. Căci orice animal este mai bun sau mai 
rău, datorită virtuţilor sau viciilor sale. Numai virtutea omului 
nu este băgată în seamă. Noi, oare, trebuie să fim priviţi numai 
după păr, haine sau strămoşi? 

17. Când medicul nu prescrie nici un tratament, bolnavii se 
posomorăsc şi socot că sunt, după părerea acestuia, sortiţi morţii; 

de ce, oare, nu sunt la fel de afectaţi, faţă de filosof, când acesta 
nu le mai recomandă nimic, încât să-şi dea seama că acesta a 
pierdut nădejdea că o să-i facă înţelepţi, din moment ce el nu 
le mai vorbeşte despre cele utile în viaţă. 

18. Cei bine făcuţi în ceea ce priveşte trupul înfruntă şi 
căldurile şi gemi. Tot astfel cei care sunt bine alcătuiţi din punct 
de vedere al sufletului, îndură şi mânia şi mâhnirea şi veselia 
nestăpânită precum şi orice altă patimă. 

19. Intreabă-te în sinea ta: „Preferi să fii bogat sau fericit?" 
Dacă înclini să fii bogat, ia aminte că aceasta nici nu e un bine 
şi nici nu depinde în întregime numai de tine. 

Dacă preferi, însă, să fii fericit, aceasta este şi un bine şi stă 
în întregime numai în puterea ta. Căci bogăţia se află în mâna 
soartei şi este vremelnică, pe când fericirea depinde, cu adevărat, 
de voinţă şi de suflet. 

20. După cum vipera, aspida 1 , scorpionul, închise într-o 
casetă de aur sau de abanos, cu toată valoarea materialului, nici 
nu te minunează, nici nu te atrag, ci te înfioară şi te dezgustă, 
datorită naturii lor primejdioase, tot astfel, când zăreşti necinstea 
înconjurată de strălucirea bogăţiei şi a norocului, nu te lăsa 
impresionat de splendoarea cadrului în care se lăfâieşte, ci 
îndepărtează-te cu dezgust de profunda sa netrebnicie. 

21. Averea nu e socotită printre bunuri, luxul face parte din 
vicii, dar stăpânirea de sine constituie un bine. Stăpânirea de 
sine îndeamnă la moderaţie şi la dobândirea însuşirilor bune, pe 
când bogăţia îndeamnă la risipă şi îndepărtează pe om de 
cumpătare. Prin urmare, este foarte greu ca bogatul să se 
tempereze, iar cel moderat să se îmbogăţească. 

22. După cum, dacă ai fost zămislit sau născut pe o corabie, 
nu te străduieşti să devii cârmaciul acesteia, nefiind, în cazul de 
faţă, corabia legată de tine, de la natură, tot astfel, aici pe pământ, 
nu trebuie să te ispitească bogăţia, ci totdeauna numai raţiunea. 
Şi, după cum această raţiune s-a născut o dată cu tine, fiindu-ţi 
dăruită de către natură, tot astfel trebuie să socoteşti că-ţi 
aparţine şi să o desăvârşeşti. 

23. Dacă te-ai fi născut în Persia, nu te-ai strădui să nu 
locuieşti acolo, ci ţi-ai petrece restul vieţii, fericit în Persia. Ori 


1. Aspida. Coluber , şarpe veninos. 

dacă te-ai născut în sărăcie, de ce năzuieşti să te îmbogăţeşti şi, 
mai degrabă, nu te împaci cu sărăcia? 

24. După cum e de preferat să fii sănătos, chiar dacă eşti 
strâmtorat într-un pat îngust, decât să fii bolnav, chiar dacă tc 
lăfăieşti într-un pat întins, tot astfel este de preferat să fii fericit, 
chiar dacă eşti mărginit de mijloace materiale restrânse, decât, 
când te răsfaţă belşugul, să fii tulburat de suferinţă. 

25. Căci nu sărăcia produce suferinţă, ci pofta, şi nu 
abundenţa eliberează de teamă, ci raţiunea prevăzătoare. Aşadar, 
după dobândirea prevederii raţionale, nici bogăţia nu o vei râvni, 
nici sărăcia nu o vei blestema. 

26. Căci nici calul^ nu este apreciat datorită ieslei sau 
falerelor ori după cioltar , nici pasărea după fulgi ori după guşă, 
ci amândouă pentru iuţeala lor, unul pentru iuţeala picioarelor 
iar cealaltă pentru cea a aripilor. Prin urmare, nici tu să [nu] fii 
îngâmfat pentru hrană sau din cauza podoabelor ori, în general, 
datorită înfăţişării exterioare a vieţii, ci numai datorită omeniei 
tale şi binefacerilor. 

27. Viaţa frumoasă se deosebeşte de traiul excesiv şi 
risipitor, căci o viaţă frumoasă este condiţionată de moderaţie, 
de împăcarea sufletului cu sine însuşi, de educaţie, bunăcuviinţă 
şi de mulţumirea cu puţin, pe când traiul excesiv este determinat 
de lipsa de control, de îmbuibare, de abatere de la rânduială, de 
necumpătare; fără îndoială, că una merită cu prisosinţă laude, 
după cum dojana şi dispreţul se cuvin traiului risipitor. 

28. Aşadar, dacă vrei să vieţuieşti în fericire şi încântare, 
nu căuta laude datorită unui trai risipitor. Prima împlinire a poftei 
tale să-ţi fie măsura în tot ce mănânci şi bei. Mâncarea şi 
plăcerea să condiţioneze însăşi pofta. Atunci nici nu vei fi silit 
să-ţi procuri bucate peste măsură, nici nu vei simţi lipsa unui 
bucătar şi orice băutură te va mulţumi. 

29. Să nu-ţi faci prânzul şi cina, nici uşuratice, nici 
posomorâte, ci cumpătate şi cu voie bună, astfel ca nici cele ale 
sufletului să nu te tulbure, amăgite de cele ale trupului, nici cele 
trupeşti, fiindcă neglijate plăcerile sale, să fie păgubite din acest 


1. Plăci de metal strălucitor, folosite în antichitate şi ca podoabă pentru cai şi ca 
decoraţie militară. 

2. Pătură bogat ornamentată care se punea pe cal, sub şea. 

motiv, căzând întâi pradă moleşelii, apoi fiind izbite de suferinţă 
şi boală. 

30. Bagă de seamă să nu te bucure numai mâncărurile 
îngrămădite în burtă, ci buna dispoziţie adunată în suflet, căci 
acelea, transformate în gunoi, se scurg ca o apă, cu ele o dată 
pierind şi mulţumirea, pe când voia bună, chiar dacă sufletul 
părăseşte trupul, rămâne pururea nepieritoare şi întreagă. 

31. în timpul ospeţelor, aminteşte-ţi că ai două în grija ta: 
trupul şi sufletului şi că orice ai să dai trupului se împrăştie pe 
dată, pe când orice vei da sufletului, se păstrează pretutindeni 
şi oricând. 

32. Nu amesteca mânia cu somptuozitatea, folosindu-te de 
ele în acelaşi timp, căci somptuozitatea ţâşneşte ca o scânteie în 
faţa trupului şi piere nu după mult timp, iar mânia, o dată 
pătrunsă în inimă, rămâne acolo pentru multă vreme. Fii, deci, 
cu băgare de seamă, ca nu cumva, îmboldit de mânie, să jigneşti 
pe cei primiţi cu măreţie şi fast, ci mai degrabă înveseleşte-i cu 
simplitatea şi fermecătoarea ta bunăvoinţă . 

33. Ingrijeşte-te ca la ospeţele tale să nu fie cei care servesc 
mai mulţi decât cei serviţi, căci este nefiresc să slujească multe 
suflete, unor canapele 2 puţine. 

34. Si mai bine este ca toate treburile tale să le faci cu mâna 
ta, ba chiar când te aşezi la masă [să] împărţi darnic mâncărurile 
aduse, cu slujitorii. Iar dacă, un asemenea lucru, la un moment 
dat, ţi-ar provoca nemulţumire, aminteşte-ţi totuşi că, în timp 
ce tu te odihneşti, eşti servit de către cei fără odihnă, pe când 
mănânci, de către cei care nu mănâncă, în vreme ce bei, de către 
cei care nu beau, în timp ce tu flecăreşti, de către cei care tac, 
pe când te veseleşti, de către cei mâhniţi. în felul acesta, nici 
nu te vei aţâţa, mâniindu-te în chip nefiresc, nici nu te vei purta 
cu asprime, faţă de altul, fiind întărâtat în tine însuţi. 

35. A fi certăreţ, iubitor de gâlceavă, este nefiresc pre¬ 
tutindeni, în orice împrejurare; cu atât mai mult, deci, la 
petrecerile cu băutură, căci nici cel beat nu are ce să înveţe pe 
cel treaz, nici un om sobru nu poate educa, în vreun fel pe cel 

1. Cf. şi afirmaţia lui Pitagora: „Nu interesează ce mănânci, ci cu cine mănânci 
şi curn mănânci". 

2. Metonimie - concretul pentru abstract, canapelele desemnează pe oaspeţi, anticii 
servind masa în poziţia culcat. 

care se îmbată. Iar acolo unde nu există seriozitatea sobrităţii, 
truda pentru un scop educativ se arată a fi zadarnică. 

36. Greierii sunt pricepuţi în ale muzicii, dar melcii sunt 
lipsiţi de voce. Pe aceştia îi bucură ţinuturile umede, iar pe cei 
dintâi, locurile uscate. Pe unii îi atrage rouă şi, din cauza ei, ies 
din cochilie. Pe ceilalţi îi stârneşte soarele aprins de amiază şi 
în această dogoare se îndeamnă la cântec. Aşadar, dacă vrei să 
fii un om iscusit şi uşor adaptabil, în timpul banchetelor, când 
mintea c îmbibată cu vin, nu-i îngădui să se avânte şi să se 
terfelească, când însă, în adunări, te simţi îmboldit de raţiune, 
atunci porunceşte-i să expună şi să cânte preceptele dreptăţii. 

37. Pe cel cu care te întreţii într-o conversaţie, consideră-l, 
judicios, într-una din aceste trei categorii: sau ca mai distins, 
drept inferior sau egal. Dacă-1 socoţi mai distins şi mai bun, se 
cuvine să-l asculţi şi să te laşi convins de către acesta. Dacă-1 
consideri inferior, dă-ti silinţa şi-l sfătuieşte. Dacă-1 socoţi egal, 
fii la o vorbă cu el. In acest fel, nicicând nu va fi pricină de 
gâlceavă. 

38. Este de preferat ca, cedând adevărului să înfrângi o 
părere, decât cedând unei păreri să fii înfiânt de adevăr. 

39. Când cauţi adevărul, nu căuta cu tot dinadinsul să 
învingi în toate, căci aflând adevărul, vei ajunge să nu mai fii 
înfrânt nicicând. 

40. Adevărul izbândeşte prin el însuşi, iar părerea prin 
aparenţele exterioare. 

41. E mai bine să trăieşti cu un singur om liber şi să te 
păstrezi fără teamă şi liber, decât să robeşti împreună cu mulţi. 

42. Ceea ce tu eviţi să înduri, nu încerca în dauna altuia. 
Fugi de sclavie, fereşte-te să-ţi robească cineva, căci dacă 
îngădui să fii slujit, îţi dai seama că, mai întâi, tu însuţi ai devenit 
sclav, fiindcă nici viciul n-are nimic comun cu virtutea, nici 
libertatea cu robia. 

43. Pentru că, întocmai cum cel sănătos nici nu vrea să fie 
îngrijit de către bolnavi, nici nu vrea să îmbolnăvească pe cel 
cu care îşi duce viaţa, tot astfel un om liber nu îngăduie nici să 
fie slujit de către sclavi, nici să-şi robească semenii. 

44. Cel care doreşte să se menţină, în afara sclavilor, să se 
dezlege el însuşi de sclavie, iar liber vei fi, eliberându-te de 

pofte. Căci nici Aristide, nici Epaminondas, nici Lycurg n-au 
fost supranumiţi, unul „cel drept", celălalt „zeul", iar celălalt 
„mântuitorul", pentru că au fost bogaţi sau fiindcă erau stăpâni 
pe sclavie, ci întrucât au izbăvit Grecia de robie, deşi erau săraci. 

45. Dacă vrei să-ţi cârmuieşti bine gospodăria, imită pe 
spartanul Lycurg, adică felul în care acesta, fără să încingă 
cetatea cu ziduri, ci întărind pe cetăţeni cu virtute, a păstrat 
cetatea liberă pe vecie. Asemenea şi tu, nu cuprinde o curte 
mare, nici nu înălţa turnuri înalte, ci întăreşte pe cei care locuiesc 
împreună cu tine, cu bună credinţă, cuget curat şi dragoste şi 
nimic vătămător nu se va ivi împotriva acesteia, chiar dacă o 
vor asedia întreaga oştire a viciilor. 

46. Nu-ţi împodobi casa cu tablouri şi basoreliefuri, ci 
zugrăveşte-o cu simplitate, căci acelea fiind străine de casă, cu 
uşurinţă devin o amăgire a ochilor, pe când zugrăveala fiind 
făcută o dată cu casa, este nepieritoare şi permanentă podoabă 
a locuinţei. 

47. Străduieşte-te să aduni în locuinţa ta mulţimea prie¬ 
tenilor şi nu o cireadă de boi. 

48. După cum lupul este asemenea câinelui, tot astfel 
linguşitorul, seducătorul şi parazitul, ca formă, sunt asemenea 
prietenului. Aşadar, păzeşte-te să nu primeşti, fără să ştii, în 
locul unui câine de pază, nişte lupi răpitori. 

49. Este o lipsă de bun gust să te străduieşti să-ţi fie 
admirată locuinţa datorită strălucirii stucaturilor de gips. A-ţi 
ilumina sufletul cu buna credinţă faţă de semeni înseamnă, însă, 
o îmbinare a iubirii de frumos cu iubirea de om. 

50. Dacă admiri la început lucrurile mărunte, te arăţi 
nevrednic de cele mari. Dacă dispreţuieşti însă lucrurile mărunte, 
te vei bucura de o admiraţie fără rezerve. 

51. Nu se află nimic mai meschin decât desfiânarea, lăcomia 
şi trufia şi nu este nimic mai înălţător decât măreţia inimii, 
amabilitatea, omenia şi bunăvoinţa binefacerii. 

52. Sunt consideraţi morocănoşi filosofii care nu învaţă că 
plăcerea este rânduită de natură şi dezvăluie că scopul vieţii, 
potrivit cu natura, este spiritul de dreptate, moderaţia, libertatea. 
Cum, oare, să se bucure sufletul şi să se însenineze, aşa cum 

susţine Epicur, datorită celor care sunt în avantajul corpului, 
fiind însă de importanţă mai măruntă, iar de acelea care 
reprezintă pentru sine bunuri de cea mai mare însemnătate, să 
nu se înveselească. Căci mie, totuşi, mi-a dăruit sfiala modestiei 
şi roşesc întotodeauna când mi se pare că spun ceva ruşinos. 
Această tresărire nu-mi îngăduie să institui plăcerea drept binele 
şi finalitatea vieţii. 

53. în Roma, femeile au totdeauna în mână Republica lui 
Platon, în care se socoteşte potrivit ca femeile să fie comune, 
fiindcă ele se opresc cu mintea la cuvintele acelui autor şi nu 
la gândirea lui; el nu recomandă să nu se căsătorească şi să nu 
locuiască împreună un bărbat cu o femeie, voind, după aceea, 
ca femeile să devină comune, ci, înlăturând acest fel de căsătorie, 
el instituie, totuşi, un alt gen dc convieţuire. Totdeauna însă 
oamenii se bucură când află justificare pentru propriile lor 
greşeli, pe când filosofia afirmă că nici degetul măcar nu se 
cuvine să fie întins la întâmplare. 

54. Plăcerile, cu cât se repetă mai rar, cu atât farmecă mai 
mult. 

55. Dar dacă cineva depăşeşte măsura, cele mai ferme¬ 
cătoare lucruri devin cele mai plictisitoare. 

56. Din această cauză este ridicat în slăvi, pe drept cuvânt, 
Agrippinos, fiindcă, deşi om de cea mai mare valoare, nu se 
lăuda niciodată, iar dacă vreun altul o făcea, roşea deîndată. 
Acesta era un astfel de om, încât, totdeauna, scria un cuvânt dc 
laudă chiar pentru întâmplările neplăcute ce se iveau în viaţă. 
De pildă, dacă-1 zguduia febra, un cuvânt de laudă pentru febră, 
dacă era puţin preţuit, pentru lipsa de faimă. Dacă era trimis în 
exil, pentru exil. Se spune, chiar, că, odată, când era gata să 
prânzească, i s-a înfăţişat unul care i-a comunicat că Nero a 
poruncit să plece în exil, iar acesta ar fi afirmat: „Prin urmare, 
o să iau prânzul în Arida". 

57. Diogene spunea că nici o trudă nu este bună, dacă 
finalitatea acesteia nu reprezintă îndrăzneala cinstită a sufletului, 
vigoarea spiritului şi nu a trupului. 

58. După cum o balanţă dreaptă nu are nevoie, ca să fie 
verificată, de o alta dreaptă, nici nu este judecată de una strâmbă, 
nici judecătorul cel drept nu este corectat de cel drept, nici nu 
este apreciat de către altul nedrept. 

59. După cum linia dreaptă nu are nevoie de o alta dreaptă, 
nici dreptatea în sine, nu simte lipsa unei alte dreptăţi. 

60. Să nu te laşi judecat de un alt judecător, înainte de a te 
judeca tu însuţi în acord cu dreptatea însăşi. 

61. Dacă vrei să faci corecte judecăţile tale, nu te strădui 
să cunoşti pe nici unul dintre învinuiţi sau dintre cei care 
pledează, ci fondul procesului în sine. 

62. Nu te vei poticni, în judecarea altora, deloc, dacă tu 
însuţi, în viaţă, nu calci strâmb. 

63. E de preferat să judeci şi să fii criticat, pe nedrept, de 
către condamnat, decât să judeci strâmb şi să fii dojenit, pe drept 
cuvânt, de către natură şi conştiinţă. 

64. După cum piatra, cu care se încearcă aurul, nu este 
încercată la rândul ei, cu ajutorul aurului, tot astfel, nici ceea ce 
menţine spiritul de discernământ. 

65. Este ruşinos ca judecătorul să fie judecat de către alţii. 

66. După cum nu poate fi nimic mai drept decât ceea ce 
este drept, tot astfel nu există nimic mai just, decât dreptatea. 

67. Care dintre noi nu admiră fapta lui Licurg spartanul. 
Fiindu- i smuls un ochi, de către un cetăţean oarecare, când i-a 
fost dat făptuitorul de către popor, ca să-l pedepsească cum 
vrea, el l-a cruţat. Apoi îi dă educaţie şi, după ce scoate din el 
un om adevărat, îl înfăţişează în teatru, spartanilor uimiţi şi 
spune: „Acesta mi-a fost încredinţat de către voi, pe când era 
nechibzuit şi violent, acum vi—1 dau înapoi, echilibrat şi plin de 
omenie". 

68. Pittacos', fiind vătămat de cineva, deşi avea posibilitatea 
să-l pedepsească, l-a absolvit de vină pe acesta, zicând: „Este 
mai bună îngăduinţa decât pedeapsa, deoarece îngăduinţa se 
potriveşte firii noastre, pe când, răzbunarea este caracteristică 
naturii fiarelor". 

69. Cea mai de seamă realizare a naturii este să îmbine şi 
să armonizeze pofta cu buna-cuviinţă şi cu utilul. 

70. A considera că vei fi nesocotit de către alţii cu uşurinţă, 
dacă nu vei vătăma cu toată vigoarea pe duşmanii cei mai de 


I. Pinacos din Mytilene, unui din cei şapte înţelepţi ai Greciei. 

seamă, este specificul izbitor al oamenilor josnici şi nesăbuiţi. 
Căci, la drept vorbind, dacă proiectăm o atitudine dispreţuitoare, 
asupra celor neputincioşi să facă răul şi să rănească, cu atât mai 
mult se proiectează dispreţul asupra celor incapabili să fie 
folositori. 

71. Când te năpusteşti cu ameninţări şi violenţe împotriva 
cuiva, adu-ţi aminte să-ţi spui că eşti totuşi bun. Nu vei mai 
săvârşi nici o brutalitate şi vei trăi viaţa fără mustrări dc 
conştiinţă, fără să dai socoteală cuiva. 

72. Sc cade să ştii că nu este uşor să te potriveşti la gânduri 
cu omul, dacă în fiecare zi nu asculţi şi nu spui aceleaşi lucruri 
şi nu înţelegi viaţa în acelaşi fel cu el. 

73. Nicias era atât de activ, încât de multe ori întreba pc 
cei din familia şi casa sa, dacă au făcut baie şi dacă au mâncat. 

74. Războinicii romani, târâţi de violenţa lor, se pregăteau 
să atace pe Arhimede, care sta aproape de intrarea în cetate. 
Acesta, însă, indiferent pentru viaţa sa trupească, desena figurile 
sale geometrice. 

75. Proprietarul de corăbii Lampis, fiind întrebat cum şi-a 
dobândit averea, a spus: „Nu prea greu, pe cea mare, dar cu 
multă trudă, pe cea mică“. 

76. Solon fiind întrebat de către Periandros, la o petrecere, 
dacă tace din cauza insuficienţei vorbelor sau fiindcă este istovit, 
a spus că, fără nici una din cauze, cel istovit poate să tacă la 
un banchet. 

77. în tot ce făptuieşti, nimic să nu-ţi fie în cuget, decât 
preocuparea de a exista în siguranţă, iar tăcerea dăruieşte mai 
multă siguranţă decât vorba. A da drumul la gură înseamnă să 
provoci în toate câte vor fi separaţia strictă între gândire şi vorbă. 

78. După cum focurile de pe ţărmuri, care ridică, din 
vreascuri puţine, flăcări îmbelşugate, asigură certitudinea tre¬ 
buitoare corăbiilor care plutesc în largul mării, tot astfel bărbatul 
strălucit, deşi el însuşi se mulţumeşte cu puţin, aduce servicii 
nepreţuite concetăţenilor. 

79. După cum, ca să conduci iscusit o corabie, înveţi în 
toate amănuntele ei ştiinţa cârmuirii corăbiilor, îţi este cu putinţă 

şi ţie, după cum a fost vorba acum pentru întreaga corabie, să 
cârmuieşti întreaga ţară, numai învăţând arta guvernării. 

80. Dacă-ţi propui să înfrumuseţezi oraşul, împodobeşte-te, 
mai întâi, pe tine cu monumentul cel mai frumos al amabilităţii, 
al spiritului de echitate şi al binefacerii. 

81. Vei fi, în cel mai înalt grad, un binefăcător al Statului, 
nu dacă ridici coloane şi acoperişuri, ci dacă dezvolţi vigoarea 
spiritelor, căci e de preferat să locuiască în colibe umile suflete 
măreţe, decât să se ascundă în palatele măreţe, suflete ticăloşite 
de slugi. 

82. Nu împestriţa înfăţişarea pereţilor casei tale cu pietre 
din Eubeea sau din Sparta, ci mai degrabă încrustează, drept 
podoabă, piepturile cetăţenilor şi magistraţilor, cu felul de 
gândire şi de educaţie grec, căci oraşele se cârmuiesc bine cu 
ideile bărbaţilor deosebiţi, nu cu pietre sau cu lemn încrustat. 

83. După cum, dacă ai dc gând să creşti lei, nu te interesează 
splendoarea cuştilor, ci însăşi natura şi atitudinea animalelor, tot 
astfel, dacă ai de gând să îndeplineşti rolul de conducător al 
cetăţenilor, nu te preocupa atât de strălucirea podoabelor cât de 
bărbăţia celor care-ţi dăruiesc ataşamentul lor. 

84. După cum îmblânzitorul de cai nu hrăneşte numai pe 
cei supuşi dresajului, îngăduindu-şi să înfometeze pe cei care 
muşcă încă zăbala, ci deopotrivă îi hrăneşte şi pe unii şi pe alţii 
împărţindu-şi activităţile (ca pe unul să-l perfecţioneze, iar pe 
altul să-l aducă la acelaşi nivel, chiar folosind forţa, tot astfel 
bărbatul plin de grijă, cunoscător al vieţii politice), se străduieşte 
să recompenseze pe cei mai buni dintre cetăţeni, iar pe ceilalţi 
nu-i distruge dintr-odată, ci, fără să pizmuiască felul de trai al 
ambelor categorii, dimpotrivă, îi educă şi apasă cu mai multă 
rigoare pe cel care stă împotriva raţiunii şi legii. 

85. întocmai cum nici gâscă nu se înfricoşează de gâgâit, 
nici oaia de behăit, tot aşa să nu te înspăimânte nici pe tine 
vocea unei mese de neghiobi. 

85. Precum nu te influenţează, oricât de stăruitor ar pretinde 
mulţimea, ceva din bunurile proprii, tot astfel să nu te abată 
mulţimea, înduplecându-te să judeci cu strâmbătate. 

87. Ceea ce se datorează Statului, dăruieşte-i din proprie 
iniţiativă şi niciodată nu ţi se va cere ceva ce nu i se datorează. 

88. După cum Soarele nu aşteaptă nici imprecaţii, nici 
formule de vrajă, ca să se ivească, ci străluceşte deodată, direct, 
fiind primit cu saluturi de încântare de către toţi, tot astfel, nu 
aştepta nici tu aplauze, laude, zgomot de surle şi trâmbiţi ca să 
săvârşeşti o faptă bună, ci fă binele, din voia ta proprie şi vei 
fi iubit aemenea Soarelui. 

89. Nici corabia nu se găseşte în siguranţă, prinsă într-o 
singură ancoră, nici viaţa, ţinută de o singură nădejde. 

90. Şi genunchii şi speranţele trebuie să înainteze în limitele 
a ceea ce este cu putinţă. 

91. Thales, fiind întrebat cândva, care este lucrul cel mai 
folositor, a răspuns: „Speranţa, fiindcă, atunci când nu mai este 
nimic din celelalte, ea singură rămâne". 

92. Este mai necesar să fie tămăduit sufletul, decât corpul, 
căci este mai bine să mori, decât să duci o viaţă ticăloasă. 

93. Pyrrhon 1 spunea că nu e nici o diferenţă între a trăi şi 
a muri. Cineva, atunci, l-a întrebat: „Tu, oare, de ce nu mori?" 
„Tocmai pentru aceasta, a răspuns Pyrrhon, fiindcă moartea şi 
viaţa nu se deosebesc întru nimic". 

94. „Ciudată este natura şi iubitoare a vieţii", după cum 
spunea Xenophon. De aceea îndrăgim şi îngrijim trupul care 
este cel mai dăunător şi cel mai pângărit din toate. Dacă, însă, 
numai cinci zile, ar trebui să îngrijim trupul vecinului, n-am 
suferi o asemenea neplăcere. Imaginează-ţi, de pildă, că trezit 
cu noaptea în cap, ai de frecat nişte dinţi străini, că după 
săvârşirea nevoilor fireşti, ai de spălat părţile cu pricina. Este, 
deci, pe de-a-întregul uimitor, să iubim un lucru, căruia zi de 
zi, îi slujim atât de mult. 

Acum umplu sacul, acum îl golesc. Ce poate fi mai nesuferit 
decât aceasta? Trebuie totuşi să mă supun voinţei divine. De 
aceea, rămân în viaţă şi îndur să spăl acest trup bicisnic, să-l 
îmbuib şi să-l învelesc. Iar odinioară, când eram mai tânăr, încă 
şi mai multe obligaţii îmi rânduia şi eu îl îngăduiam fără 
crâcnire. Prin urmare, acum, de ce nu suportaţi, când natura ne 
răpeşte acest trup, ea fiind aceea care ni l-a dăruit? Spun, fiindcă 
îl iubesc. Dar, după cum tocmai afirmam, însăşi această 

I. Pyrrhon din Elis - 365-275 î. c. n., elevul lui Anaxarhos şi şef al şcolii sceptice. 

capacitate de a-1 iubi, tot natura ţi-a dat-o. Ori natura însăşi îţi 
spune: „De acum încolo, îndepărtează acest trup şi să nu mai 
ai cu el nici o treabă'*. 

95. Dacă îsi sfârşeşte viaţa, tânărul se plânge împotriva 
zeilor, că divinitatea îi pricinuieşte neajunsuri, fâcându-1 să 
înceteze din viaţă prea devreme, dacă bătrânul se stinge, cârteşte 
fie că este înglodat în griji şi ^faceri, fie că este răpit tocmai 
când trebuia să se odihnească şi astfel, în aceeaşi măsură, 
oricând se înfăţişează moartea, râvneşte să vieţuiască, trimite 
după doctor şi cere de la acesta să nu-şi cruţe nici efortul, nici 
sârguinţa. Cu adevărat uimitor, zic, sunt aceşti oameni, care, nici 
să trăiască nu vor, nici să moară. 

96. Trebuie să fie preferată o viaţă mai scurtă, dar virtuoasă, 
decât una mai lungă şi netrebnică, în orice împrejurare şi în 
orice moment. 

97. Pe când eram copii, cei care ne-au zămislit, ne-au 
încredinţat educatorului, să ne supravegheze pretutindeni pentru 
a nu fi vătămaţi. Când am devenit bărbaţi, divinitatea ne-a 
încredinţat conştiinţei noastre, sădită în noi de către natură, ca 
să ne păzească. In nici un fel, aşadar, nu trebuie subapreciat 
acest paznic, fiindcă altfel, vom nemulţumi şi pe zei şi vom fi 
şi potrivnici propriei noastre raţiuni conştiente. 

98. De bogăţii nu trebuie să te foloseşti, ca de un material 
oarecare, în acelaşi fel în toate împrejurările. 

99. Prin urmare, mai degrabă trebuie râvnită de către toţi 
virtutea, decât bogăţia nesigură şi primejdioasă pentru cei naivi 
şi fără judecată. Căci viciile se dezvoltă datorită belşugului. Căci, 
cu cât este mai nesăbuit cineva, cu atât se semeţeşte mai mult, 
putând să-şi potolească turbarea dezmăţurilor sale. 

100. Nici măcar să nu-ţi treacă prin gând să faci, cele ce 
nu trebuie făptuite. 

101. Gândeşte-te îndelung, înainte de a spune ori de a face 
ceva, fiindcă n-ai siguranţă că vei putea reveni asupra celor 
spuse sau făptuite. 

102. Orice împrejurare este sigură pentru cel care trăieşte 
împreună cu dreptatea. 

1. Acest pasaj nu se găseşte în alte lecţiuni, textul din manuscrise fiind corupt şi 
greu de înţeles, Gessnems îl accepta însă ca un corelativ al propoziţiei anterioare. 

103. Corbii scot ochii morţilor, când aceştia nu le mai sunt 
de nici un folos. Linguşitorii nimicesc sufletele celor vii şi scot 
ochii acestor suflete. 

104. Mânia maimuţei şi ameninţarea linguşitorului trebuie 
considerate în acelaşi fel. 

105. Primeşte pe cei care doresc să fie sfătuiţi cu cele mai 
de folos recomandaţii, dar nu pe aceia care se silesc să 
linguşească la orice prilej. Căci, cei dintâi văd utilul în adevăr, 
pe când ceilalţi se adaptează, în raport cu părerile celor mai 
puternici şi, întocmai ca umbrele după trupuri, se pleacă, prin 
cuvinte, în faţa acestora. 

106. înainte de a dojeni pe cineva, să te preocupe mai întâi 
sentimentul de pudoare şi reputaţia celui dojenit. Căci cei ce nu 
mai pot roşi sunt cu neputinţă de îndreptat. 

107. O simplă dojană e mai bună decât ocara. Căci dojana 
e binevoitoare şi prietenoasă, pe când ocara este aprigă şi 
jignitoare prin violenţa ei, cea dintâi îndreaptă pe cei ce cad în 
greşeală, pe când cealaltă doar îi îndârjeşte. 

108. Dă întotdeauna oaspeţilor, sau săracilor, din tot ce-ai 
strâns sau din tot ce ai, căci cel care nu dă celui lipsit, nici el 
însuşi nu va primi, când [va] duce lipsă. 

109. Cineva a dat îmbrăcăminte călduroasă unui pirat 
aruncat pe ţărm, păgubit de furtună, apoi conducându-1 la casa 
sa, i-a procurat, de îndată, toate cele de trebuinţă. Fiind dojenit 
de către altcineva, după aceea, că se face binefăcătorul celor 
netrebnici, a spus: „Eu n-am cinstit pe omul acesta, ci, în el, 
am respectat ceea ce este general uman“. 

110 . Nu trebuie reţinută pentru sine orice plăcere, ci numai 
aceea întemeiată pe bine şi pc frumos. 

111. Opoziţia împotriva plăcerilor este specificul omului 
raţional, pe când prostul se lasă cu totul în robia lor. 

112. Plăcerea aruncată înainte, ca o momeală a tuturor 
viciilor, târăşte cu uşurinţă sufletele mai pofticioase către undiţa 
pierzaniei. 

113. Preferă să înfrânezi poftele, decât să fii înfrânat din 
cauza lor. 

114. Nimeni nu este un om liber, dacă nu se domină pe el 
însuşi. 

115. Viţa de vie rodeşte trei feluri de struguri: primul, al 
dezmăţului; al doilea, al beţiei; al treilea, al cutezanţei ne¬ 
chibzuite. 

116. Când eşti asupra chefului, nu îndruga vrute şi nevrute 
ca să-ţi dovedeşti cultura şi educaţia, căci îţi arăţi atunci şi 
amărăciunea bolnavă din tine. 

117. Cine a băut mai mult decât trei pahare de vin, este 
beat şi, chiar dacă nu se cunoaşte că e beat, a întrecut, totuşi, 
măsura. 

118. Zi de zi, îndrcaptă-ţi gândul către cele divine, mai des 
decât spre masă. 

119. Gândul la zei să-ţi fie mai neîntrerupt decât respiraţia. 

120. Dacă îţi vei aduce aminte totdeauna că în tot ceea ce 
faci, deasupra sufletului şi trupului stă zeul ca supraveghetor, 
nu vei greşi în toate cererile tale adresate lui, nici în faptele tale 
şi vei avea divinitatea părtaşă traiului tău. 

121. Cât este de plăcut să priveşti marea de pe ţărm! Tot 
atât de plăcut este, pentru^ cel izbăvit, să-şi aducă în minte 
greutăţile din care a scăpat 1 . 

122. Legile tind să îndrepte viaţa oamenilor. Nu este, însă, 
cu putinţă, când aceştia nu vor să suporte modificări. De aceea, 
meritul lor specific se arată numai în viaţa oamenilor care se 
lasă convinşi de acest adevăr. 

123. După cum medicii sunt izbăvitorii celor bolnavi, tot 
aşa sunt legile pentru cei năpăstuiţi. 

124. Cele mai adevărate legi sunt cele mai drepte. 

125. Omul înţelept să cedeze întotdeauna în faţa legii, a 
conducătorului, a unuia mai înţelept decât el. 

126. Cele petrecute în afară de legi sunt ca şi cum nu s-ar 
întâmpla. 


1. Pentru sesizarea cugetării asupra rolului de salvator al omului, pe care-l are 
filosofia - cf. şi Lucrelius, De rerum natura , II, I. 

..Suave, mari magno turbantibus aequora veniis. 

E terra mag num alterius spectare laborem 

127. La bine afli prieteni lesne, dar la rău eşti părăsit de 
către toţi. 

128. Pe cei necugetaţi îi tămăduieşte de durere vremea, pe 
cei înţelepţi raţiunea. 

129. Un om cuminte este acela care nu se întristează pentru 
ceea ce n-are şi se bucură de ceea ce are. 

130. Când a fost întrebat de cineva, cum poate să-şi 
îndurereze duşmanul, Epictet a răspuns: „Fiind, tu însuşi gata 
oricând să-i faci cel mai mare bine". 

131. Să nu stea departe de viaţa şi sarcinile publice nici un 
om care se simte înţelept, căci este un sacrilegiu să se sustragă 
de la ajutorarea celor de rea credinţă şi o nechibzuinţă să accepte 
o conducere rea, decât să cârmuiască înţelept el însuşi. 

132. Să nu se considere nimeni un om deosebit, datorită 
rolului său de conducător, să fie îngâmfat sau să-şi dea aere 
faţă de alţii, ci să aibă o atitudine amabilă, deopotrivă faţă de 
toţi. 

133. în sărăcie, cineva îşi poate duce viaţa fericit, pe când 
în bogăţie şi onoruri e foarte rar fericit. Atât de mult prevalează 
onestitatea sărăciei, încât nici un bărbat chibzuit n-ar schimba 
sărăcia cu o bogăţie ruşinoasă: chiar dacă, odinioară, The- 
mistocles, fiul lui Neocles, cel mai bogat dintre atenieni, a fost 
mai merituos în virtute, decât Aristide şi Socrate. Bogăţia 
acestuia însă a fost pieritoare şi a rămas obscură. Căci, împreună 
cu cel ticălos, în clipa morţii, toate se sting: virtutea doar este 
veşnică cu adevărat. 

134. Căci în felul acesta a fost natura universului, aşa este 
şi tot aşa va fi Evenimentele nu se petrec altfel decât cum se 
desfăşoară acum. Si sunt cuprinşi în această mişcare nu numai 
oamenii şi toate fiinţele de pe pământ, dar chiar şi cele cereşti. 
Căci, pe Zeus, cele patru elemente se arată când jos, când sus, 
se transformă, din pământ se face apa, din apă se iscă aerul, iar 
acesta, la rândul său, se transformă în altele. Apoi, însăşi această 
înfăţişare a prefacerilor se reia în sens invers. Dacă cineva a 
izbutit, cu puterea sa de înţelelgere, să se apropie de acestea, şi 
se convinge să accepte de bună voie tot ce este obligatoriu, 
întreaga viaţă şi-o va petrece cu moderaţie şi distincţie. 

135. Acela care cârteşte împotriva celor prezente şi îm¬ 
potriva celor hărăzite de către soartă, este un nesăbuit în viaţă, 
□ar cine rabdă acestea cu demnitate şi cuget bun este considerat, 
pe drept cuvânt, un bărbat virtuos. 

136. Toate se supun şi slujesc legilor universului: pământul 
şi marea. Soarele şi celelalte astre, planetele şi animalele 
pământului. Acestora li se supune trupul nostru, boala, sănătatea, 
îndată ce ele îşi manifestă voinţa, tinereţea, bătrâneţea şi toate 
celelalte prefaceri de pe parcursul vieţii. Prin urmare, raţional 
este ca şi capacitatea, dependentă de noi, adică puterea de 
judecată, să n-o răzvrătim, izolată, împotriva acestui univers. 

137. împăcarea sufletului cu sine însuşi este asemeni unui 
drum scurt şi încântător. Farmec şi graţie multă, trudă puţină. 

138. întăreşte-te prin această împăcare cu tine şi cu ce ţi-a 
fost hărăzit, căci aceasta este o poziţie fortificată greu de 
capturat. 

139. Nimic să nu-ţi fie de mai mare preţ decât adevărul, 
căci nici alegerea prieteniei nu este scutită de frământările 
pasiunilor, în urma cărora apare zădărnicită şi întunecată 
dreptatea. 

140. Adevărul constituie o avuţie nepieritoare şi veşnică, ne 
înlesneşte prilejul ca frumosul să nu se consume o dată cu 
scurgerea vremii, nici nu-i este înfiântă libera exprimare de către 
dreptate, ci, dimpotrivă, pune în lumină ce este drept şi potrivit 
cu legea şi tradiţia şi desparte de acestea tot ce nu este drept şi 
trebuie combătut. 

141. Se impune să nu ai nici sabia tocită, nici o sinceritate 
lipsită de chibzuială şi ordine. 

142. Natura a dat oamenilor o singură limbă, însă două 
urechi, pentru ca astfel să ascultăm de două ori mai mult decât 
fiecare din cele ce spunem. 

143. în realitate, nimic nu este plăcut sau neplăcut prin 
natura sa, ci totul depinde de obişnuinţă. 

144. Alege cel mai cinstit fel de viaţă, căci, după aceea, 
deprinderea ţi—1 va face şi plăcut. 

145. Străduieşte-te să-ţi laşi copiii, mai degrabă, bine 
educa(i decât bogaţi, căci perspectivele celor bine educaţi sunt 
mai frumoase decât bogăţia celor neinstruiţi. 

146. O fată este, pentru tatăl său, o proprietate cu totul străină. 

147. Acelaşi om, care a dat sfaturi bune copiilor săi, le lasă 
moştenire sentimentul onoarei, mai de preţ decât aurul. 

148. Asprimea tatălui este o doctorie dulce, căci aduce mai 
mult folos decât răneşte. 

149. Valoarea educaţiei, asemenea celei a aurului, este 
preţuită pretutindeni. 

150. Cel care se înţelege cu ginerele său află un fiu, cel 
care nu se înţelege îşi pierde şi fiica. 

151. Cine îşi consolidează înţelepciunea îşi fortifică şi 
cunoaşterea celor ce se referă la divinitate. 

152. Nimic nu este mai frumos printre fiinţele însufleţite 
decât omul dotat cu educaţie şi cultură. 

153. Trebuie să te fereşti de prietenia celor vicioşi şi de 
duşmănia celor buni. 

154. Caracterul inevitabil al împrejurărilor, pe de o parte, 
verifică prietenii, pe de altă parte, alege duşmanii. 

155. Prietenilor de faţă să le faci bine, iar despre prietenii 
care nu sunt de faţă, trebuie să vorbeşti frumos. 

156. Cine nu iubeşte pe nimeni să nu socotească vreodată 
că este iubit de cineva. 

157. Se cuvine ca medicul şi prietenul să fie aleşi, după 
folosul real pe care-1 prezintă, nu după caracterul lor plăcut. 

158. Dacă vrei să trăieşti o viaţă lipsită de necazuri, 
consideră evenimentele ce urmează să survină, la fd de 
ireversibile ca şi cele petrecute deja. 

159. Fii calm şi senin, dar nu arăta insensibilitate ca 
vieţuitoarele necuvântătoare, nici inconştienţă ca cei lipsiţi de 
raţiune, ci ca virtuosul, pururea de veghe, care are raţiunea sa 
stimulent în nenorociri şi necazuri. 

160. Cei care nu se mâhnesc deloc tn conştiinţa lor, tn faţa 
oricăror nenorociri, ci, dimpotrivă, rezistă cu cea mai mare tărie, 
în orice împrejurare, aceştia sunt cei mai puternici şi în 
activităţile cetăţeneşti şi în cele particulare. 

161. Cei bine educaţi, asemenea celor din palestre, chiar 
dacă se prăbuşesc, se ridică cu repeziciune şi agilitate din 
nenorocire. 

162. Raţionamentul trebuie să fie chemat în ajutor, în orice 
împrejurare potrivnică, aşa [prejcum un medic bun. 

163. Neghiobul, prelungindu-şi prea mult bucuria fericirii, 
ca la prelungirea unei beţii, devine şi mai nechibzuit. 

164. Pizmătăreţul este potrivnicul celor fericiţi. 

165. Cel care îşi aminteşte întotdeauna ce este omul, nu 
poate fi nemulţumit de nici un eveniment. 

166. O bună plutire se realizează punând cârma bine şi 
pânzele în vânt, o viaţă bună, ţinând seamă de puterea de raţiune 
şi de dibăcie. 

167. Trebuie să guşti din fericire, ca şi din roadele toamnei, 
în clipa potrivită. 

168. Este un nebun acela cam se simte împovărat de durere, 
în timpul evenimentelor provocate de fatalitatea universală a naturii. 

169. Din tot ce există, zeii au pus o parte în puterea noastră, 
iar alta nu. în tăria noastră au dat tot ce este mai frumos şi mai 
vrednic de râvnit, ca unii ce înşişi sunt fericiţi şi anume puterea 
folosirii ideilor. Cănd acestea se nasc în mod echilibrat şi corect, 
există libertatea, uşurinţa, abundenţa gândirii, încrederea şi buna 
credinţă, statornicia, căci ideile sunt dreptate, lege, moderaţie şi 
toate virtuţile. Pe toate celelalte nu le-au mai făcut dependente 
de noi. In raport cu aceasta, separând, deci, lucrurile, este de 
datoria noastră să ne potrivim voinţei divine, să ne preocupăm 
cu stăruinţă de cele ce sunt în puterea noastră, iar pe cele din 
afara tăriei noastre, să le încredinţăm circuitului cosmic şi fie că 
zeii au nevoie de copiii noştri, fie de părinţi, fie de trup sau de 
orice altceva, să cedăm cu bucurie. 

170. Cănd un oarecare tânăr se fălea, în teatru, spunând: 
„Eu sunt înţelept, fiindcă am avut relaţii cu mulţi filosofi' 1 . 

Epictet i-a spus: „Şi eu am avut relaţii cu mulţi oameni bogaţi 
şi nu sunt bogat". 

171. Acelaşi 1 a spus: „Nu e de dorit ca cel binecunoscut 
să vorbească cu cei fără educaţie, după cum nu e bine nici ca 
omul treaz să discute cu cei ce s-au îmbătat". 

172. Când a fost întrebat care este cel mai bogat dintre 
oameni, Epictet a răspuns, că cel ce se mulţumeşte cu sine însuşi. 

173. Când Xantipa a reproşat soţului său Socrate, că face 
pregătiri cu prea multă cumpătare, să-şi primească prietenii, 
acesta a răspuns: „Dacă sunt din obişnuiţii casei, nu-şi vor face. 
din aceasta, nici o bătaie de cap, iar dacă nu sunt din obişnuiţii 
casei, nu voi avea nici o grijă datorită lor". 

174. Tot Socrate, când Archelaos 2 3 a trimis să-l cheme, ca 
să-l facă bogat, a poruncit să se comunice acestuia următoarele: 
„In Atena, patru măsuri obişnuite cu făină de orez sunt preţuite 
un obol, iar din fântâni ţâşneşte belşug de apă". De aceea, dacă 
ce am nu-mi este îndestulător, îmi restrâng nevoile în raport cu 
ceea ce am şi astfel, acestea îmi vor fi îndestulătoare. Iar Polus'. 
cu o voce, întru nimic mai afectată, nu interpretează şi rolul lui 
Oedip regele şi rolul lui Oedip, cerşetorul, izgonit la Colona? 
Oare, un om cu suflet nobil, arătându-se mai prejos decât Polus, 
să nu interpreteze orice rol încredinţat lui de către soartă, aşa 
cum se cuvine, cu iscusinţă? Oare nici de Ulyse nu-şi aduce 
aminte, că acesta, în zdrenţe, nu era deloc mai puţin impunător, 
decât în faldurile mantiei de purpură? 

175. „Ce mă interesează, spunea, de asemenea, Socrate, că 
toate acestea sunt alcătuite din atomi, din elemente, din foc sau 
din pământ?" Căci nu e de ajuns să cunoşti substanţa binelui şi 
a răului, ci măsurile dorinţelor şi aversiunilor, delimitarea 
temeiurilor şi a ţelurilor şi, folosindu-te de toate acestea, ca de 
nişte norme, să rânduieşti toate ale vieţii. Iar pe cele aflale 
deasupra noastră, pe acelea lasă-le deoparte. Poate că acestea 
sunt de necuprins pentru înţelegerea şi cunoaşterea umană. Sau. 
dacă le-ar putea cuprinde, ce folos ar prezenta pentru eu 
noaşterea celui care le-a înţeles. Nu cumva îşi creează, în deşcrl. 


1. Epictet. 

2. Archelaos, fiu al lui Perdiccas, rege al Macedoniei, contemporan cu SocraU* 
(secolul Vl-lea î. c. n.). 

3. Polus, actor grec celebru, contemporan cu Socrate. 

neajunsuri, cei care le consideră pe acestea obligatorii pentru 
raţiunea filosofului? Prin urmare, chiar îndemnul oracolului din 
Delphi: „Cunoaşte-te pe tine însuţi", este de prisos? Ba nu, 
spunea, acesta nu e deloc de prisos. Care este, atunci, puterea 
lui ca îndemn? Dacă unui dansator i s-ar recomanda să se 
cunoască pe el însuşi, şi-ar propune totdeauna, cu sârguinţă, să 
se întoarcă o clipă asupra lui însuşi. 

176. „Eşti un sufleţel mărunt care târă[şte] cu el un 
cadavru", aşa spunea Epictet. 

177. Spunea, de asemenea, Epictet că trebuie descoperit 
meşteşugul care să determine adaptabilitatea, că, o dată ajunşi 
în acest stadiu, e necesar să se vegheze cu atenţie asupra 
impulsiunilor, să le reducă în mod gradat, să le pună de acord 
cu interesul comun şi să le accepte în raport cu valoarea lor. Să 
se oprească cu desăvârşire de la toate poftele, să nu respingă 
nimic, din cele ce depăşesc puterile noastre. 

178. „Căci disputa, spunea Epictet, nu se referă la ceva 
întâmplător, ci la întrebarea - a fi nebun sau nu". 

179. De asemenea, acelaşi Epictet spunea, după cum l-am 
auzit pe Favorinus, că cei mai mulţi dintre cei ce se dau filosofi 
sunt cam de tipul acesta - „Lipsiţi de fapte şi plini de vorbe" 
„Cel mai mare filosof, spune Arrianus, declara că, îndată ce 
cărţile şi învăţăturile filosofice pică în mâinile unui om fals sau 
degenerat, se strică, se descompun şi se transformă, asemenea 
licorii ţinute într-un vas murdar". Spunea, în afară de acestea, 
auzite de la acelaşi Favorinus, că două sunt vorbele pe care 
trebuie să le aibă în inimă omul şi să aibă grijă să li se supună 
şi să le respecte, că astfel va fi totdeauna fără cusur şi va trăi o 
viaţă netulburată. Aceste vorbe, spunea el, sunt două: menţine-te 
şi abţine-te. 

|80. Reprezentările spiritului, pe care filosofia le numeşte 
idei", nu sunt nici arbitrare, nici nu depind de voinţa omului, 
dar forţa cu care pătrund în oameni,^dorinţa de a le cunoaşte, 
care sunt numite de filosofi acordul 1 2 3 spiritului cu percepţiile, 
acestea depind de voinţă şi se nasc la voia oamenilor. Deoarece, 
dacă aude un zgomot înfricoşător, fie din cer, fie din cauza unei 

1. Actor gi^ec celebru, în aceeaşi perioada. 

2. în textul grec: tpavruaia termen stoic. 

3. Termenul grec din original: ouyxaflecn^ 

prăbuşiri, chiar spiritul înţeleptului tresare şi se înspăimântă 
puţin, dar acelaşi înţelept, după ce-şi dă seama că e vorba numai 
de o părere a cuiva, exprimată greşit, nu mai îngăduie tresărirea 
sufletului, o îndepărtează, zicând: „Se pare că nu e nimic de 
temut, în acestea". Spun că aici, prin această diferenţiere, se 
deosebesc neghiobii de înţelepţi. Căci neghiobul, orice re¬ 
prezentări ar bate la pragul spiritului său. oricât de crude şi de 
grosolane, le acceptă, dându-şi consimţământul lor Filosoful, 
însă, după ce a tresărit scurt, schimbându-şi înfăţişarea şi 
culoarea, degrabă, îşi reţine cu străşnicie părerea, spunând că nu 
e nimic de temut în lucrurile fără importanţă, ci că s-^u îngrozit 
cuprinşi de o frică zadarnică, în faţa unei măşti false 1 . 


1. Extras dintr-o excerpta din Aulus Gellius Noctes Atticae, XVII. 19. 

1. MANUALUL 

1. Ce este al nostru şi ce nu este. 

2. Ce nu este al nostru rămâne indiferent. 

3. Ce pare şi ce este un lucru. 

4. Priveşte o faptă cu ţoale urmările ei. 

5. Nu în lucruri, ci în păreri stă răul. 

6. Singura noastră putere şi mândrie. 

7. Sus să avem gândurile. 

8. Pleacă-te în fata necesităţii. 

9. Numai tu poţi fi piedica ta. 

10. La orice ademenire exterioară răspunde cu o virtute 
interioară. 

11. Nu există pierdere, ci numai restituire. 

12. Fericirea se capătă doar cu renunţarea la cele materiale. 

13. Nu căuta să pari, ci să fii înţelept 

14. Pune frâu dorinţelor tale. 

15. Viaţa e ca un ospăţ. 

16. Nu arăta milă unde nu există suferinţă adevărată. 

17. Viaţa omenească e ca o piesă de teatru. 

18. Şi răul este spre bine. 

19. Arta de a fi pururea triumfător. 

20. în toate, teme-te numai de tine. 

21. Fii pururea gata la toate durerile. 

22. Nu te uita la gura lumii când îţi faci datoria. 

23. Nu căuta mulţumirea în afară, ci în tine. 

24. Fii pururea cu gândul la ce este al tău, ca să fii de folos 
şi altora şi patriei. 

25. Cât costă lucrurile externe. 

I. Acest Indice de materie a fost alcătuit de Ştefan Zeletin. Nemeroiarea sentinţelor 
din Manual, în versiunea lui D. Burtea nu corespunde cu cea din versiunea lui 
C. Zeletin pentru că traducătorii au utilizat ediţii ale textului grec cu numerotare 
diferită. Zeletin numerotează capitole, iar Burtea, paragrafe. Numerotare 
preceptelor din Fragmente este Insă identică. 

26. Legea naturii nu e numai pentru alţii, ci şi pentru tine. 

27. Si răul lucrează la triumful binelui. 

28. Tine-ţi sufletul curat de patimi. 

29. Gândeşte-te bine înainte de a te hotărî şi apoi rămâi la 
ce ai ales. 

30. Fiecare situaţie impune datoria ei. 

31. Adevărata pietate stă în armonie cu divinitatea. 

32. Orice ar spune oracolul, tu rămâi senin. 

33. Fixează-ţi un model de purtare. 

34. Cum poţi lupta cu plăcerea. 

35. Fă bine şi să nu-ţi pese de nimeni. 

36. Corpul şi sufletul, ca noaptea şi ziua. 

37. Nu lua roluri peste puterile tale. 

38. Pâzeste-ţi sufletul de sminteală. 

39. Fiecare lucru are măsura lui. 

40. Despre îndreptarea educaţiei fetelor. 

41. In toate, sufletul întâiu si apoi corpul. 

42. Iartă pururea celor ce nu ştiu ce fac. 

43. Toate au două torţi. 

44. Nu confunda ce ai tu cu ce eşti tu. 

45. Nu te grăbi a generaliza nimic. 

46. Nu spune că eşti filosof; arată aceasta prin faptele tale. 

47. Fii sever cu tine, dar nu afectat. 

48. Semnul îuţeleptului şi culmea înţelepciunii. 

49. A vorbi de fllosofia altuia nu este fllosofle; arată aceasta 
prin faptele tale. 

50. Fă din lege temelia ta. 

51. Fă din raţiune şi din filosofie cârma şi lumina vieţii tale; 
dar acum, căci mâine va fi prea târziu. 

52. în fllosofle, practica e decisivă, nu teoria. 

53. Gânduri vechi întăritoare de suflet. 

II. FRAGMENTE 

1. Viata fără direcţie. 

2. Viaţa orientată. 

3. Punctul de plecare al perfecţiunii morale. 

4. Exces de modestie, nu de mândrie. 

5. Alege imediat între suveranitate şi sclavie. 

6. Nu te pune în calea adevărului. 

7. Numai fapta bună poate da reputaţia bună. 

8. în voinţa ta stă destinul tău. 

9. De sufletul tău depinde libertatea sau sclavia ta. 

10. Numai virtutea liberează sufletuL 

11. Să fie toţi în casa ta oameni buni. 

12. intre raţiune şi răutate nu poate fi pace. 

13. Numai omul ales ştie de dragostea de om. 

14. Fugi de aparenţele goale şi pierzătoare. 

15. Multumeşte-te cu ce ai, nu umbla mereu după ce nu ai. 

16. Numai virtutea dă valoare vieţii. 

17. Boala corpului şi boala sufletului. 

18. Sufletul tare toate le înfruntă. 

19. Fericirea ta este darul voinţei tale. 

20. Şarpele în cutie de aur tot şarpe rămâne. 

21. Nici bogat înţelept, nici înţelept bogat. 

22. Numai raţiunea este a ta şi într-însa lie pururi nădejdea 
ta. 

23. Nu fugi de sărăcie, dacă te-ai născut într-însa. 

24. Cel mai mare bine: cugetul împăcat. 

25. Pune raţiunea la temelia vieţii tale. 

26. Cinstea şi fapta bună să fie notele vieţii tale. 

27. A trăi frumos înseamnă a trăi simplu. 

28. Simplitate, nu rafinare. 

29. Masă simplă cu voie bună. 

30. Voia bună este totul. 

31. Corpul trage în jos, sufletul în sus. 

32. Mâncare puţină, dar multă voie bună. 

33. Servitori mulţi la oaspeţi puţini. 

34. Nu uita pe cei ce muncesc pururea pentru tine. 

35. Cel treaz cu cel beat n-au ce discuta. 

36. Nu cânta când eşti beat, ci când te simţi inspirat de 
raţiune. 

37. Trei aspecte sub care se prezintă cineva în discuţie cu 
tine. 

38. întemeiază-te pe adevăr şi nu pe păreri. 

39. Totul pentru adevăr şi totul prin adevăr. 

40. Adevăr şi părere. 

41. Să ai a face cu oameni liberi, nu cu sclavi. 

42. Nu face din nimenea sclav, căci devii şi tu sclav. 

43. Nici să ai sclavi, nici să fii sclav. 

44. Liberează-te de sclavie. 

45. Tăria cetăţilor stă în tăria sufletelor, uu a zidurilor. 

46. Nu tablouri scumpe, d zugrăvire simplă. 

47. Adună prieteni adevăraţi în casă. 

48. Nu confunda prietenul cu linguşitorul ori parazitul. 

49. Nu casă frumoasă, ci purtare aleasă. 

50. Ridică-te mai presus de toate micimile. 

51. Ce-i frumos şi ce-i urât. 

52. Chiar gândul câ plăcerea ar fi scopul vieţii este ruşinos. 

53. Caută să nu faci din filosofic o justificare a viţiilor tale. 

54. Raritatea măreşte intensitatea unei plăceri. 

55. Trecerea măsurii face dintr-un lucru contrarul lui. 

56. Un om împăcat şi gata la toate. 

57. Nimic mai sus decât judecătorul drept. 

59. Linia dreaptă şi dreptatea. 

60. Judecata şi justiţia. 

61. Judecata dreaptă şi dreptatea. 

62. Să duci o viaţă fără pată. 

63. Pune natura şi adevărul la temelia judecăţilor tale. 

64. Raţiunea omenească presupune ceva superior ei. 

65. Vai de judecătorul judecat. 

66. Dreptatea şi justiţia sunt suverane. 

67. Nu pedepsi, ci dă educaţie şi îndreaptă. 

69. Ce se cuvine este şi folositor. 

70. Dispreţ celui ce nu poate face răul? Dar ce rămâne 
atunci pentru cel ce nu poate face binele?. 

71. Eşti dator să fii pururea blând. 

72. Cum ajungi ca cineva pe care U admiri. 

76. E mai bună tăcerea decât vorbirea. 

77. Un om luminat este nepreţuit pentru poporul lui. 

79. Arta navigaţiei şi arta guvenării. 

80. împodobeşte-ţi sufletul cu virtuţi. 

81. Ca să-ţi întăreşti ţara, întăreşte sufletele. 

82. Nu tablouri pe pereţi, ti disciplină în suflete. 

83. Omul politic se bizuie pe tăria cetăţenilor. 

84. Crescătorul de cai şi omul politic. 

85. Nu te teme de zgomotul mulţimii. 

86. Nu călca legea pentru nimenea în lume. 

87. Dă Statului ce este al Statului. 

88. la pildă de la Soare în facerea binelui. 

89. O singură speranţă - slabă speranţă. 

90. Şi speranţele au limitele lor. 

91. Mai urgentă este îndreptarea sufletului decât a corpului. 

92. Fii gata a părăsi corpul oricând. 

95. Cum nu se îndură omul nici a trăi, dar nici a muri. 

96. Viaţă scurtă, dar bună. 

97. Dumnezeu ne-a lăsat în paza conştiinţei noastre. 

101. Vorba rostită şi fapta începută nu se întorc înapoi. 

102. Armura dreptăţii te Tace invincibil. 

103. Corbul şi linguşitorul. 

104. Maimuţa şi linguşitorul. 

105. Fereşte-te de linguşitori. 

106. Cine nu se înroşeşte, nu se mai îndreaptă. 

107. Slătuieşte, dar nu ocări. 

108. Ajută pe străin şi pe sărac. 

109. Când ajuţi pe cineva ajuţi umanitatea. 

110. Plăcerea cea mai înaltă o dă frumosul. 

111. înţelepciunea şi prostia faţă de plăceri. 

112. Plăcerea este undiţa pieririi. 

113. Ori stăpân, ori sclav. 

114. Nu există libertate fără stăpânire de sine. 

115. Cei trei struguri. 

116. Nu-ţi arăta erudiţia la petreceri. 

117. Nu bea peste măsură. 

118. Fii cu gândul pururea la zeu. 

119. Gândul la zeu şi respiraţia ta. 

120. Zeul vede toate gândurile si faptele tale. 

121. Amintirea pericolului trecut. 

122. Legea trebuie completată cu conştiinţa şi convingerea. 

123. Doctorul şi legea. 

124. Legea adevărată. 

125. Legea, superiorul şi înţelepciunea cer supunere. 

126. Legea este temelia a toate. 

127. Prietenii la bine şi la rău. 

128. Doi vindecători ai tuturor durerilor. 

129. Caută-ţi fericirea în ce ai. 

130. Fă bine duşmanului tău. 

131. Nu lăsa viaţa politică pe mâna răilor. 

132. Omul ales se poartă frumos cu toată lumea. 

134. Primeşte cu voie bună tot ce aduce clipa. 

135. Nebunie să te opui destinului. 

136. Nu te ridica în contra mersului lumii. 

137. Mintea împăcată cu toate. 

138. Mulţumirea cu ce ai dă cea mai mare tărie. 

139. Adevărul mai presus de toate. 

140. Eternitatea şi frumuseţea adevărului. 

141. Sabia tocită şi încrederea oarbă. 

142. Ascultă mult, vorbeşte puţin. 

143. Dulcele şi amarul sunt numai în simţirea noastră. 

144. Binele prin deprindere devine plăcut. 

145. Educaţia preţuieşte mai mult decât bogăţia. 

146. Fata în casa părintească. 

147. Educaţia întrece aurul. 

148. Mustrarea părintelui este dulce. 

150. învăţătura ca şi aurul. 

151. înţelepciunea este calea spre zeu. 

152. Cea mai înaltă distincţiune: educaţia. 

153. Dragostea răilor şi ura celor buni de evitat. 

155. Datoria ta faţă de cei prezenţi şi cei absenţi. 

156. Iubirea se capătă prin iubire. 

157. Nu faţa, ci fapta arată omul. 

158. Seninătatea armoniei cu destinul. 

159. Să ai seninătatea raţiunii si virtuţii. 

160. Nu-ţi pierde niciodată cumpătul. 

167. Prinde norocul când vine. 

168. Nebunia opunerii în faţa fatalităţii. 

169. Linia despărţitoare între sfera lumii noastre si sfera 
lumii exterioare. 

170. Nu ajungi învăţat, nici bogat numai stând de vorbă cu 
învăţaţii ori bogaţii. 

171. Vorba îşi are locul ei. 

172. Omul cel mai bogat. 

173. Prietenia şi indiferenţa. 

174. Joacă-ţi bine rolul dat de zeu. 

175. Răul şi binele constituie problema fundamentală a vieţii 
omeneşti. 

176. Eşti un suflet legat de un cadavru. 

177. Fiecare caz moral are soluţia lui specială. 

178. O alegere gravă şi chinuitoare. 

179. Filosof la de vorbe şi de fapte. Imperativul stoic. 

180. Deosebirea între prostie şi înţelepciune. 

